&nbsp;

<strong>รถบรรทุก 6 ล้อขนส่งสินค้าหลับใน พุ่งชนต้นไม้-บ้านคน เจ้าของบ้านนั่งเล่นมือถือ โดดหนีทันเสี้ยววินาที โชเฟอร์เผยต้องโหมงานหนัก หาเงินรักษาลูกที่ป่วยเป็นมะเร็ง</strong>

&nbsp;

เมื่อวันที่ 24 ก.พ.67 อาสาสมัครกู้ภัยสว่างบุญช่วยเหลือ จ.ตราด รับแจ้งจากพลเมืองดีว่า มีอุบัติเหตุรถบรรทุก 6 ล้อ ประสบอุบัติเหตุด้วยตัวเองที่บริเวณถนนสุขุมวิทขาออก บ้านเนินชายธง หมู่ 7 ต.เขาสมิง จ.ตราด จึงพร้อมกำลังอาสาสมัครออกตรวจสอบ

<a href="https://www.khaosod.co.th/wpapp/uploads/2024/02/IMG_3797.jpeg"><img class="aligncenter size-large wp-image-8111488" src="https://www.khaosod.co.th/wpapp/uploads/2024/02/IMG_3797-696x522.jpeg" alt="" width="696" height="522" /></a>

ที่เกิดเหตุพบรถบรรทุก 6 ล้อ พลิกตะแคงอยู่บริเวณหน้าบ้านหลังหนึ่งใน จ.ตราด สภาพด้านหน้าของรถพังเสียหาย ขณะที่ด้านข้างของตัวบ้านก็ได้รับความเสียหาย วงกบหน้าต่างพัง ผนังบ้านเปื้อนไปด้วยน้ำมันเครื่อง ส่วนสินค้าภายรถประกอบด้วย น้ำเกลือแร่ น้ำชา น้ำส้ม ตกเกลื่อนพื้นที่เกิดเหตุ ส่วนคนขับคือนายอนุชา อายุ 49 ปี และนายจิมมี่ แรงงานชาวลาว ได้รับบาดเจ็บ เป็นแผลถลอกตามร่างกาย อาสาสมัครกู้ภัยสว่างบุญช่วยเหลือ ให้การปฐมพยาบาลเบื้องต้น

<a href="https://www.khaosod.co.th/wpapp/uploads/2024/02/IMG_3801.jpeg"><img class="aligncenter size-large wp-image-8111489" src="https://www.khaosod.co.th/wpapp/uploads/2024/02/IMG_3801-696x522.jpeg" alt="" width="696" height="522" /></a>

ต่อมา ร.ต.อ.ปรัชญา พิณรัตน์ ร้อยเวร สภ.เขาสมิง เดินทางมาตรวจสอบที่เกิดเหตุ พร้อมสอบถามนายอนุชาถึงอุบัติเหตุที่เกิดขึ้น ซึ่งนายอนุชาบอกว่า ขับรถบรรทุกของออกจากร้านค้าส่งในตัวเมืองตราด เพื่อนำสินค้าทั้งหมดไปส่งที่ ต.แสนตุ้ง อ.เขาสมิง จ.ตราด โดยเพิ่งขับออกจากร้านค้าส่งไม่นานนัก แต่ตนเองเกิดวูบหลับใน จนเกิดอุบัติเหตุครั้งนี้ ซึ่งไม่ได้มาจากสาเหตุการดื่มเหล้า แต่เพราะต้องทำงานหนัก และทำเวลากลางคืนด้วย เพราะต้องการหารายได้เพิ่ม เพื่อดูแลครอบครัว
<div class="ads_position_wrapper"></div>
<a href="https://www.khaosod.co.th/wpapp/uploads/2024/02/IMG_3810.jpeg"><img class="aligncenter size-large wp-image-8111490" src="https://www.khaosod.co.th/wpapp/uploads/2024/02/IMG_3810-696x522.jpeg" alt="" width="696" height="522" /></a>

ด้านนายจักรินทร์ แพทย์พิทักษ์ อายุ 39 ปี ญาติของบ้านหลังเกิดเหตุ บอกว่า ขณะเกิดเหตุตนเองกำลังนั่งเล่นโทรศัพท์อยู่ที่หน้าบ้าน ขณะนั้นได้ยินเสียงดังจึงเงยหน้าขึ้นมามอง เห็นรถบรรทุกคันดังกล่าวพุ่งเข้ามา ตนจึงรีบลุกหลบได้ทัน ถ้าหลบไม่ทันตนต้องได้รับบาดเจ็บหรืออาจจะเสียชีวิตได้ ซึ่งเหตุการณ์ลักษณะเคยเกิดมาแล้วครั้งหนึ่งเมื่อ 2-3 ปี ที่ผ่านมา และมีผู้เสียชีวิตด้วย

<a href="https://www.khaosod.co.th/wpapp/uploads/2024/02/IMG_3840.jpeg"><img class="aligncenter size-large wp-image-8111492" src="https://www.khaosod.co.th/wpapp/uploads/2024/02/IMG_3840-696x522.jpeg" alt="" width="696" height="522" /></a>

ระหว่างนั้น นายจ้างของนายอนุชา แจ้งว่านายอนุชาเป็นคนขยันทำงาน และระหว่างขับรถยนต์ไม่ได้ดื่มเหล้าแล้วขับ แต่น่าจะเกิดจากการพักผ่อนน้อย เพราะต้องทำงานหนัก เพื่อหารายได้เสริมนำไปเป็นค่าใช้จ่ายในการรักษาลูกที่ป่วยเป็นมะเร็ง ซึ่งเห็นใจนายอนุชาเช่นกัน ส่วนความเสียหายที่เกิดขึ้นทั้งหมด ทางร้านค้าจะเจรจาเพื่อตกลงกันที่ สภ.เขาสมิงชดเชยให้กับผู้เสียหายทั้งหมด

<a href="https://www.khaosod.co.th/wpapp/uploads/2024/02/Screenshot-2024-02-24-151738.jpg"><img class="aligncenter size-full wp-image-8111485" src="https://www.khaosod.co.th/wpapp/uploads/2024/02/Screenshot-2024-02-24-151738.jpg" alt="" width="520" height="372" /></a>

สำหรับเหตุการณ์ครั้งนี้ เจ้าของบ้านนำภาพจากกล้องวงจรปิดมาเปิดให้กับผู้สื่อข่าว ซึ่งพบว่ารถบรรทุกหลุดออกจากถนนที่เป็นทางลงเนิน และพุ่งชนต้นไม้ และม้าหินอ่อนที่ตั้งอยู่หน้าบ้านและนายจักรินทร์ ที่นั่งเล่นโทรศัพท์อยู่ที่ม้านั่ง ระหว่างที่รถบรรทุกพุ่งชนต้นไม้ ทำให้เกิดเสียงดัง จึงเงยหน้าขึ้นมาพบรถบรรทุกพุ่งเข้ามา จึงกระโดดหนีเข้าไปในบ้าน ซึ่งหากลุกขึ้นไม่ทันอาจจะได้รับบาดเจ็บหรือเสียชีวิตได้เช่นกัน
<div class="ads_position_wrapper mb-4"></div>
<a href="https://www.khaosod.co.th/wpapp/uploads/2024/02/IMG_3873-1.jpeg"><img class="aligncenter size-large wp-image-8111501" src="https://www.khaosod.co.th/wpapp/uploads/2024/02/IMG_3873-1-696x380.jpeg" alt="" width="696" height="380" /></a>

&nbsp;

&nbsp;