<strong>“แทนคุณ” แฉ สส.ปีกแรงงาน ก้าวไกล สั่งแรงงานไทยในอิสราเอล โพสต์อวย “พิธา” ซัด หาซีนช่วยแรงงานไทยในสงครามอิสราเอล พอเป็นข่าวก็ทิ้ง</strong>

เมื่อวันที่ 11 พ.ย. 2566 <strong>นายแทนคุณ จิตต์อิสระ รักษาการประธานคณะกรรมการส่งเสริมสิทธิมนุษยชนและความเสมอภาคระหว่างเพศ พรรคประชาธิปัตย์ (ปชป.)</strong> กล่าวถึงกรณีนายพิธา ลิ้มเจริญรัตน์ อดีตหัวหน้าพรรคก้าวไกล ให้ข่าวว่าเป็นผู้ประสานกับแรงงานที่หนีตายจากภัยสงครามที่อิสราเอล โดยส่งข้อมูลให้กับกระทรวงการต่าง

ประเทศ ว่า ตอนแรกตนรู้สึกชื่นชมในความมีน้ำใจและการตัดสินใจอย่างทันท่วงที เพราะการช่วยชีวิตของพี่น้องคนไทยต้องมาก่อนเรื่องอื่นใด และยามวิกฤตเราไม่เคยทิ้งกัน ต้องช่วยกันคนละไม้คนละมือ สามัคคีกัน เพื่อช่วยชีวิตพี่น้องแรงงานให้เร็วและมากที่สุดเท่าที่จะทำได้

<strong>นายแทนคุณ</strong> กล่าวว่า จนในสองวันมานี้ตนได้รับประสานจากแอดมินเพจ วันนี้ก้าวไกลโกหกอะไร ส่งหลักฐานแชตไลน์และเฟซบุ๊กจากหนึ่งในผู้ประสานงานแรงงานไทยที่ทนไม่ไหวกับพฤติกรรมของพรรคก้าวไกล ว่าเคยประสานขอ

ความช่วยเหลืออะไรเขาไปแต่ไม่ได้ช่วยอย่างเต็มที่ แค่ต้องการรายชื่อเพื่อไปใช้โปรโมทนายพิธาและพรรค และยังขอให้แรงงานไทยช่วยโพสต์อวยนายพิธาทางโซเชียลมีเดีย

<strong>นายแทนคุณ</strong> กล่าวต่อว่า และมีหลายครั้งไม่ได้ใส่ใจข้อเรียกร้องว่าอย่าโทรไปตอนที่กำลังเผชิญวิกฤตแทบเอาชีวิตไม่รอดจนทำให้คนร้ายรู้ตำแหน่งที่ซ่อนของแรงงานไทย เพราะเขามัวแต่ต้องการข้อมูลไปออกสื่อให้ข่าว แย่งซีน

กระทรวงการต่างประเทศ จนทำให้เกิดความสับสนระหว่างการประสานงานกับหน่วยงานภาครัฐที่มีหน้าที่จริงๆ จนการแก้ปัญหายุ่งยากมากขึ้น

<strong>นายแทนคุณ</strong> กล่าวอีกว่า ทางตัวแทนแรงงานไทยอักษรย่อ “ห” ได้ขอให้ตนเปิดโปงความจริงถึงพฤติกรรมสร้างภาพลวงโลกบนวิกฤตชีวิตคนไทย เพื่อให้คนไทยตาสว่าง เขารู้สึกผิดหวังเสียใจอย่างมากว่าทำไมต้องทำขนาดนี้กับชีวิตที่กำลังอยู่บนความเป็นความตาย

<strong>นายแทนคุณ</strong> กล่าวต่อว่า โดยตนอยากเตือนสตินายพิธาและนายสุเทพ อู่อั้น สส.บัญชีรายชื่อ พรรคก้าวไกล ว่าต่อไปอย่าทำแบบนี้อีก คิดว่าถ้าเป็นพ่อแม่คุณหรือคนในครอบครัวคุณติดในสภาวะสงครามแล้วถูกนักการเมืองเลวๆ ที่หวัง

เพียงแค่ต้องการให้ตัวเองดูดี แต่ทำให้ชีวิตผู้บริสุทธิ์เดือดร้อนพวกคุณจะทำอีกไหม จากวีรบุรุษกลายเป็นปิศาจร้ายบนคราบน้ำตาและเลือดเนื้อประชาชน

<strong>นายแทนคุณ</strong> กล่าวว่า โดยแหล่งข่าวได้โทรคุยกับตนทั้งน้ำตาแห่งความเจ็บปวดว่า “เสียใจมากที่ตอนแรกคิดว่าเขาคือความหวัง แต่กลับไม่ใช่ หลังจากได้ซีนแล้วเขาไม่ได้ช่วยอะไรอีกเลย และที่เจ็บปวดที่สุด คือ ต้องเห็นเพื่อนร่วม

ชาติเสียชีวิตลงโดยมีคนนำประเด็นเหล่านี้ไปแสวงหาผลประโยชน์ทางการเมืองอย่างไม่น่าเชื่อเลยว่าจิตใจเขาทำด้วยอะไร ตอนแรกนึกว่าเขาจะมาช่วยด้วยใจจริงแต่สุดท้ายพอได้ออกข่าวก็ทิ้งพวกเรา โดยพวกเขาไม่เพียงไม่ช่วยอะไรยังทำให้เราลำบากขึ้น”

<strong>“ผมขอให้เรื่องนี้เป็นสิ่งเลวร้ายที่สุดที่พรรคก้าวไกลจะทำต่อประเทศไทย โดยส่วนตัวผมไม่เคยอยากให้มีการยุบพรรคใดๆ เลย แต่ตอนนี้ผมเข้าใจแล้วว่าทำไมถึงต้องมีกฎหมายยุบพรรค เพราะพฤติกรรมสร้างภาพบนคราบเลือดประชาชนเป็นสิ่งที่เลวร้ายจริงๆ”</strong> นายแทนคุณ กล่าว
<div class="ads_position_wrapper"></div>
<div class="ads_position_wrapper mb-4"></div>
<iframe src="https://www.facebook.com/plugins/post.php?href=https%3A%2F%2Fwww.facebook.com%2Fjtankhun%2Fposts%2Fpfbid02dEfxj6qt1eWkznftU7GGBiQ9ZLEFGH1MDRBZWKCfjZpXXCbTaLNR9BoEdcCWPimvl&amp;show_text=true&amp;width=500" width="500" height="741" frameborder="0" scrolling="no" allowfullscreen="allowfullscreen" data-mce-fragment="1"></iframe>

&nbsp;