&nbsp;

&nbsp;

&nbsp;

&nbsp;

&nbsp;

<em><strong>เปิดใจช่างสัก เจอลูกค้าจ่ายเงินไม่ครบ สักไปครึ่งหลัง ขอจ่ายแค่ 2,000 บาท ทั้งที่ตกลงราคากันแล้ว ลั่นอย่าไปทำแบบนี้กับใครอีก</strong></em>

วันที่ 20 มี.ค. 67 <strong>นายชลธร หงวนไธสง หรือบอล</strong>เจ้าของ<strong>ร้านสักลายกบินทร์บุรี-balltattoo</strong> เปิดใจกับ “ข่าวสดออนไลน์” หลังเจอลูกค้าสักจ่ายเงินไม่ครบ ทั้งที่แจ้งราคาแล้วว่า ลูกค้าคนดังกล่าวได้วอล์กอินเข้ามาในร้าน แต่ตนติดลูกค้าอยู่จึงได้มีการนัดหมายให้มาสักในวันถัดไป

ซึ่งลายสักที่ลูกค้าอยากทำนั้นตนคิดค่าใช้จ่ายทั้งหมดประมาณ 20,000 บาท แต่ค่าใช้จ่ายจะคิดเป็นรอบละประมาณ 2,000-5,000 บาท ซึ่งตนก็บอกราคาเป๊ะไม่ได้ เพราะงานพวกนี้ตนไม่ค่อยได้ทำ ขึ้นอยู่ที่ว่าแต่ละวันจะทำได้มากน้อยแค่ไหน

<strong>นายชลธร กล่าวต่อว่า </strong>พอถึงวันมาสักตนก็สักไปเรื่อย ๆ ตามปกติ แต่พอวันนั้นสักเสร็จ ลูกค้าก็เลยบอกว่าจะจ่ายตนแค่ 2,000 บาท ทั้งที่ตนยังไม่ได้บอกราคาในรอบที่ตนสักเลยว่าเท่าไหร่ เพราะราคาในรอบนั้น ตนตั้งใจจะคิด 4,000 บาท ซึ่งตนไม่มั่นใจว่าเขาเข้าใจผิดหรือไม่ว่า 2,000 ก็สักได้แล้ว

<a href="https://www.khaosod.co.th/wpapp/uploads/2024/03/tattoo-artist3.jpg"><img class="aligncenter size-full wp-image-8148163" src="https://www.khaosod.co.th/wpapp/uploads/2024/03/tattoo-artist3.jpg" alt="" width="800" height="450" /></a>

อีกทั้งเขายังมีเงื่อนไขว่าอยากให้เสร็จก่อนสิ้นเดือน ตนก็เลยเข้าใจว่าเขาเตรียมเงินมาเรียบร้อยหมดแล้ว จึงไม่ได้ถามก่อนว่ามีงบเท่าไหร่ แต่ตอนที่บอกราคาไปในตอนแรกว่าทั้งหมด 20,000 เขาก็โอเคที่จะสัก
<div class="ads_position_wrapper"></div>
ซึ่งตนไม่โอเค จึงได้บอกว่าให้เขาไปหามาให้เพิ่ม แต่เขาก็บอกว่าไม่มี จึงได้มีการไกล่เกลี่ยกันจนได้มาอีก 1,000 บาทแล้วที่เหลืออีก 1,000 บาท จะโอนมาให้วันที่ 28 นี้ ก็จะครบ 4,000 บาทในการสักรอบนี้

แต่ตอนนี้ตนก็ไม่รู้ว่าเขาจะกลับมาสักกับตนต่อให้เสร็จหรือไม่ ตนก็ไม่รู้ว่าเขารู้สึกอะไร แต่ตนรู้สึกไม่ดีไปแล้ว ก็ไม่มั่นใจว่าจะกลับไปสักให้เขาได้อีกหรือเปล่า ตอนนี้ก็ยังไม่ได้มีการติดต่อกันว่าจะยังไงต่อ ต้องรอดูวันที่ 28 นี้ ว่าเขาจะจ่ายเงินตรงหรือไม่

<strong>นายชลธร</strong> กล่าวต่อว่า ตั้งแต่ตนเป็นช่างสักมา ไม่เคยเจอเหตุการณ์แบบนี้มาก่อน จะมีแค่เรื่องเล็ก ๆน้อย ๆ ซึ่งถ้าเกิดว่าไม่ถึงที่สุดจริง ๆ ตนก็จะไม่นำเรื่องแบบนี้มาโพสต์

<a href="https://www.khaosod.co.th/wpapp/uploads/2024/03/tattoo-artist4.jpg"><img class="aligncenter size-full wp-image-8148164" src="https://www.khaosod.co.th/wpapp/uploads/2024/03/tattoo-artist4.jpg" alt="" width="800" height="450" /></a>

เพราะตนเสียความรู้สึก ตนตั้งใจเต็มที่ทำงาน 6-7 ชั่วโมง เต็มที่กับเขามากและเต็มที่กับงานที่ทำทุกงาน แต่เขามาทำแบบนี้ตนก็เสียใจ

อย่างไรก็ตาม ตนก็อยากจะบอกลูกค้าว่าถ้าคุณมีงบมาสักเท่าไหร่ก็สามารถแจ้งช่างไปได้เลย ไม่ต้องกลัว เพราะว่าช่างจะได้สักตามงบ จะได้ดูแบบที่เหมาะสม ตามที่ลูกค้าต้องการ ถ้าเกิดลูกค้ามีแค่ 2,000 บาท
<div class="ads_position_wrapper mb-4"></div>
ตนก็จะได้หาแบบที่เหมาะสมกับราคาราคา 2,000 บาท และตนก็อยากให้เรื่องของตนเป็นอุทาหรณ์ให้กับช่างสักคนอื่น ๆ ด้วย อยากให้คุยให้รู้เรื่องไปเลย ว่ารอบนี้จะสักเท่าไหร่ กี่บาทอะไรยังไง จะได้ไม่ต้องมีปัญหาทีหลังเหมือนตน

&nbsp;