&nbsp;

&nbsp;

&nbsp;

&nbsp;

&nbsp;

&nbsp;

&nbsp;

<strong>ตม.สุราษฎร์ รวบสาวคาซัคสถาน ลอบขายบริการออนไลน์ คาห้องขณะเปลือยร่างรอแขก รับมีนายหน้าติดต่องานให้ หักค่าหัวคิว 40 เปอร์เซ็นต์ </strong>

เมื่อวันที่ 5 เม.ย. 2567 พ.ต.ต.พสธร แสนยินดี สว.ฯ ปฏิบัติราชการ ตม.จว.สุราษฎร์ธานี นำเจ้าหน้าที่ชุดสืบสวนตม.จว.สุราษฎร์ธานี (สมุย) สืบสวนจับกุมผู้กระทำผิดในห้วงระดมกวาดล้างอาชญากรรมคนต่างชาติอยู่ในราชอาณาจักรโดยผิดกฎหมาย ตามคำสั่งของ ผบช.สตม.ตั้งแต่วันที่ 1–10 เม.ย.

&nbsp;

ในพื้นที่แหล่งท่องเที่ยวเกาะสมุย เกาะพะงัน เกาะเต่า โดยเจ้าหน้าที่ได้รับแจ้งจากพลเมืองดี ซึ่งเป็นชาวต่างชาติ ว่ามีหญิงสาวต่างชาติมีพฤติการณ์ชักชวนซื้อบริการทางเพศ ผ่านทางเอเยนต์ที่ใช้เบอร์โทรศัพท์ที่ผูกไว้กับแอปพลิเคชันวอทแอป (WhatsApp) เมื่อทำการตรวจสอบเบอร์โทรศัพท์ดังกล่าว
<div id="attachment_8174579" class="wp-caption aligncenter"><img class="wp-image-8174579 size-full" src="https://www.khaosod.co.th/wpapp/uploads/2024/04/337303_0.jpg" alt="ล่อซื้อบริการ ตม.รวบสาวคาซัคสถาน ลอบค้ากามออนไลน์ จับคาห้องขณะเปลือยรอแขก" width="800" height="450" aria-describedby="" />
<p class="wp-caption-text">ล่อซื้อบริการ ตม.รวบสาวคาซัคสถาน ลอบค้ากามออนไลน์ จับคาห้องขณะเปลือยรอแขก</p>

</div>
พบว่าเบอร์โทรดังกล่าวปรากฏอยู่บนเว็บไซต์ที่ให้บริการหญิงสาวชาวต่างชาติหลายเว็บไซต์ ซึ่งมีข้อมูลการให้บริการของหญิงสาวในพื้นที่ของประเทศไทย เช่น กรุงเทพฯ พัทยา ภูเก็ต เป็นต้น ระบบออนไลน์ในเว็บไซต์ต่างๆ จำนวนมาก โดยมีการตั้งกลุ่มขึ้นเพื่อเสนอขายบริการทางเพศทางออนไลน์

&nbsp;

เจ้าหน้าที่จึงวางแผนเพื่อขอใช้บริการทางเพศกับหมายเลขดังกล่าวผ่านทางวอทแอป (WhatsApp) และมีการสื่อสารเพื่อขอซื้อบริการทางเพศกับหญิงสาวต่างชาติ โดยตกลงกับสายลับในราคา 350 ดอลลาร์ และส่งภาพหญิงสาวมาให้ทางสายลับได้ดูจนเป็นที่พอใจ ต่อมาทางสายลับจึงตอบตกลง
<div class="ads_position_wrapper"></div>
ทางสายลับได้ส่งสถานที่ โดยพบกันที่เกิดห้องแห่งหนึ่ง ในโรงแรมบนเกาะสมุย ต่อมาพอถึงเวลานัดหมาย มีสาวต่างชาติมาที่ห้องพักตามเวลานัดหมาย จากนั้นสายลับได้มอบเงินค่าซื้อบริการทางเพศให้หญิงดังกล่าว ก่อนที่หญิงคนนั้น ได้เข้าไปในห้องน้ำ ถอดเสื้อผ้าเพื่อเตรียมร่วมประเวณี สายลับจึงได้ส่งสัญญาณให้ชุดจับกุมเข้าแสดงตัว

<img class="aligncenter wp-image-8174580 size-full" src="https://www.khaosod.co.th/wpapp/uploads/2024/04/337304_0.jpg" alt="ล่อซื้อบริการ ตม.รวบสาวคาซัคสถาน ลอบค้ากามออนไลน์ จับคาห้องขณะเปลือยรอแขก" width="800" height="450" />

จากการตรวจค้นพบเงินสดที่สายลับมอบไว้ให้ เพื่อขอซื้อบริการทางเพศ ธนบัตรฉบับละ 1,000 บาท จำนวน 10 ฉบับ เป็นเงิน 10,000 บาท ตรงกับภาพถ่ายสำเนาที่ได้ลงประจำวัน และพบเจลหล่อลื่นยี่ห้อ DUREX จำนวน 1 ขวด ในกระเป๋าสะพายสีน้ำตาลของสาวคนดังกล่าว

เจ้าหน้าที่ตรวจสอบหนังสือเดินทางทราบชื่อ น.ส.อเนล ตอยชูเบคโควา อายุ 35 ปี สัญชาติคาซัคสถาน เข้าประเทศไทยตั้งแต่วันที่ 8 ก.ย.66 ด้วยวีซ่านักท่องเที่ยว อยู่ได้ 15 วันถึงวันที่ 22 ก.ย.66 และได้รับอนุญาตให้อยู่ต่อจนถึงวันที่ 1 พ.ย.66 แต่เมื่อครบกำหนด ผู้ถูกจับไม่ได้เดินทางออกนอกประเทศแต่อย่างใด ยังคงพักอาศัยอยู่เรื่อยมา

จากการสอบปากคำ ผู้ต้องหาให้การรับสารภาพว่า ได้รับการติดต่อจากหญิงต่างชาติที่เป็นเอเยนต์ ชื่อ ลินดา ด้วยเบอร์โทรศัพท์ดังกล่าว ให้รับงานบริการทางเพศ ที่มีผู้ซื้อบริการติดต่อเข้ามา โดยลินดา จะคิดค่านายหน้า 40 เปอร์เซ็นต์จากการติดต่อแต่ละครั้ง โดยจ่ายค่านายหน้าเป็นสกุลเงินดิจิทัล

<img class="aligncenter wp-image-8174581 size-full" src="https://www.khaosod.co.th/wpapp/uploads/2024/04/337306_0.jpg" alt="ล่อซื้อบริการ ตม.รวบสาวคาซัคสถาน ลอบค้ากามออนไลน์ จับคาห้องขณะเปลือยรอแขก" width="800" height="450" data-loaded="true" />

ซึ่งผู้ถูกจับไม่เคยพบเจอลินดามาก่อน ติดต่อผ่านทางออนไลน์หรือติดต่อวอทแอป (WhatsApp) โดยผู้ต้องหาให้การว่า ลินดาน่าจะอาศัยอยู่นอกประเทศไทย และน่าจะมีหญิงสาวที่อยู่ในสังกัด ขายบริการทางเพศผ่านระบบออนไลน์ ในเว็บไซต์อีกจำนวนมาก โดยทางเจ้าหน้าที่ชุดจับกุมจะได้ขยายผลดำเนินการต่อไป

เบื้องต้นเจ้าหน้าที่แจ้งข้อหา ค้าประเวณีโดยผิดกฎหมาย และเป็นบุคคลต่างด้าวอยู่ในราชอาณาจักรโดยการอนุญาตสิ้นสุด (Overstay) ก่อนนำตัวนำส่งพนักงานสอบสวน สภ.บ่อผุด จ.สุราษฎร์ธานี เพื่อดำเนินคดีตามกฎหมายต่อไป

&nbsp;

&nbsp;

&nbsp;