&nbsp;

&nbsp;

&nbsp;

&nbsp;

&nbsp;

&nbsp;

&nbsp;

อุบัติเหตุสลด ฟอร์จูนเนอร์ พุ่งเสย จยย.และ จยย.พ่วงข้าง จอดรอกลับรถหน้าโรงพักกระเด็น สาวขายนมเสียชีวิตคาถนน เศร้านับเป็นศพแรก 7 วันอันตรายสงกรานต์

เมื่อเวลา 16.00 น. วันที่ 11 เม.ย. 2567 ร.ต.อ.สุนทร ยิ่งคง รองสารวัตร(สอบสวน) สภ.ป่าบอน จ.พัทลุง รับแจ้งอุบัติเหตุรถยนต์ชนกับรถจักรยานยนต์ มีผู้เสียชีวิต และบาดเจ็บหลายราย บริเวณจุดกลับรถหน้าสภ.ป่าบอน ต.วังใหม่ อ.ป่าบอน จ.พัทลุง จึงรุดไปตรวจสอบพร้อมกู้ภัยพัทลุง และกู้ภัยป่าบอน

&nbsp;

ที่เกิดเหตุพบรถโตโยต้า ฟอจูนเนอร์ ทะเบียน ฌศ1684 กทม. สภาพพังยับเยินทั้งคัน ห่างออกไปมีรถจักรยานยนต์ฮอนด้าพีซีเอ็กซ์ ทะเบียน 1กด 1659 พัทลุง ล้มอยู่กลางถนน ส่วนในร่องเกาะกลางถนนมีรถจักรยานยนต์พ่วงข้างขายนมถูกชนพังยับ และศพหญิงสาวผู้ขับขี่ ขณะที่ผู้บาดเจ็บมี 5 ราย ถูกลำเลียงส่ง รพ.ป่าบอน และรพ.ตะโหมด

&nbsp;

ทราบชื่อต่อมาคือ นายวิทยา อณุพินิช อายุ 60 ปี นายทรงกรด กะเล็ม อายุ 28 ปี นายอาชวิต สวัสดี อายุ 16 ปี นางบังอร สวัสดี 52 ปี และ นายสาลี สวัสดี อายุ 56 ปี ส่วนผู้เสียชีวิตคือ น.ส.ธนาภรณ์ ปัทมโรจน์ อายุ 32 ปี

&nbsp;

สอบสวนเบื้องต้นทราบว่า ก่อนเกิดเหตุรถยนต์ฟอร์จูนเนอร์ ขับมาตามถนนแล้วเสียหลักชนรถจักรยานยนต์และรถจักรยานยนต์พ่วงข้างจอดอยู่บริเวณจุดกลับรถ กระเด็นไปคนละทิศทางทำให้มีผู้เสียชีวิตและบาดเจ็บ ซึ่งเจ้าหน้าที่จะได้สอบสวนดำเนินการตามกฎหมายต่อไป

สำหรับผู้เสียชีวิตรายนี้ นับเป็นรายแรกช่วงสงกรานต์ 7 วันอันตราย ซึ่งจังหวัดพัทลุงเป็นทางผ่านไปยัง จ.สงขลา จ.สตูล และพื้นที่สามจังหวัดชายแดนใต้...

&nbsp;

&nbsp;

&nbsp;

&nbsp;