&nbsp;

&nbsp;

&nbsp;

&nbsp;

&nbsp;

<strong>กรมอุตุนิยมวิทยา ประกาศเตือน พายุฤดูร้อน ฉบับที่ 6 มีผลกระทบ 9-10 มี.ค.นี้ 22 จังหวัด กทม.ปริมณฑล ฝนฟ้าคะนอง ลมกระโชกแรง ลูกเห็บตก </strong>

วันที่ 9 มี.ค.2567 <strong><a href="https://www.tmd.go.th/warning-and-events/warning-storm/%E0%B8%9E%E0%B8%B2%E0%B8%A2%E0%B8%A4%E0%B8%94%E0%B8%A3%E0%B8%AD%E0%B8%99%E0%B8%9A%E0%B8%A3%E0%B9%80%E0%B8%A7%E0%B8%93%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2%E0%B8%95%E0%B8%AD%E0%B8%99%E0%B8%9A%E0%B8%99-%E0%B8%89%E0%B8%9A%E0%B8%9A%E0%B8%97-6-57-2567-%E0%B8%A1%E0%B8%9C%E0%B8%A5%E0%B8%81%E0%B8%A3%E0%B8%B0%E0%B8%97%E0%B8%9A%E0%B8%9A%E0%B8%B2%E0%B8%87%E0%B8%9E%E0%B8%99%E0%B8%97%E0%B9%83%E0%B8%99%E0%B8%8A%E0%B8%A7%E0%B8%87%E0%B8%A7%E0%B8%99%E0%B8%97-9-10-%E0%B8%A1%E0%B8%99%E0%B8%B2%E0%B8%84%E0%B8%A1-2567">กรมอุตุนิยมวิทยา</a> </strong>ออกประกาศกรมอุตุนิยมวิทยา เรื่อง<strong> พายุฤดูร้อนบริเวณประเทศไทยตอนบน ฉบับที่ 6 (57/2567) (มีผลกระทบบางพื้นที่ในช่วงวันที่ 9-10 มีนาคม 2567)</strong>

ความว่า บริเวณความกดอากาศสูงหรือมวลอากาศเย็นจากประเทศจีนได้แผ่ลงมาปกคลุมด้านตะวันออกของภาคตะวันออกเฉียงเหนือและทะเลจีนใต้ ในขณะที่ประเทศไทยตอนบนมีอากาศร้อนหลายพื้นที่ ประกอบกับมีลมใต้และลมตะวันออกเฉียงใต้พัดนำความชื้นจากอ่าวไทยและทะเลจีนใต้เข้ามาปกคลุมประเทศไทยตอนบน

ลักษณะเช่นนี้จะทำให้ภาคเหนือตอนล่าง ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล และภาคตะวันออกจะมีพายุฤดูร้อนเกิดขึ้น <strong>โดยมีลักษณะของพายุฝนฟ้าคะนอง ลมกระโชกแรง และลูกเห็บตกบางแห่ง รวมถึงอาจมีฟ้าผ่าเกิดขึ้นได้บางพื้นที่</strong>
<ul>
 	<li class="udsg__main-title"><strong><a href="https://www.khaosod.co.th/breaking-news/news_8130513" target="_blank" rel="noopener">กรมอุตุนิยมวิทยา ประกาศฉบับที่ 5 พายุฤดูร้อน ถล่ม วันหยุด 9-10 มี.ค.นี้ </a></strong></li>
 	<li class="udsg__main-title"><strong><a href="https://www.khaosod.co.th/around-thailand/news_8129592" target="_blank" rel="noopener">ปภ. เตือน 43 จังหวัด เหนือ อีสาน กลาง กทม. ระวัง พายุฤดูร้อน 8-10 มี.ค.นี้</a></strong></li>
 	<li class="udsg__main-title"><strong><a href="https://www.khaosod.co.th/breaking-news/news_8129473" target="_blank" rel="noopener">กรมอุตุฯ ประกาศฉบับ4 พายุฤดูร้อนถล่ม ฝนกระหน่ำ ลมแรง-ลูกเห็บตก</a></strong></li>
</ul>
<div class="ads_position_wrapper"></div>
<div>

ขอให้ประชาชนในบริเวณดังกล่าวระวังอันตรายจากพายุฤดูร้อนที่อาจจะเกิดขึ้น โดยหลีกเลี่ยงการอยู่ในที่โล่งแจ้ง ใต้ต้นไม้ใหญ่ สิ่งปลูกสร้างและป้ายโฆษณาที่ไม่แข็งแรง

สำหรับเกษตรกรควรเตรียมการป้องกันและระวังความเสียหายที่จะเกิดต่อผลผลิตทางการเกษตรและอันตรายต่อสัตว์เลี้ยงในช่วงวันและเวลาดังกล่าวไว้ด้วย
<h2>โดยจะมีผลกระทบดังนี้</h2>
<strong>วันที่ 9 มีนาคม 2567</strong>

<strong>ภาคเหนือ:</strong> จังหวัดอุตรดิตถ์ พิษณุโลก พิจิตร และเพชรบูรณ์

<strong>ภาคตะวันออกเฉียงเหนือ:</strong> จังหวัดเลย ชัยภูมิ ขอนแก่น นครราชสีมา และบุรีรัมย์

<strong>ภาคตะวันออก:</strong> จังหวัดนครนายก ปราจีนบุรี สระแก้ว ฉะเชิงเทรา และชลบุรี

<strong>ภาคกลาง:</strong> จังหวัดนครสวรรค์ ลพบุรี สระบุรี พระนครศรีอยุธยา นครปฐม กาญจนบุรี ราชบุรี
และสมุทรสาคร รวมทั้งกรุงเทพมหานครและปริมณฑล

<strong>วันที่ 10 มีนาคม 2567</strong>

<strong>ภาคเหนือ:</strong> จังหวัดตาก พิษณุโลก และเพชรบูรณ์

<strong>ภาคตะวันออกเฉียงเหนือ:</strong> จังหวัดชัยภูมิ และนครราชสีมา

<strong>ภาคตะวันออก:</strong> จังหวัดนครนายก ปราจีนบุรี สระแก้ว และฉะเชิงเทรา

<strong>ภาคกลาง:</strong> จังหวัดลพบุรี สระบุรี และกาญจนบุรี

ขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือที่ 0-2399-4012-13 และ 1182 ได้ตลอด 24 ชั่วโมง
<div class="ads_position_wrapper mb-4"></div>
<div id="attachment_8131024" class="wp-caption aligncenter"><a href="https://www.khaosod.co.th/wpapp/uploads/2024/03/cats-8.jpg"><img class="size-large wp-image-8131024" src="https://www.khaosod.co.th/wpapp/uploads/2024/03/cats-8-656x696.jpg" alt="" width="656" height="696" aria-describedby="" data-loaded="true" /></a></div>
</div>
<div></div>
<div></div>