<strong>เจ๋ง ดอกจิก แถลงไม่ใช่แก๊งตบทรัพย์ ถือพานสาบาน ถ้าทำจริงขอให้มีอันเป็นไป เผยไม่ได้เงินสักบาท งานนี้ถูกหักหลังด้วย จึงอยากขอความเป็นธรรม</strong>

เมื่อวันที่ 1 ก.พ.67 นายยศวริศ ชูกล่อม หรือ เจ๋ง ดอกจิก และ การ์ตูน พิมณัฏฐา จิระพุทธิภาคย์ อดีตผู้สมัคร สส.อุตรดิตถ์ พรรครวมไทยสร้างชาติ แถลง

เปิดใจ หลังตกเป็นผู้ต้องหาในคดีเดียวกับนายศรีสุวรรณ จรรยา ถูกกล่าวหาว่าร่วมกันรีดทรัพย์จากอธิบดีกรมการข้าว
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
เจ๋ง ดอกจิก กล่าวว่า ยืนยันไม่ใช่แก๊งตบทรัพย์ ไม่เคยคิดจะไปรีดทรัพย์ใคร ความจริงตั้งใจไปช่วยอธิบดีกรมการข้าว โดยไม่คิดเลยว่าในกรมการข้าวมีงูเห่าด้วย แล้วยังบอกว่าสองฝ่ายมาพูดกับตนไม่ตรงกัน ฝ่ายหนึ่งบอกว่ามีหลักฐานว่ากรมการข้าวทุจริต

เตรียมจะไปร้องตามหน้าที่ อีกฝ่ายบอกว่าไม่ได้ทุจริต จึงอยากฝากให้ไปตรวจสอบหาข้อเท็จจริงว่าใครพูดจริง แล้วถ้าไม่ได้ทำอะไรผิด จะมาคุยมาเคลียร์ทำไม

“ยืนยันไม่ใช่แก๊งตบทรัพย์ ไม่ได้เงินสักบาท แต่งานนี้ถูกหักหลัง ลั่นคนเราถ้าไม่ผิด ไม่มีแผล จะเดือดร้อนทำไม”

เจ๋ง กล่าวว่า ตนไม่เคยได้เงินสักบาท ข่าวที่ออกไปก็ไม่ใช่ เพราะไม่เคยไปตบทรัพย์ใครที่ไหน จึงขอออกมาขอความเป็นธรรม เพราะความเสียหายเกิดกับตน ผู้หลักผู้ใหญ่ในพรรคจะมองตนอย่างไร โดยเฉพาะ

การ์ตูน พิมณัฏฐา ร้องไห้ทุกวัน ถามว่าตัวเองผิดตรงไหน ทำอะไรผิด ทำไมต้องมาเจอเหตุการณ์แบบนี้ ยืนยันทั้งตนและการ์ตูนไม่รู้เรื่อง โดยการ์ตูนเป็นเลขาฯของตน เขาก็ไปกับตน เรื่องก็แค่นั้น

<a href="https://www.khaosod.co.th/wpapp/uploads/2024/02/S__11018265.jpg"><img class="aligncenter size-full wp-image-8077584" src="https://www.khaosod.co.th/wpapp/uploads/2024/02/S__11018265.jpg" alt="" width="800" height="450" /></a>
<div class="ads_position_wrapper"></div>
“ความจริงผมไปช่วยเขา (อธิบดีกรมการข้าว) แท้ๆ ถ้าไปตบทรัพย์เขาจริง ต้องต่อรองเรียกเงินกว่านี้ แต่นี่ผมต่อรองให้ตัวเลขลดลง เพื่อให้พอใจกันทั้งสองฝ่าย การกล่าวหาผมมันรุนแรงเกินเหตุ งานนี้พวกนักจ้อทั้ง

หลายที่ออกมาพูดวิจารณ์ รวมทั้งเกรียนคีย์บอร์ดทั้งหลาย เจ้าหน้าที่รัฐที่ออกมาพูดเกินเหตุ ขอให้รอรับหมายศาล ผมจะดำเนินการทางกฎหมายไม่มีละเว้น”

ผู้สื่อข่าวรายงานว่า ช่วงท้ายของการแถลง เจ๋ง ดอกจิก ยังลุกขึ้นถือพานพวงมาลัยดอกมะลิ พร้อมกล่าวคำสาบานว่า “ถ้าผมเป็นแก๊งตบทรัพย์ ขอให้ผมมีอันเป็นไป หากผมไม่ได้เป็นดังนั้น ขอบารมีพระแก้วมรกต ศาลหลักเมือง ช่วยจัดการกับคนกล่าวหา ให้ไม่มีที่อยู่

ให้ทุกข์ใจกว่าผมร้อยเท่าพันเท่า และขอให้บุคคลที่กล่าวหา ขอให้มีอันเป็นไปทั้งครอบครัว อย่าได้ผุดได้เกิด ถ้าผมไม่ได้เกี่ยวกับแก๊งตบทรัพย์ ขอให้ผมเจริญขึ้นเรื่อยๆ”
<div class="ads_position_wrapper mb-4"></div>
<ul>
 	<li><a href="https://www.khaosod.co.th/breaking-news/news_8077425" target="_blank" rel="noopener"><strong>บุกจับอีก 2 ตัวการสำคัญ คนใกล้ชิด เจ๋ง ดอกจิก ร่วมแก๊งตบทรัพย์อธิบดีกรมการข้าว เผยเป็นระดับสั่งการ</strong></a></li>
</ul>
&nbsp;