<em><strong>ชาวพัทยาเผย ต่างชาติพา สิงโตนั่งเบนท์ลีย์ สปอร์ตเปิดประทุน ชมวิวทุกวันตอนเย็น ด้านเจ้าหน้าที่เร่งตรวจสอบแล้ว</strong></em>

หลังจากมีการแชร์ต่อกันในโลกออนไลน์ เกี่ยวกับชาวต่างชาติขับรถหรูเบนท์ลีย์เปิดประทุน โดยมีลูกสิงโตนั่งอยู่ท้ายรถโชว์ บริเวณถนนในเมืองพัทยา โดยคนใช้รถใช้ถนนต่างตกใจกลัว จนมีเสียงวิพากษ์วิจารณ์เกี่ยวกับการนำสัตว์ดุร้ายมาเลี้ยง และมายังแหล่งท่องเที่ยวซึ่งเกรงว่าจะเกิดอันตราย

ล่าสุดวันที่ 23 ม.ค. 67 ผู้สื่อข่าวรายงานว่า ลงพื้นที่ตรวจสอบทราบว่าเป็นพื้นที่ภายในซอยพระตำหนัก 5 เมืองพัทยา จังหวัดชลบุรี

<a href="https://www.khaosod.co.th/wpapp/uploads/2024/01/%E0%B8%AA%E0%B8%B4%E0%B8%87%E0%B9%82%E0%B8%95.jpg"><img class="aligncenter size-large wp-image-8064143" src="https://www.khaosod.co.th/wpapp/uploads/2024/01/%E0%B8%AA%E0%B8%B4%E0%B8%87%E0%B9%82%E0%B8%95-696x393.jpg" alt="" width="696" height="393" /></a>

จากการสอบถามชาวบ้านบริเวณดังกล่าวทราบว่า เห็นชาวต่างชาติขับรถหรูเบนท์ลีย์เปิดประทุน แล้วมีลูกสิงโตอยู่ในรถ โดยจะพาออกมานั่งรถเล่นตอนประมาณช่วงเย็น ๆ แล้วจะขับรถวนไปตามถนนผ่านหาดดงตาลวนมาหาดยินยอมก่อนกลับเข้าบ้าน

<strong>หลังมีการแชร์โซเชียล ขณะนี้เจ้าหน้าที่ที่เกี่ยวข้องหลายหน่วยงาน ได้ประสานหาข้อมูลเพื่อทำการตรวจสอบแล้ว </strong>
<div class="ads_position_wrapper"></div>
<ul>
 	<li>อ่าน <a href="https://www.khaosod.co.th/special-stories/news_8063418" target="_blank" rel="noopener">ที่นี่พัทยา สิงโตนั่งเบนท์ลี่ย์ สปอร์ตเปิดประทุน กินลมชมวิวกลางเมือง</a></li>
</ul>
<a href="https://www.khaosod.co.th/wpapp/uploads/2024/01/%E0%B8%AA%E0%B8%B4%E0%B8%87%E0%B9%82%E0%B8%951.jpg"><img class="aligncenter size-large wp-image-8064144" src="https://www.khaosod.co.th/wpapp/uploads/2024/01/%E0%B8%AA%E0%B8%B4%E0%B8%87%E0%B9%82%E0%B8%951-696x392.jpg" alt="" width="696" height="392" /></a>

ทั้งนี้ ประกาศกระทรวงทรัพยากรธรรมชาติและสิ่งเเวดล้อม เรื่อง กำหนดชนิดสัตว์ป่าควบคุมที่ต้องแจ้งการครอบครองต่อพนักงานเจ้าหน้าที่ พ.ศ. 2565 มีผลบังคับใช้ เมื่อวันที่ 19 ตุลาคม 2565

โดยกำหนดให้สิงโต (Panthera Leo) เป็นสัตว์ป่าควบคุม หรือซากสัตว์ป่าควบคุม ที่ต้องแจ้งการครอบครองต่อพนักงานเจ้าหน้าที่ และตามประกาศกรมอุทยานแห่งชาติ สัตว์ป่า และพันธุ์พืช

อย่างไรก็ตาม หากมีสิงโตในครอบครอง และแจ้งตามกฎหมาย จะไม่ถือว่ามีความผิด อย่างไรก็ตาม กฎหมาย เรื่อง “สัตว์ป่าควบคุม” ก็มีระเบียบข้อบังคับ ให้ผู้ครอบครองปฏิบัติตามอย่างเข้มงวด เนื่องจาก เป็นสัตว์สายพันธุ์ที่มีความดุร้าย อาจทำอันตรายต่อชีวิต ร่างกาย มนุษย์ได้
<div class="ads_position_wrapper mb-4"></div>
<a href="https://www.khaosod.co.th/wpapp/uploads/2024/01/%E0%B8%AA%E0%B8%B4%E0%B8%87%E0%B9%82%E0%B8%952.jpg"><img class="aligncenter size-large wp-image-8064145" src="https://www.khaosod.co.th/wpapp/uploads/2024/01/%E0%B8%AA%E0%B8%B4%E0%B8%87%E0%B9%82%E0%B8%952-696x391.jpg" alt="" width="696" height="391" /></a>

&nbsp;