&nbsp;

<strong>ชายชราวัย 80 ปี ในเยอรมันนี ถูกขนานนามว่าเป็น เศรษฐีที่ประหยัดที่สุดในโลก มีบ้าน 10 หลัง เงินอีกหลายล้าน แต่คุ้ยถังขยะเพื่อประทังชีวิต</strong>

&nbsp;

หากคุณพบชายชราที่กำลังเดินอยู่ข้างถนนในประเทศเยอรมัน แต่งตัวด้วยเสื้อผ้าเก่า ๆ แบกกระเป๋าใบใหญ่ ก็ยืนอยู่ตรงหน้าถังขยะทำท่าทางเหมือนกำลังคุ้ยหาอะไรบางอย่าง
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ชายคนนั้นอาจเป็น ไฮนซ์ บี (heinz b) วัย 80 ปีที่ได้รับการขนานนามว่าเป็นเศรษฐีที่ประหยัดที่สุดในโลก เพราะเขาหาเลี้ยงชีพด้วยอาหารและสิ่งของที่พบในถังขยะ แม้จะมีทรัพย์สินหลายหลังมูลค่าหลายล้านยูโรก็ตาม

<a href="https://www.khaosod.co.th/wpapp/uploads/2024/02/cats-10.jpg"><img class="aligncenter size-large wp-image-8107644" src="https://www.khaosod.co.th/wpapp/uploads/2024/02/cats-10-696x392.jpg" alt="" width="696" height="392" /></a>

เขามีทรัพทย์สินที่ขัดกับภาพลักษณ์ ชายชราคนนี้เพิ่งถอนเงิน 700,000 ยูโร (2.7 ล้านบาท) เพื่อซื้อบ้านใหม่หลังที่ 10 เงินที่เหลือจำนวน 100,000 ยูโร (3.9 ล้านบาท) ถูกโอนไปยังบัญชีเงินฝากประจำเพื่อสร้างดอกเบี้ย

ชายชรากล่าวว่า เขาประหยัดมาทั้งชีวิต ดังนั้นเขาจึงไม่จำเป็นต้องใช้เงินเพื่อใช้จ่าย เขามีความสุขมากกว่ากับการใช้ชีวิตด้วยอาหารที่พบในถังขยะและสะสมสิ่งของต่างๆ ที่คนอื่นทิ้งไป
<div class="ads_position_wrapper"></div>
บางครั้งเขาก็ซื้อของใช้ตามร้านค้า แต่ส่วนใหญ่เขาก็พลวัตถุดิบทำอาหารตามถังขยะ ชายชรามองว่าผู้คนสมัยนี้ใช้ทรัพยากรสิ้นเปลือง มีของมากมายที่ถูกทิ้งทั้งที่ยังใช้ได้

ไฮนซ์ บี เคยตกเป็นข่าวไปแล้วในปี 2021 สื่อรายงานว่าเขาเป็นเจ้าของบ้าน 7 หลังและอพาร์ตเมนต์ 2 ห้อง และมีเงินในบัญชีธนาคารประมาณ 460,000 ยูโร (17.9 ล้านบาท) และทรัพย์สินของเขาก็เพิ่มขึ้นเรื่อย ๆ

ชายชราจะซื้อบ้านในละแวกใกล้เคียงกัน เพื่อที่เขาจะสามารถเดินทางไปได้ด้วยจักรยานคันเก่ง แถมเขายังซ่อมแซมบ้านด้วยตัวเองอีกต่างหาก

<a href="https://www.khaosod.co.th/wpapp/uploads/2024/02/cats2.jpg"><img class="aligncenter size-large wp-image-8107646" src="https://www.khaosod.co.th/wpapp/uploads/2024/02/cats2-696x392.jpg" alt="" width="696" height="392" /></a>

ไฮนซ์ บี เคยเป็น วิศวกรไฟฟ้า เมื่อเกษียณอายุแล้ว ได้รับเงินบำนาญเดือนละ 3,600 ยูโร (1.3 แสนบาท) และเงินช่วยเหลืออีก 156 ยูโร (6 พันบาท) ซึ่งส่วนใหญ่จะเก็บเข้าบัญชีธนาคารเฉย ๆ เพราะเขาไม่มีอะไรจะต้องใช้จ่ายจริงจัง

ชายชราใช้เงินเพียง 5 ยูโร (194 บาท) สำหรับค่าใช้จ่ายรายเดือน เขาไม่มีโทรศัพท์มือถือ มีเพียงแค่แล็บท็อปเท่านั้น

ไฮนซ์ บี ใช้เวลาส่วนใหญ่กักตุนสิ่งของที่คนอื่นทิ้ง โดยปั่นจักรยานไปรอบๆ เมือง เพื่อแสวงหาสิ่งใหม่ๆ อย่างไม่มีวันสิ้นสุด โดยขายให้กับเพื่อนบ้านหรือแลกกับอาหารที่พวกเขาไม่ต้องการ

เนื่องจากไม่มีครอบครัวที่จะแบ่งปันทรัพย์สินด้วย ไฮนซ์ บี. จึงไม่รู้จริงๆ ว่าเขาจะทิ้งทรัพย์สมบัติไว้กับใครเมื่อเขาจากไป เขามีญาติห่างๆ อยู่บ้าง แต่พวกเขาไม่มีเงินจ่ายภาษีมรดก ดังนั้นเขาจึงกำลังพิจารณาที่จะมอบทรัพย์สินบางส่วนให้กับผู้เช่า
<div class="ads_position_wrapper mb-4"></div>
<strong>ที่มา: <a href="https://www.odditycentral.com/news/worlds-most-frugal-millionaire-rummages-through-trash-cans-for-food.html#more-80653" target="_blank" rel="noopener">odditycentral</a></strong>

&nbsp;