

จากกรณีเหตุวุ่นวายที่หน้าโรงเรียน<strong>เตรียมพัฒน์ฯ  </strong>เมื่อช่วงเช้าวันที่ 31 ส.ค.66 ที่ผ่านมา  เมื่อ <strong>หยก</strong> หรือ <strong>หยก ธนลภย์</strong> วัย15 ปี  นอนขวางรถบัส ประท้วงโรงเรียน ที่ไม่ให้ไปเข้าค่ายเรียนภาษาจีนที่นครปฐม จนเกิดการชุลมุน เพื่อนๆต้องมาช่วยอุ้ม รวมทั้งมีเจ้าหน้าที่ตำรวจมาช่วยคลี่คลายสถานการณ์  ล่าสุด หยก ได้เคลื่อนไหวโพสต์ถึงเหตุการณ์ดังกล่าว เปิดใจถึงเรื่องที่เกิดขึ้นแล้ว


<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/p6JEVafZHQpzMCbGsByE.webp" alt="หยก เปิดใจ ย้ำเหตุผลต่อสู้กับโรงเรียน เชื่อรร.ทำแบบนี้กับเด็กคนอื่นได้อีก" width="600" height="400" /></picture>
โดย หยก โพสต์เปิดใจว่า สวัสดีค่ะ ขอบคุณทุกคนที่มาให้ความเห็นมากมายต่างๆนาๆ ตั้งแต่เกิดเรื่องขึ้นกับหนูนะคะ

หลายความเห็นที่สะใจและคิดว่าสมควรแล้วที่เรื่องนี้เกิดขึ้นกับหนู หนูก็อ่านและพยายามฟังหลายๆคน พี่ๆบางคนพูดด้วยว่าสมควรแล้วเพราะสิ่งที่หนูทำไม่เหมาะสม

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/9F5NvjeOvC6SUYqPtDz4.webp" alt="หยก เปิดใจ ย้ำเหตุผลต่อสู้กับโรงเรียน เชื่อรร.ทำแบบนี้กับเด็กคนอื่นได้อีก" width="600" height="400" /></picture>
หนูยังขอยืนยันต่อสู้ต่อไปบนหนทางนี้ เพราะหนูก็อยากรู้เหมือนกันว่าท้ายที่สุดแล้วประวัติศาสตร์จะเขียนถึงการกระทำของโรงเรียนว่ายังไง จะมีการตกผลึกชะตากรรมของคนที่ต้องโทษ 112 ในช่วงเวลานี้ยังไง

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/dfPFi3Ex6Hpcp1s9QuW2.webp" alt="หยก เปิดใจ ย้ำเหตุผลต่อสู้กับโรงเรียน เชื่อรร.ทำแบบนี้กับเด็กคนอื่นได้อีก" width="600" height="400" /></picture>

ตั้งแต่ติดคุก และตัดสินใจต่อสู้กับโรงเรียนเพราะหนูเห็นว่าโรงเรียนทำไม่ถูก ไม่ทำสิ่งที่สมควรทำ ละเว้นการกระทำ ใช้วิธีอื่นซึ่งไม่ใช่วิธีกระทำอย่างเปิดเผยในที่แจ้งกับหนู หนูก็พอทราบอยู่แล้วว่าชีวิตการเติบโตของหนูจะไม่เหมือนเด็กคนอื่น 112 ไม่ทำให้ชีวิตใครเป็นปกติและสังคมนี้มีปัญหา

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/C6LM5SMNVBC8bW3O6wwJ.webp" alt="หยก เปิดใจ ย้ำเหตุผลต่อสู้กับโรงเรียน เชื่อรร.ทำแบบนี้กับเด็กคนอื่นได้อีก" width="600" height="594" /></picture>
โรงเรียนเป็นส่วนหนึ่งของการพัฒนาเยาวชน หนูก็อยากจะให้เป็นที่ประจักษ์เหมือนกันว่าโรงเรียนนี้ที่หนูต่อสู้อยู่เป็นสถานที่แบบไหน มีครูแบบไหน
<blockquote>
หนูยังยืนยันว่าโรงเรียนไม่เคยแจ้งอะไรหนู เรื่องการคืนเงินก็โอนมาเงียบๆ ไม่เคยให้หนูมีส่วนร่วมหรือปกป้องสิทธิตัวเอง ไม่เคยรับฟังหนูหนูเชื่อด้วยว่าโรงเรียนทำแบบนี้กับหนูได้ก็ทำแบบนี้กับเด็กคนอื่นได้</blockquote>
cr.ภาพ ไข่แมวชีส

