&nbsp;

&nbsp;

&nbsp;

&nbsp;
<p class="p1">กลายเป็นเรื่องราวสะเทือนใจ เมื่อลูกชายแอบขายบ้านหอบเงินหนี ทิ้งพ่อแม่ที่แก่เฒ่าและป่วยไว้ที่บ้านลำพัง เผชิญการโดนไล่จากบ้าน</p>
<p class="p3">ความคืบหน้าเมื่อวันที่<span class="s2"> 23 </span>มี.ค. ผู้สื่อข่าวลงไปพบกับ พ่อแม่ ที่ยังอยู่ในบ้านหลังดังกล่าวที่ถูกขาย ที่ ต<span class="s2">.</span>ท่าวังตาล อ<span class="s2">.</span>สารภี เป็นบ้านชั้นเดียวขนาด<span class="s2"> 3 </span>ห้องนอน<span class="s2"> 2 </span>ห้องน้ำ ในบ้านมีนายบุญทา (สงวนนามสกุล)<span class="s2"> 65 </span>ปี และ นางอัมพร (สงวนนามสกุล) อายุ<span class="s2"> 56 </span>ปี สองสามีภรรยาอาศัยอยู่ โดยนางอัมพรป่วยเป็นอัมพาตครึ่งซีกเป็นผู้ป่วยติดเตียงไม่สามารถช่วยเหลือตัวเองได้ ส่วนนายบุญทาก็ป่วยด้วยโรคท้าวแสนปมและร่างกายไม่แข็งแรง

</p>
<p class="p3">โดยนางอัมพร เปิดเผยว่าก่อนหน้านี้เป็นแม่ค้าขายอาหารย่านประตูเชียงใหม่และถนนคนเดินวัวลาย อาศัยอยู่กับญาติในตัวเมือง ต่อมาในเดือนพฤษภาคมปี<span class="s2"> 2564 </span>ได้ใช้เงินก้อนสุดท้ายในชีวิตที่ได้จากการขายที่ดินมาซื้อบ้านหลังนี้ในราคา<span class="s2"> 1.9 </span>ล้านบาท หวังให้เป็นบ้านหลังแรกและหลังสุดท้าย</p>
<a href="https://www.khaosod.co.th/wpapp/uploads/2024/03/house-022.jpg"><img class="aligncenter size-full wp-image-8153032" src="https://www.khaosod.co.th/wpapp/uploads/2024/03/house-022.jpg" alt="พ่อแม่ พูดไม่ออกผิดหวังลูก แอบขายบ้าน เล่าเงินก้อนสุดท้ายหวังเป็นที่สุดท้ายชีวิต " width="858" height="460" /></a>
<p class="p3">ต่อมาในเดือนธันวาคม<span class="s2"> 2564 </span>ตนเองได้ไปฉีดวัคซีนป้องกันโควิด<span class="s2"> 19 </span>ปรากฏว่าฉีดวัคซีนได้คืนเดียว วันรุ่งขึ้นก็กลายเป็นอัมพาตครึ่งซีกต้องเข้ารักษาตัวที่โรงพยาบาล แพทย์ระบุว่ามาจากอาการเส้นเลือดตีบ หลังจากออกโรงพยาบาลกลับมาอยู่บ้าน</p>

<div class="" data-google-query-id="CLHiz7L9iYUDFd-aZgId_2MINQ">
<p class="p3">จากนั้นลูกชายคนโต อายุ<span class="s2"> 30 </span>ปี พาไปทำกายภาพบำบัดพร้อมกับบอกว่าต้องการเงินไปเซ้งร้านเปิดขายอาหารตามสั่ง ขอเอาบ้านไปขายฝาก พร้อมกับรับปากว่าจะไม่ทอดทิ้งและจะดูแลพ่อแม่ตลอดไป ตนเองจึงยอมเซ็นต์ชื่อยอมให้ขายฝาก โดยลูกชายได้เงินไป<span class="s2"> 3 </span>แสนบาทจากการขายฝาก</p>

<div class="ads_position_wrapper"></div>
<p class="p3">หลังจากนั้นตนเองที่กลายเป็นผู้ป่วยติดเตียงก็ไม่มีความสามารถไปค้าขายได้เหมือนเดิม มีรายได้เพียงเงินเบี้ยคนพิการ ส่วนสามีก็รับจ้างขายของได้เงินวันละสองร้อยบาท ก็ต้องอยู่กันอย่างประหยัด โดยมีลูกชายคนเล็กแวะเวียนมาดูแลเป็นครั้งคราว ส่วนลูกชายคนโตทราบว่าได้เงินไปแล้วไม่ได้เอาไปเปิดร้านและก็หายตัวไป นาน ๆ จะมาหาที</p>
<a href="https://www.khaosod.co.th/wpapp/uploads/2024/03/house-011.jpg"><img class="aligncenter size-full wp-image-8153033" src="https://www.khaosod.co.th/wpapp/uploads/2024/03/house-011.jpg" alt="พ่อแม่ พูดไม่ออกผิดหวังลูก แอบขายบ้าน เล่าเงินก้อนสุดท้ายหวังเป็นที่สุดท้ายชีวิต " width="845" height="474" /></a>
<p class="p3">กระทั่งช่วงต้นปี<span class="s2"> 2566 </span>ได้มีคนมาดูบ้าน ทำให้รู่ความจริงว่าบ้านถูกลูกชายคนโตเอาไปขายแล้วในราคา<span class="s2"> 1.4 </span>ล้านบาท และ ขายได้มาแล้วกว่า<span class="s2"> 8 </span>เดือน ทำให้ตกใจจนพูดอะไรไม่ออก โดยเจ้าของคนใหม่ได้ขอให้ย้ายออก แต่ตนเองและสามีก็ไม่มีที่ไป จึงขอร้องอยู่ต่อซักพักนกว่าจะหาที่อยู่ใหม่ได้</p>
<p class="p3">นางอัมพร บอกว่า ผิดหวัง ไม่คิดว่าลูกชายจะทำแบบนี้ ที่บ้านมาตั้งแต่เล็กจนโตก็เลี้ยงดูมาอย่างดี คาดว่าที่ทำไปเพราะติดพนันเพราะเคยได้ยินลูกบอกว่าทำเว็บพนัน และ เสียใจมากที่สูญเสียบ้านไปโดยไม่รู้ตัว เพราะบ้านหลังนี้เป็นทุกอย่าง เมื่อติดต่อหาลูกชายก็ติดต่อไม่ได้อีกเลย</p>
<a href="https://www.khaosod.co.th/wpapp/uploads/2024/03/house-044.jpg"><img class="aligncenter size-full wp-image-8153037" src="https://www.khaosod.co.th/wpapp/uploads/2024/03/house-044.jpg" alt="" width="836" height="471" /></a>
<p class="p3">อย่างไรก็ตามก็เข้าใจเจ้าของคนใหม่และยืนยันว่าไม่ได้ดื้อรั้นหรือขัดข้องที่จะย้ายออก เพียงแต่ไม่มีเงินมากพอที่จะออกไปหาที่อยู่ใหม่ ตอนนี้ก็กังวลใจมากเพราะทางเจ้าของใหม่แจ้งให้ย้ายออกภายในเดือนนี้ แต่เมื่อทราบว่าเจ้าของใหม่จะช่วยเหลือให้เงินจำนวนหนึ่งเพื่อนำไปมัดจำและเช่าที่อยู่ใหม่ก็ขอบคุณ โดยในตอนนี้อยู่ระหว่างหาที่อยู่ใหม่และพร้อมจะย้ายออกทันทีหากมีความพร้อม</p>
<p class="p3">ขณะที่ ผู้สื่อข่าวได้พยามติดต่อลูกชายของทั้งสองทางโทรศัพท์แต่ก็ไม่สามารถติดต่อได้</p>
อ่าน <a href="https://www.khaosod.co.th/special-stories/news_8152747">อุทาหรณ์บ้านมือสอง ลูกแอบขายบ้าน ทิ้งแม่ติดเตียง พ่อป่วยหนักไว้</a>

&nbsp;

</div>