<img class="alignnone size-medium wp-image-15251" src="http://animal18.site/wp-content/uploads/2024/04/IMG_8106-300x203.jpeg" alt="" width="300" height="203" />

&nbsp;

&nbsp;

&nbsp;

&nbsp;

&nbsp;

แม่ช็อกรพ. ใช้ยางรัดเท้า วัดชีพจรลูก 6 เดือน จนเขียวช้ำ เผยลูกต้องรักษาอาการเหนื่อยหอบ ให้พี่สาวไปเยี่ยมดูที่เท้าเห็นสายรัดจนเท้าบวม วอนดูแลเด็กให้ดีกว่านี้

เมื่อวันที่ 24 เม.ย.67 ผู้สื่อข่าวรายงานว่า เฟซบุ๊ก กลุ่มแจ้งเหตุ แจ้งข่าว กระบี่ มีผู้ใช้เฟซบุ๊กรายหนึ่ง นำภาพฝ่าเท้าของเด็กทารกที่มีสภาพคล้ายถูกยางรัดจนเขียวคล้ำมาโพสต์

&nbsp;

พร้อมระบุข้อความว่า “อยากฝากผู้เกี่ยวข้อง ผู้บริหาร รพ. รบกวนดูแล อบรม และรับผิดชอบ บุคคลากร รพ. ดูแลเด็กอย่างไง เอาสายรัดเท้าเด็กขนาดนี้เหมือนจะขาด เด็กมันเจ็บแต่มันบอกไม่ได้ ถ้าญาติไม่เห็น เท้าขาดเลือด เด็กต้องตัดขา คุณมีปัญญามารับผิดชอบอย่างไรกับเหตุการณ์แบบนี้ รบกวนท่านผู้บริหารออกมารับผิดชอบด้วยค่ะ”

&nbsp;

ซึ่งภายหลังจากโพสต์ดังกล่าวถูกเผยแพร่ออกไป ก็มีคนเข้ามาแสดงความเห็นจำนวนมาก โดยส่วนใหญ่ต่างสงสารเด็กทารก บางส่วนก็ตำหนิเจ้าหน้าที่ของรพ. ผู้สื่อข่าว ติดต่อไปยังเจ้าของโพสต์ ก่อนจะเดินทางไปพบกับแม่ของเด็ก

&nbsp;

แม่ของเด็กวัย 37 ปี ให้ข้อมูลว่า เด็กในภาพเป็นลูกชายวัย 6 เดือนของเธอเอง น้องต้องเข้ารพ. ด้วยอาการเหนื่อยหอบ เพราะน้องมีประวัติป่วยด้วยโรคหัวใจรั่วอยู่ก่อนแล้ว เนื่องจากช่วงที่น้องคลอดน้องสำลักน้ำคร่ำ

ครั้งที่เกิดเหตุ น้องต้องเข้าไปนอนรักษาอาการที่ห้องไอซียู ของรพ.นาน 3 เดือนแล้ว ส่วนเหตุการณ์ตามในภาพ ตนให้พี่สาวไปเยี่ยมลูก พี่สาวเห็นน้องร้องงอแงตลอดเวลา พอลองมองหาว่าเกิดอะไรกับน้องก็ไปเห็นสายรัดตัวนี้รัดอยู่ที่เท้าของน้อง

พี่สาวก็บอกให้พยาบาลช่วยมาปลดสายรัดให้หน่อย แต่พยาบาลบอกว่าสายรัดตัวนี้ต้องรัดให้แน่น เพราะต้องจับวัดชีพจรน้อง แต่พอลองเปิดดูก็พบว่าสายรัดๆจนเท้าน้องบวมแดงมาก พี่สาวจึงขอให้เอาออก ซึ่งพอเอาออกก็เห็นรอยตามภาพ

หลังจากนั้น ญาติๆ จึงนำมาโพสต์ เพราะอยากบอกพยาบาลว่าให้ดูแลเอาใจใส่น้องให้ดีหน่อย น้องต้องทนเจ็บมานานมากแล้ว ตอนนี้อาการน้องเริ่มดีขึ้นแล้ว สิ่งที่อยากเรียกร้องตอนนี้ คืออยากให้น้องได้รับการดูแลที่ดี ได้รับการรักษาที่ดีกว่านี้ หรือจะส่งต่อไปยัง รพ. ที่พร้อมมากกว่านี้

ตอนนี้น้องต้องรอคิวเตียงของรพ. ซึ่งยังไม่รู้จะได้คิวตอนไหน ระหว่างต้องนอนรอที่ รพ.นี้ อยากให้น้องได้รับการดูแลที่ดีกว่านี้หน่อย เพราะน้องยังเล็ก พอมีอาการเจ็บจากการใช้เครื่องมือน้องก็ไม่สามารถจะบอกใครได้ ประกอบกับน้องอยู่ห้องไอซียู เราจึงเฝ้าดูแลน้องเองไม่ได้

ที่มา โหนกระแส

<img class="alignnone size-medium wp-image-15251" src="http://animal18.site/wp-content/uploads/2024/04/IMG_8106-300x203.jpeg" alt="" width="300" height="203" />

&nbsp;

&nbsp;

&nbsp;

&nbsp;