&nbsp;

&nbsp;

&nbsp;

&nbsp;

&nbsp;

<strong>ร้านหมูกระทะ วอนหน่วยงานรัฐช่วยเหลือ จ่ายดอกเบี้ยเงินกู้รายวันไม่ไหว ขอเจ้าหน้าหนี้หยุดส่งดอก ถูกปฏิเสธ ลดให้ 600 แต่ขอหมูกระทะชุดใหญ่วันละ 1 ชุด</strong>

เวลา 18.00 น. ผู้สื่อข่าวได้รับเรื่องขอความช่วยเหลือ จาก น.ส.เอ (นามสมมติ) อายุ 33 ปี ทายาทเจ้าของธุรกิจหมูกระทะชื่อดัง จ.นนทบุรี ว่า หลังผ่านพ้นสถานการณ์โควิด ได้ไปกู้เงินนอกระบบมาจำนวน 80,000 บาท คิดดอกเบี้ยลอยตกเป็นเงินวันละ 1,600 บาท ซึ่งต้องส่งดอกมานานครึ่งปีรวมเฉพาะดอกเบี้ยเป็นเงินกว่า 150,000 บาท จนตอนนี้ตนไม่สามารถส่งดอกเบี้ยรายวันได้ไหวอีกต่อไป

เนื่องจากเศรษฐกิจไม่ดี คนสั่งน้อยลง ลูกค้าหันไปกินร้านแฟรนไชส์ในลักษณะเดียวกันทั้ง สุกี้ ชาบู ที่ผุดขึ้นตอนนี้กันเป็นจำนวนมากแทน

<em><strong>ตนได้พยายามติดต่อกับเจ้าหนี้ เพื่อขอหยุดส่งดอกเบี้ยรายวัน แต่เจ้าหนี้ไม่ยอม โดยบอกว่าจะยอมลดดอกเบี้ยรายวันที่ต้องเก็บวันละ 1,600 เหลือวันละ 1,000 บาทแทน แต่ต้องส่งหมูกระทะ 1 ชุดใหญ่ ทดแทนเงินในส่วนที่ขาดไป ซึ่งราคาหมูกระทะชุดใหญ่ตนราคาอยู่ที่ 520 บาทแล้ว</strong></em>

<em><strong>เมื่อวานนี้ลูกน้องเจ้าหนี้ขี่รถมารับหมูกระทะถึงหน้าบ้าน การเอาหมูกระทะไปแทนดอกเบี้ยที่ขาด สำหรับคนที่ไม่มีเงิน มันโหดร้ายเหมือนกัน</strong></em>

&nbsp;

<em><strong>นอกจากนี้เจ้าหนี้ยังบอกว่า หากตนไม่จ่ายดอกเบี้ย ก็จะได้เห็นอีกบทบาทหนึ่งของเขา พร้อมให้ไปแจ้งความกับตำรวจได้เลย เขาไม่กลัว</strong></em>
<div class="ads_position_wrapper"></div>
ตนยอมรับว่ามีส่วนผิดที่ไปกู้เงินเขามา แต่ในฐานะลูกหนี้ก็พยายามส่งดอกเบี้ยมาตลอดไม่เคยขาด แต่ตอนนี้มันหาจ่ายไปต่อไม่ได้จริง ๆ ทางเจ้าหนี้ก็ไม่ได้เห็นใจ เก็บดอกเบี้ยเป็นหมูกระทะก็เอา เหมือนไม่ได้ลดหนี้ให้เลย
<div class="ads_position_wrapper mb-4"></div>
อยากวิงวอนให้หน่วยงานรัฐช่วยมาเป็นตัวกลางไกล่เกลี่ยหนี้ให้ที เพราะจนปัญหาจะหาทางออกแล้ว ตอนนี้ตนกลัวว่าถ้าไม่มีเงินส่งดอกเบี้ย จะเกิดเหตุการณ์รุนแรงถึงขั้นทำร้ายกัน อยากให้เจ้าหนี้ลดเงินต้นให้ตนอีก เพราะส่งแต่ดอกเบี้ยอย่างเดียวก็ 150,000 บาทแล้ว

&nbsp;

&nbsp;