ร.ต.อ.อำนาจ จิตรสว่าง รอง สว.(สอบสวน) สภ.บ้านด่านลานหอย จ.สุโขทัย รับแจ้งเมื่อเวลา 09.30 น. วันที่ 28 มกราคม 2567 มีหญิงสาวถูกฆ่า ทิ้งศพไว้บริเวณไร่เด่นนกแต้ ม.1 ต.ตลิ่งชัน

อ.บ้านด่านลานหอย จึงรายงานผู้บังคับบัญชาตามลำดับชั้นทราบ จากนั้น รุดไปตรวจสอบพร้อม พ.ต.อ.พรเทพ รุ่งเรืองเศรษฐ์ ผกก.ชุดสืบสวน แพทย์เวรจาก รพ.บ้านด่าน ลานหอย และเจ้าหน้าที่กู้ภัย

ที่เกิดเหตุ เจ้าหน้าที่พบรถ จยย.ฮอนด้า เวฟ สีแดง ทะเบียน ขงต 99 สุโขทัย ล้มอยู่ ห่างออกไปเล็กน้อยพบศพ น.ส.อนัญญา หรือ ตาล ไชยา อายุ 40 ปี อยู่ ม.1 ต.ตลิ่งชัน อ.บ้านด่านลานหอย สวมเสื้อยืดคลุมทับ

ด้วยเสื้อยีนส์น้ำเงิน กางเกงขายาวลายสก๊อต สภาพศพลักษณะเหมือนนั่งคุกเข่าก้มหน้า มีรอยถูกฟันด้วยของมีคมที่ศีรษะด้านหลังเป็นแผลลึก จำนวน 2 แห่ง

จนหัวทิ่มไปกองกับพื้น เลือดสดๆ ไหลทะลักทั่วบริเวณ ตรวจสอบทรัพย์สินภายในตัวผู้ตาย พบสร้อยคอทองคำหนัก 1 บาท และแหวนทองที่นิ้วมือ ยังอยู่ครบ คนร้ายไม่แตะต้องทรัพย์สินแต่อย่างใด

สอบถามชาวบ้านทราบว่า ทุกเช้ามืดผู้ตายจะขี่ จยย.ออกจากบ้านไปปล่อยวัวที่เลี้ยงไว้ ไปหากินหญ้ากลางทุ่ง ก่อนที่จะหายตัวไปจนกระทั่งมีผู้มาพบศพ เบื้องต้นเจ้าหน้าที่มุ่งปมสังหารไปที่เรื่องชู้สาว เพราะผู้

ตายหน้าตาดีและสามีก็ไปทำงานอยู่ไต้หวัน อาจจะมีหนุ่มๆ มาติดพัน ซึ่งได้มอบหมายชุดสืบสวนดำเนินการติดตามตัวคนร้ายรายนี้มาดำเนินคดีต่อไป

&nbsp;