<strong>ด่วน ผัวฝรั่งรับแล้ว เป็นคนลงมือฆ่าอรทัยที่บ้าน จากนั้นนำร่างขนใส่รถจักรยานยนต์ แล้วนำมาทิ้งที่ไร่ข้าวโพด ห่างจากบ้าน 6 กิโลเมตร</strong>

สำหรับความคืบหน้ากรณี น.ส.อรทัย โพสีงาม ภรรยาชาวไทยที่ได้รับเงินมรดกจากสามีชาวสวิตเซอร์แลนด์ที่เสียชีวิตไปเมื่อปี 2564 มากกว่า 13 ล้านบาท  แล้วแต่งงานใหม่กับชายชาวสวิตเซอร์แลนด์อีกคน ก่อนจะย้ายมาอยู่ประเทศไทย ที่บ้านโคกแขวน หมู่ที่ 5

ต.เฉลียง อ.ครบุรี จ.นครราชสีมา ได้ประมาณ 2 ปีเศษ แต่มาหายตัวไปอย่างมีเงื่อนงำ ตั้งแต่วันที่ 8 ม.ค. 67 หลังจากมีปากเสียงกับสามีใหม่ไม่ทันข้ามวัน
<div class="body">

ผ่านมาจนวันนี้เป็นเวลา 20 วันแล้ว แต่ยังไม่มีเบาะแสใดๆ ที่จะนำไปสู่การพบตัว น.ส.อรทัย ซึ่งเมื่อวานนี้ (28 ม.ค. 67) ทีมประดาน้ำจากมูลนิธิพุทธธรรม 31 นครราชสีมา ได้ทำการงามค้นหาภายในสระน้ำข้าง

วัดประจำหมู่บ้าน แต่ไม่พบร่างหรือสิ่งต้องสงสัยว่าจะเกี่ยวข้องกับการหายตัวไปในครั้งนี้แต่อย่างใด ขณะที่สามีคนใหม่ของ น.ส.นางสาวอรทัย ก็ยังเก็บตัวเงียบอยู่ในบ้านพัก และไม่ได้มาสังเกตการณ์การค้นหา

เหมือนเช่นเคย จะออกจากบ้านเพียงแค่ไปดื่มกาแฟ รับประทานอาหาร หรือไปพบเจ้าหน้าที่ตำรวจเท่านั้น พร้อมกับปฏิเสธที่จะให้สัมภาษณ์กับสื่อมวลชนถึงเหตุการณ์ที่เกิดขึ้น

วันที่ 29 ม.ค.67 เจ้าหน้าที่ตำรวจจะเรียกนายโรแลน มาสอบปากคำอีกครั้ง หลังจากพบพิรุธบางอย่าง และน้องสาว น.ส.อรทัย บอกกับเจ้าหน้าที่ว่า นายโรแลนด์ บอกว่าพี่สาวน่าจะหนีไปเอง แต่ถ้าหนีไปเอง ทำไมไม่นำรองเท้าหรือเก็บข้าวของไปด้วย ขอให้เจ้าหน้าที่ฯ ดำเนินการตรวจสอบซ้ำ

ล่าสุดนายโรแลน ยอมรับสารภาพแล้ว เป็นคนลงมือฆ่าอรทัยที่บ้าน อ้างว่า อรทัย หึงหวงไม่อยากให้โรแลน ไปหาเพื่อนที่พัทยา เพราะเกรงว่าโรแลนจะไปหาชู้และหญิงคนอื่น จึงทะเลาะกันและพลั้งมือบีบคออรทัย จนตาย จากนั้นนำร่างขนใส่รถจักรยานยนต์ แล้วนำมาทิ้งที่ไร่ข้าวโพด ห่างจากบ้าน 6 กิโลเมตร.

</div>
<div>
<div class="body-relate-news"><strong class="relate-head">อ่านข่าวที่เกี่ยวข้อง</strong>
<ul>
 	<li><a href="https://www.amarintv.com/news/detail/204510">ยังไม่เจอ! เมียฝรั่ง 13 ล้าน ตร.เตรียมเรียกสามีคนใหม่เค้นสอบอีกรอบ</a></li>
</ul>
&nbsp;

</div>
</div>