<strong>อลหม่าน ผัวเมียสร้างเรื่อง จองตั๋วเฟิร์สคลาส 2 ที่แต่ยืนกรานจะให้ลูกมานั่งด้วย โวยทำคนอีก 300 คนซวยยกลำ</strong>

<a href="https://www.scmp.com/news/people-culture/trending-china/article/3247632/furious-china-plane-passenger-buys-2-first-class-tickets-demands-seats-3-delays-flight-hours" target="_blank" rel="noopener">เว็บไซต์ต่างประเทศ</a> รายงานเรื่องราวที่กำลังเป็นประเด็นร้อนแรงบนโลก<strong>โซเชียลจีน</strong> กรณีสามีภรรยาคู่หนึ่ง<strong>จองตั๋วเฟิร์สคลาส 2 ที่ แต่ขอให้ลูกตั๋วชั้นประหยัดมานั่งด้วย</strong> ทำเครื่องดีเลย์นานถึง 3 ชม. คนอื่นอีก 300 คน เดือดร้อน จนต้อง<strong>เปลี่ยนเที่ยวบินใหม่ยกลำ</strong>
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ตามรายงานเบื้องต้น เผยว่า เหตุการณ์ดังกล่าวเกิดขึ้นบนเที่ยวบินหนึ่ง ออก<strong>เดินทางจากกรุงปักกิ่ง ไปยังเมืองเฉิงตู ในมณฑลเสฉวนของจีน</strong> แต่เมื่อถึงเวลาที่ผู้โดยสารขึ้นเครื่อง กลับมีชายรายหนึ่งโวยวายกับลูกเรือ เนื่องจาก<strong>ไม่พอใจที่ทางลูกเรือไม่ยอมทำตามข้อเรียกร้องของตน</strong>
<div id="attachment_8061984" class="wp-caption aligncenter"><img class="wp-image-8061984 size-large" src="https://www.khaosod.co.th/wpapp/uploads/2024/01/%E0%B8%95%E0%B8%B1%E0%B9%8B%E0%B8%A72%E0%B8%97%E0%B8%B5%E0%B9%88%E0%B8%88%E0%B8%B5%E0%B8%9922114-696x479.jpg" alt="" width="696" height="479" aria-describedby="" />
<p class="wp-caption-text">ภาพประกอบ</p>

</div>
จาก<strong>คลิปวิดีโอ</strong>ที่บันทึกเหตุการณ์ชุลมุนวุ่นวายบนเครื่องบินถูกแชร์จนกลายเป็นประเด็นวิพากษ์วิจารณ์อย่างดุเดือด เมื่อมีผู้โดยสารสามีภรรยาคู่หนึ่งซื้อตั๋วที่นั่งชั้นเฟิร์สคลาส 2 ที่นั่ง แต่กลับหาเหตุผลมาอ้างเพื่อเรียกร้องขอที่นั่งชั้นเฟิร์สคลาสเป็น 3 ที่นั่ง ให้กับลูกชายวัย 2 ขวบที่ซื้อเป็นตั๋วชั้นประหยัด
<div id="attachment_8061983" class="wp-caption aligncenter"><img class="wp-image-8061983 size-large" src="https://www.khaosod.co.th/wpapp/uploads/2024/01/%E0%B8%95%E0%B8%B1%E0%B9%8B%E0%B8%A72%E0%B8%97%E0%B8%B5%E0%B9%88%E0%B8%88%E0%B8%B5%E0%B8%9922115-696x479.jpg" alt="" width="696" height="479" aria-describedby="" />
<p class="wp-caption-text">ภาพประกอบ</p>

</div>
<div class="ads_position_wrapper"></div>
ทางพ่อแม่เด็กอ้างว่า <strong>ลูกอีกคนก็สมควรที่จะได้รับการอัปเกรดตั๋วที่นั่งเป็นชั้นเฟิร์สคลาสแบบฟรี ๆ เนื่องจากลูกเล็กไม่ควรที่จะนั่งแยกโดยลำพังโดยไม่มีผู้ปกครองดูแล </strong>

ขณะเดียวกัน ทางด้านลูกเรือยืนกรานที่จะปฏิบัติตามกฎ โดย<strong>ไม่อนุญาตให้ผู้โดยสารที่ไม่มีตั๋วที่นั่งชั้นเฟิร์สคลาสไปนั่งรวมกับผู้โดยสารที่มีตั๋วได้</strong> ภายหลังจากการโต้เถียงไม่ยุติ ทางลูกเรือจึงแจ้งไปยังเจ้าหน้าที่รักษาความปลอดภัยให้เข้ามาช่วยควบคุมสถานการณ์
<div id="attachment_8061981" class="wp-caption aligncenter"><img class="wp-image-8061981 size-large" src="https://www.khaosod.co.th/wpapp/uploads/2024/01/%E0%B8%95%E0%B8%B1%E0%B9%8B%E0%B8%A72%E0%B8%97%E0%B8%B5%E0%B9%88%E0%B8%88%E0%B8%B5%E0%B8%9922117-696x479.jpg" alt="" width="696" height="479" aria-describedby="" />
<p class="wp-caption-text">ภาพประกอบ</p>

</div>
จนกระทั่งมีเจ้าหน้าที่<strong>ตำรวจมาคุมตัวชายรายนี้พร้อมพาพาครอบครัวของเขาลงไปจากเครื่องบิน</strong>สถานการณ์ถึงสิ้นสุดลงได้ แต่ผู้โดยสารกว่า 300 รายบนเครื่องต่างได้รับผลกระทบจากการดีเลย์ไปกว่า 3 ชั่วโมง และต้องเปลี่ยนเที่ยวบินใหม่ทั้งหมด

ขณะที่ ผู้โดยสารที่อยู่บนเครื่องบินเที่ยวนี้ ไม่พอใจและลุกขึ้นมาโวยวายต่อว่าการกระทำของครอบครัวนี้ที่สร้างปัญหา <strong><em>“คุณทำให้พวกเราเสียเวลามามากเกินไปแล้ว เราจะไม่ทนอีกต่อไป” </em></strong>

อีกทั้งด้านผู้โดยสารหญิงรายหนึ่ง ลุกขึ้นมา<strong>ชี้หน้าด่าชายร</strong>ายดังกล่าว ทว่าเขากลับยิ่งแสดงความฉุนเฉียว<strong>ตะโกนด่ากลับ</strong>ว่า <em>“หุบปากไป คุณมีสิทธิ์อะไรมาสั่งฉัน?”</em>
<div id="attachment_8061982" class="wp-caption aligncenter"><img class="wp-image-8061982 size-large" src="https://www.khaosod.co.th/wpapp/uploads/2024/01/%E0%B8%95%E0%B8%B1%E0%B9%8B%E0%B8%A72%E0%B8%97%E0%B8%B5%E0%B9%88%E0%B8%88%E0%B8%B5%E0%B8%9922116-696x479.jpg" alt="" width="696" height="479" aria-describedby="" />
<p class="wp-caption-text">ภาพประกอบ</p>

</div>
ทั้งนี้ เรื่องราวดังกล่าวถูกแชร์ออกไปทำให้<strong>ชาวเน็ต</strong>ต่างเข้ามาแสดงความเห็นจำนวนมาก ส่วนใหญ่ประณามพฤติกรรมของชายรายดังกล่าว ตำหนิว่า<strong>เป็นการกระทำที่เห็นแก่ตัว ทั้งหัวหมอและมักง่ายมาก</strong>
<div class="ads_position_wrapper mb-4"></div>
นอกจากนี้ ชาวเน็ตบางส่วนวิจารณ์การทำงานของทางลูกเรือ ว่า <strong>ทักษะการแก้ปัญหาของพวกเขาแย่มาก ปล่อยให้ผู้โดยสารสร้างความเดือดร้อนอยู่นานหลายชั่วโมง</strong>

&nbsp;

&nbsp;