&nbsp;

&nbsp;

&nbsp;

&nbsp;

&nbsp;

<strong>พายุฤดูร้อนถล่มพิษณุโลก ฟ้าผ่าจุดตรวจเฝ้าระวังไฟป่า เจ้าหน้าที่ดับ 1 อีก 2 ปลอดภัย</strong>

วันที่ 9 เม.ย.67 ผู้สื่อรายงานว่าได้เกิดเหตุลมพายุฝนกระหน่ำในหลายพื้นที่ของ จ.พิษณุโลก เกิดขึ้นในพื้นที่ อ.นครไทย และ อ.ชาติตระการ ลมพายุและฝนได้ตกนานกว่า 1 ชั่วโมง ทำให้บ้านเรือนประชาชนพังเสีย

หาย หลังคาพังไม่ต่ำกว่า 20 หลังคาเรือน ที่บ้านบ่อภาคใต้ หมู่ 5 ต.บ่อภาค อ.ชาติตระการ จ.พิษณุโลก โดยลมพายุฝนฟ้าคะนองอย่างหนักได้พัดกระหน่ำจนบ้านเรือนพังเสียหาย เสาไฟฟ้าต้นไม้หักโค่นทั่วหมู่บ้าน

นอกจากนี้เจ้าหน้าที่ได้รับรายงานว่า ได้เกิดเหตุฟ้าผ่าลงที่จุดตรวจจุดสกัดและจุดเฝ้าระวังไฟป่า จุดที่ 1219 (13) บ้านบ่อภาคใต้ หมู่ 5 ต.บ่อภาค อ.ชาติตระการ จ.พิษณุโลก ส่งผลให้ราษฎรที่เฝ้าประจำจุดระวังไฟป่า เสียชีวิต 1 ราย ขณะกำลังปฏิบัติหน้าที่

ทราบชื่อคือ นายคำล่า ราชเพียแก้ว อายุ 60 ปี และมีผู้ปฏิบัติหน้าที่ร่วมกัน ซึ่งเป็นราษฎรประจำจุดเฝ้าระวังไฟป่าอีก 2 คน แต่ทั้ง 2 คนปลอดภัย เบื้องต้นผู้ว่าราชการจังหวัดพิษณุโลก ได้สั่งให้เจ้าหน้าที่เร่งตรวจสอบและสำรวจความเสียหาย เพื่อหามาตรการเยียวยาต่อไป

&nbsp;

&nbsp;