<strong>โดนอีกนาย สั่งเด้งแล้ว ผกก.อรัญประเทศ เซ่นปมร้อนคลิปเสียง ตร.ขู่ลุงเปี๊ยกรับสารภาพ ให้ไปช่วยราชการที่ศูนย์ปฏิบัติการตำรวจภูธรจังหวัดสระแก้ว</strong>

จากคดี ป้าบัวผัน อายุ 47 ปี ถูกกลุ่มวัยรุ่น 5 คน รุมทำร้ายร่างกายจนเสียชีวิต โดยมีลูกชายของตำรวจสืบสวน สภ.อรัญประเทศ จ.สระแก้ว ร่วมก่อเหตุด้วย ก่อนนำร่างไปทิ้งสระน้ำข้างโรงเรียนใน จ.สระแก้ว โดยทั้งหมดถูกจับกุมในเวลาต่อมา
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
วันที่ 18 ม.ค.67 ผู้สื่อข่าวรายงานว่า พล.ต.ต.ออมสิณ บุญญานุสนธิ์ ผบก.ภ.จว.สระแก้ว มีคำสั่งตำรวจภูธรจังหวัดสระแก้วที่ 15/2567 เรื่องให้ข้าราชการช่วยราชการ

โดยระบุว่า หลังมีการแต่งตั้งคณะกรรมการตรวจสอบข้อเท็จจริง กรณีปรากฏคลิปเสียงตำรวจ สภ.อรัญประเทศ บังคับขู่เข็ญให้ลุงเปี๊ยก รับสารภาพคดีฆาตกรรมป้าบัวผัน จากการตรวจสอบปรากฏว่า เป็นเสียงของตำรวจชุดสืบสวน สภ.อรัญประเทศ

เพื่อให้การตรวจสอบเป็นไปด้วยความเรียบร้อน จึงมีคำสั่งให้พ.ต.อ.พิเชษฐ์ ศรีจันทร์ตรา ผกก.สภ.อรัญประเทศ ไปช่วยราชการที่ศูนย์ปฏิบัติการตำรวจภูธรจังหวัดสระแก้ว เพื่อปฏิบัติหน้าที่ตามที่ผบก.ภ.จว.สระแก้ว มอบหมายมีกำหนด 30 วัน โดยขาดจากต้นสังกัด

ผู้สื่อข่าวรายงานว่า ก่อนหน้านี้พล.ต.ต.ออมสิณ บุญญานุสนธิ์ ผบก.ภ.จว.สระแก้ว เพิ่งมีคำสั่งเด้งพ.ต.ท.พิชิต วัฒโน รองผกก.สส.สภ.อรัญประเทศ ไปช่วยราชการที่ศูนย์ปฏิบัติการตำรวจภูธรจังหวัดสระแก้ว หลังมีคลิปเสียงตำรวจชุดสืบสวน สภ.อรัญประเทศ บังคับขู่เข็ญให้ลุงเปี๊ยก รับสารภาพ จากการตรวจสอบปรากฏว่า เป็นเสียงของพ.ต.ท.พิชิต วัฒโน
<div class="ads_position_wrapper"></div>
<div class="ads_position_wrapper mb-4"></div>
<ul>
 	<li><a href="https://www.khaosod.co.th/breaking-news/news_8056094" target="_blank" rel="noopener">สั่งเด้ง รองผกก.สืบสวนอรัญประเทศ เซ่นคลิปเสียง ขู่บังคับลุงเปี๊ยกให้สารภาพ</a></li>
 	<li class="udsg__main-title"><a href="https://www.khaosod.co.th/special-stories/news_8052661" target="_blank" rel="noopener">ต่าย สายธาร เล่านาที 5 โจ๋รุม ป้าบัวผัน คาใจผัวสารภาพทำไม ซัดบอกลูกหลานเป็นคนดี</a></li>
 	<li class="udsg__main-title"><a href="https://www.khaosod.co.th/special-stories/news_8053029" target="_blank" rel="noopener">‘สามีป้าบัวผัน’ พ้นคุก ไม่ตอบนักข่าว ว่าถูกใครข่มขู่หรือบังคับให้สารภาพ</a></li>
</ul>
&nbsp;