&nbsp;

&nbsp;

&nbsp;

&nbsp;

&nbsp;

&nbsp;

<strong>“เศรษฐา” ใส่บาตรพระทางเรือ ริมกว๊านพะเยา สวมเสื้อสีชมพูประจำจังหวัด นั่งชิลกินข้าวถ่ายรูปกับชาวบ้าน ก่อน นั่งหัวโต๊ะ ประชุมครม.</strong>

19 มี.ค. 67 – ผู้สื่อข่าวรายงาน ภารกิจของ นายเศรษฐา ทวีสินนายกรัฐมนตรี และ รมว.คลัง หลังพักค้างคืนที่จังหวัดพะเยา โดยเช้าวันนี้ เวลา 07.30 น. นายกรัฐมนตรีและคณะทำงาน ได้เดินเท้าออกจากโรงแรมที่พัก เพื่อมานั่งรับประทานอาหารเช้า บริเวณริมกว๊านพะเยา ประกอบด้วย ข้าวเหนียวหมูปิ้ง ปาท่องโก๋ ขนมจีบ และแซนด์วิช

<img class="alignnone size-full wp-image-8145106" src="https://www.khaosod.co.th/wpapp/uploads/2024/03/213932CC-910A-4D3C-90D7-2E36FCB49ECB.jpg" alt="" width="1280" height="846" />

ระหว่างนั้น พระสงฆ์ได้พายเรือบิณฑบาต นายกรัฐมนตรี จึงนิมนต์พระ และใส่บาตร เพื่อเป็นสิริมงคล หลังจากนั้น ได้มีพ่อค้าแม่ค้ารวมถึงประชาชน ได้เข้าขอถ่ายรูปกับ นายกฯรัฐมนตรี อย่างเป็นกันเอง และเดินเท้ากลับโรงแรมที่พัก เพื่อพี่เวลา 09.30 น. นายกรัฐมนตรี จะเป็นประธานการประชุมคณะรัฐมนตรีนอกสถานที่อย่างเป็นทางการ ที่มหาวิทยาลัยพะเยา

<img class="alignnone size-full wp-image-8145103" src="https://www.khaosod.co.th/wpapp/uploads/2024/03/8EEF3F91-29DE-44D8-A40C-D5C6DDD2D788.jpg" alt="" width="1280" height="810" />

&nbsp;

โดยวันเดียวกันนี้ นายเศรษฐา ได้สวมเสื้อ ผ้าพื้นเมืองสีชมพูซึ่งเป็นสีประจำจังหวัดพะเยา
<div class="ads_position_wrapper"></div>
<div class="ads_position_wrapper mb-4"></div>
สำหรับการประชุมคณะรัฐมนตรีนอกสถานที่อย่างเป็นทางการวันนี้มีรัฐมนตรีลาการประชุม 3 คน ประกอบด้วย 1. นายปานปรีย์ พหิทธานุกร รองนายกรัฐมนตรี และ รมว.กระทรวงการต่างประเทศ 2. นายพีระพันธุ์ สาลีรัฐ รองนายกรัฐมนตรี และ รมว.กระทรวงพลังงาน 3. นายเสริมศักดิ์ พงษ์พานิช รมว.กระทรวงวัฒนธรรม

&nbsp;