&nbsp;

&nbsp;

&nbsp;

&nbsp;

&nbsp;

&nbsp;

<strong>สตูล ชาวบ้านแห่สั่งแกงไตปลา ประกาศศักดา เมนูพื้นถิ่นปักษ์ใต้ยอดเยี่ยม แม่ค้าลั่นกระแสตีกลับรับออเดอร์กันรัวๆ เชื่อต่างชาติกินไม่เป็น แนะวิธีทาน ย้ำไม่ใช่ซุป</strong>

4 เม.ย. 67 – ผู้สื่อข่าวรายงานว่า หลังต่างชาติได้จัดอันดับให้เมนูพื้นถิ่นปักษ์ใต้ อย่างแกงไตปลา เป็นเมนูยอดแย่ ติดอันดับ 1 ใน 10 ของโลก ได้มีกระแสตีกลับ ส่งผลให้ ออเดอร์ หลายร้านสั่งกันรั่วๆ เพิ่มยอดขายให้กับหลายร้านค้าในพื้นที่จังหวัดสตูล

<img class="alignnone size-full wp-image-8172344" src="https://www.khaosod.co.th/wpapp/uploads/2024/04/IMG20240404092627.jpg" alt="" width="1280" height="758" />

ที่ร้านอาหารน้องเบียร์ (ตรงข้ามศาลากลางจังหวัดสตูล) ตำบลพิมาน อำเภอเมืองสตูล ร้านอาหารเก่าแก่ ที่เปิดมานานกว่า 35 ปี ที่ขึ้นชื่อเกี่ยวกับอาหารพื้นถิ่นปักษ์ใต้โดยเฉพาะเมนูแกงไตปลา มียอดสั่งรัวๆ จากลูกค้าเข้าเช้าเดียวถึง 40 ชุด โดยสั่งเป็นกับข้าว บ้างสั่งเป็นอาหารชุดทานกับหมูฮ้อง (เมนูพื้นที่) บ้างก็สั่งทานกับขนมจีน ทำให้เมนูที่ต่างชาติบอกว่าเป็นเมนูยอดแย่ แต่ในภาคใต้ กับเป็นเมนูยอดเยี่ยม และทำเงินสร้างงานให้กับหลายร้านค้า

<img class="alignnone size-full wp-image-8172342" src="https://www.khaosod.co.th/wpapp/uploads/2024/04/IMG20240404081605.jpg" alt="" width="1551" height="900" />

นางอุไรวรรณ ธชพันธ์ แม่ครัวมือหนึ่ง ร้านอาหารน้องเบียร์ บอกว่า สูตรความอร่อยของแกงไตปลา อยู่ที่เครื่องแกงและไตปลาที่ใช้ของแต่ละครัว เหมือนอย่างที่ร้านจะใช้ไตปลาจรวด และเครื่องแกงที่ทำเองแบบสดวันต่อวัน นอกจากนี้ส่วนผสมที่ร้าน จะใส่หน่อไม้ มะเขือพวง กุ้งสดสับ เพิ่มความเข้มข้นของน้ำแกง

ไตปลา เนื้อปลาหางแข็งที่ผ่านการย่างให้แห้งแกะเป็นชิ้นใหญ่ๆ แล้วนำส่วนผสมทุกอย่างใส่ลงไปทันทีที่เครื่องแกงไตปลาเดือด โดยไม่ต้องปรุงอะไรเพิ่มเติม เพราะแกงไตปลามีความเค็ม มีความหวานของปลา กุ้งสับ และความหวานของผักที่ใส่อยู่ในตัวอยู่แล้ว
<div class="ads_position_wrapper"></div>
<img class="alignnone size-full wp-image-8172343" src="https://www.khaosod.co.th/wpapp/uploads/2024/04/IMG20240404081832.jpg" alt="" width="1399" height="827" />

ด้าน นางอจรี ธชพันธ์ เจ้าของร้านบอกว่า หลังการจัดอันดับให้เมนูแกงไตปลาเป็นเมนูยอดแย่ เรื่องนี้เห็นว่า ชาวต่างชาติอาจจะทานแกงไตปลาไม่เป็น อาจจะทานเหมือนกับทานซุป ตักซดเพียวๆ ก็ทำให้รสชาติดูเหมือนแย่ได้ แต่การทานแกงไตปลาของทางภาคใต้ จะต้องราดบนข้าวสวยร้อนๆ หรือทานกับขนมจีน หรือจะต้องมีเครื่องเคียงอย่างหมูฮ้อง ก็ใช้ความหวานตัดรสชาติก็จะยิ่งเพิ่มความอร่อย หรือจะเป็นไข่ต้ม นับเป็นอาหารที่ยอดเยี่ยมของคนภาคใต้มากกว่าจะให้เป็นอาหารยอดแย่

<img class="alignnone size-full wp-image-8172345" src="https://www.khaosod.co.th/wpapp/uploads/2024/04/IMG20240404092746.jpg" alt="" width="1280" height="960" />

“ยิ่งมีการจัดอันดับให้เป็นอาหารยอดแย่ของชาวต่างชาตินั้น ยิ่งทำให้มีออเดอร์สั่งอาหารเมนูแกงไตปลาได้รับความนิยมเพิ่มขึ้น เหมือนอย่างเช่นวันนี้ มีลูกค้าสั่งเข้ามาทันที เพื่อจะยืนยันว่า เมนูแกงไตปลาเป็นอาหารยอดเยี่ยมอย่างแท้จริง หากลูกค้าท่านใดสนใจอยากชิมเมนูแกงไตปลาสูตรร้านอาหารน้องเบียร์สามารถต่อได้ที่หมายเลข 074-722-490”

&nbsp;

<img class="alignnone size-full wp-image-8172356" src="https://www.khaosod.co.th/wpapp/uploads/2024/04/1712200980217.jpg" alt="" width="1574" height="908" />

&nbsp;

&nbsp;

&nbsp;