&nbsp;

&nbsp;

&nbsp;

&nbsp;

&nbsp;

&nbsp;

<strong>ในหลวง พระราชินี เสด็จฯ ไปทรงประกอบพิธีสมโภช “พระพุทธไตรรัตนนายก” ครบ 700 ปี ณ วัดพนัญเชิงวรวิหาร พระนครศรีอยุธยา</strong>

เมื่อเวลา 16.26 น. วันที่ 1 เม.ย. 2567<strong> พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี</strong> เสด็จพระราชดำเนินโดยรถยนต์พระที่นั่ง จากพระที่นั่งอัมพรสถาน พระราชวังดุสิต ไปทรงประกอบพิธีสมโภช “พระพุทธไตรรัตนนายก” ครบ 700 ปี ณ วัดพนัญเชิงวรวิหาร อ.พระนครศรีอยุธยา จ.พระนครศรีอยุธยา
<div class="ads_position_wrapper"></div>
<a href="https://www.khaosod.co.th/wpapp/uploads/2024/04/S__11436082_0.jpg"><img class="alignnone size-full wp-image-8167610" src="https://www.khaosod.co.th/wpapp/uploads/2024/04/S__11436082_0.jpg" alt="" width="800" height="533" /></a>

เมื่อเสด็จพระราชดำเนินถึงวัดพนัญเชิงวรวิหาร นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย นายนิวัฒน์ รุ่งสาคร ผู้ว่าราชการจังหวัดพระนครศรีอยุธยา ผู้พิพากษาหัวหน้าศาลจังหวัดพระนครศรีอยุธยา แม่ทัพภาคที่ 1 ผู้บัญชาการตำรวจภูธรภาค 1 และคณะกรรมการวัดพนัญเชิงวรวิหาร ฯ พร้อมด้วยข้าราชการ และประชาชน เฝ้าทูลละอองธุลีพระบาทรับเสด็จ

<a href="https://www.khaosod.co.th/wpapp/uploads/2024/04/S__11436097_0.jpg"><img class="alignnone size-full wp-image-8167612" src="https://www.khaosod.co.th/wpapp/uploads/2024/04/S__11436097_0.jpg" alt="" width="800" height="533" /></a>
<div class="ads_position_wrapper">
<div id="div-gpt-ad-4178984" class="" data-google-query-id="CMLa0MLGoYUDFY2p2AUddWAFtg">
<div id="google_ads_iframe_/13542554/KS_middle_article_0__container__"><iframe id="google_ads_iframe_/13542554/KS_middle_article_0" tabindex="0" title="3rd party ad content" name="google_ads_iframe_/13542554/KS_middle_article_0" width="1" height="1" frameborder="0" marginwidth="0" marginheight="0" scrolling="no" aria-label="Advertisement" data-load-complete="true" data-google-container-id="3" data-mce-fragment="1"></iframe></div>
</div>
</div>
จากนั้น พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เสด็จขึ้นพระอุโบสถ ทรงจุดธูปเทียนเครื่องนมัสการทองทิศบูชาพระพุทธปฏิมา พระประธานพระอุโบสถ ทรงกราบ ทรงศีล ประธานสงฆ์ถวายศีล จากนั้น พระราชทานพระบรมราชวโรกาสให้ ผู้ว่าราชการจังหวัดพระนครศรีอยุธยา เฝ้าทูลละอองธุลีพระบาท กราบบังคมทูลรายงาน และขอพระราชทานกราบบังคมทูลเชิญเสด็จพระราชดำเนินไป ทรงประกอบพิธีสมโภช “พระพุทธไตรรัตนนายก”
<div class="ads_position_wrapper"></div>
<a href="https://www.khaosod.co.th/wpapp/uploads/2024/04/157959_0.jpg"><img class="alignnone size-full wp-image-8167614" src="https://www.khaosod.co.th/wpapp/uploads/2024/04/157959_0.jpg" alt="" width="800" height="551" /></a>

&nbsp;

ต่อมา เสด็จออกจากพระอุโบสถไปยังพระวิหารพระพุทธ ไตรรัตนนายก เสด็จพระราชดำเนินไปยังแท่นพิธี “พระพุทธไตรรัตนนายก” ครบ 700 ปี ทรงชักสายสูตรห่มผ้าทรงสะพักอักษรพระปรมาภิไธย ว.ป.ร. และอักษรพระนามาภิไธย ส.ท. “พระพุทธไตรรัตนนายก” ครบ 700 ปี พระสงฆ์เจริญชัยมงคลคาถา ชาวพนักงานลั่นฆ้องชัย ประโคมสังข์ แตร ดุริยางค์ เสร็จแล้ว พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ทรงจุดเทียนถวายเป็นพุทธบูชา ทรงวางพวงมาลัย ทรงจุดธูปเทียนเครื่องนมัสการท้ายที่นั่งบูชาพระพุทธไตรรัตนนายก ทรงกราบ

<a href="https://www.khaosod.co.th/wpapp/uploads/2024/04/S__11436087_0.jpg"><img class="alignnone size-full wp-image-8167611" src="https://www.khaosod.co.th/wpapp/uploads/2024/04/S__11436087_0.jpg" alt="" width="800" height="630" /></a>

แล้วเสด็จออกจากพระวิหารพระพุทธไตรรัตนนายก ไปยังพระอุโบสถ ทรงประเคนจตุปัจจัยไทยธรรมถวายพระสงฆ์ ทรงหลั่งทักษิโณทก พระสงฆ์ถวายอนุโมทนา ถวายอดิเรก เสร็จแล้ว พระราชทานพระบรมราชวโรกาสให้ นายอินทพร จั่นเอี่ยม ผู้อำนวยการสำนักงานพระพุทธศาสนาแห่งชาติ กราบบังคมทูลเบิกผู้มีจิตศรัทธาบริจาคเงินสมทบทุนบูรณะพระอารามในการจัดงานสมโภช ฯ เฝ้าทูลละอองธุลีพระบาท รับพระราชทานของที่ระลึก ตามลำดับ

<a href="https://www.khaosod.co.th/wpapp/uploads/2024/04/157955_0.jpg"><img class="alignnone size-full wp-image-8167613" src="https://www.khaosod.co.th/wpapp/uploads/2024/04/157955_0.jpg" alt="" width="800" height="559" /></a>

จากนั้น พระราชทานพระบรมราชวโรกาสให้ นายพรสิริชัย ชูชวลิต ผู้แทนวัดพนัญเชิงวรวิหาร เฝ้าทูลละอองธุลีพระบาท ทูลเกล้าทูลกระหม่อมถวายแผ่นศิลา เพื่อทรงลงพระปรมาภิไธย และทรงลงพระนามาภิไธย แล้วเสด็จพระราชดำเนินไปทรงกราบที่หน้าเครื่องนมัสการ ทรงลาพระสงฆ์ เสร็จแล้ว พระธรรมรัตนมงคล (แวว กตสาโร) เจ้าอาวาสวัดพนัญเชิง

วรวิหาร เฝ้า ถวายเงิน โดยเสด็จพระราชกุศลตามพระราชอัธยาศัย และถวายพระพุทธไตรรัตนนายก ทองเหลือง ปิดทอง เหรียญพระพุทธไตรรัตนนายก ทองคำ และหนังสือประวัติวัดพนัญเชิงวรวิหาร พระนครศรีอยุธยา แด่พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี

<a href="https://www.khaosod.co.th/wpapp/uploads/2024/04/S__19316879.jpg"><img class="alignnone size-full wp-image-8167679" src="https://www.khaosod.co.th/wpapp/uploads/2024/04/S__19316879.jpg" alt="" width="800" height="549" /></a>

ต่อมาเสด็จออกจากพระอุโบสถ ไปยังศาลพระนางสร้อยดอกหมาก ทรงวางพวงมาลัย และทรงจุดธูปเทียนเครื่องนมัสการท้ายที่นั่งสักการะพระนางสร้อยดอกหมาก ทรงกราบ เสร็จแล้ว เสด็จพระราชดำเนินไปยังศาลเทพเจ้ากวนอู ทรงวางพวงมาลัย ทรงจุดธูปเทียนเครื่องนมัสการท้ายที่นั่งสักการะเทพเจ้ากวนอู ทรงคม แล้วเสด็จออกจากศาลเทพเจ้ากวนอู ประทับรถยนต์พระที่นั่ง เสด็จพระราชดำเนินกลับกรุงเทพมหานคร

<a href="https://www.khaosod.co.th/wpapp/uploads/2024/04/S__19316881.jpg"><img class="alignnone size-full wp-image-8167681" src="https://www.khaosod.co.th/wpapp/uploads/2024/04/S__19316881.jpg" alt="" width="800" height="553" /></a>

&nbsp;

วัดพนัญเชิงวรวิหาร เป็นวัดที่สร้างขึ้นก่อนการสถาปนากรุงศรีอยุธยา เมื่อปีพุทธศักราช 1867 ได้มีการสถาปนาพระพุทธรูป “พระเจ้าพแนงเชิง” ซึ่งเป็นศิลปะอู่ทอง ปางมารวิชัย ประทับนั่งขัดสมาธิราบ หน้าตักกว้าง 14 เมตร องค์พระพุทธรูปสูงจากทับเกษตรถึงยอดพระรัศมี 19.30 เมตร ต่อมา พระบาทสมเด็จ พระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัว พระสยามเทวมหามกุฏวิทยมหาราช ได้ทรงบูรณะองค์พระพุทธรูปใหม่ทั้งองค์ และพระราชทานนามว่า “พระพุทธไตรรัตนนายก” วัดพนัญเชิงวรวิหาร ได้จัดพิธีบำเพ็ญกุศลสมโภชพระพุทธไตรรัตนนายก ในช่วงเดือนเมษายนเป็นประจำทุกปี

&nbsp;

<a href="https://www.khaosod.co.th/wpapp/uploads/2024/04/S__19316880.jpg"><img class="alignnone size-full wp-image-8167680" src="https://www.khaosod.co.th/wpapp/uploads/2024/04/S__19316880.jpg" alt="" width="800" height="564" /></a>

ซึ่งพระบาทสมเด็จพระเจ้าอยู่หัว ทรงมีพระราชศรัทธาและทรงเลื่อมใสในพุทธศาสนา โดยเมื่อ
วันที่ 31 ธันวาคม 2518 พระบาทสมเด็จพระเจ้าอยู่หัว โดยเสด็จ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ไปทรงนมัสการพระพุทธไตรรัตนนายก กับถวายปัจจัยสำหรับใช้บำรุงบูรณะวัด และถวายเวชภัณฑ์แด่พระภิกษุสงฆ์ และเมื่อวันที่ 14 พฤศจิกายน 2552 พระบาทสมเด็จพระเจ้าอยู่หัว เสด็จพระราชดำเนินไปทรงเชิญพระอุณาโลมขึ้นประดิษฐานที่พระนลาฏ พระพุทธไตรรัตนนายก
<div class="ads_position_wrapper mb-4"></div>
สำหรับในปี 2567 พระพุทธไตรรัตนนายก มีอายุครบ 700 ปี และเนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 จังหวัดพระนครศรีอยุธยา โดยคณะสงฆ์ และพุทธศาสนิกชน ได้ร่วมกันจัดพิธีสมโภชพระพุทธไตรรัตนนายก ครบ 700 ปี ขึ้น เพื่อเฉลิมพระเกียรติพระบาทสมเด็จพระเจ้าอยู่หัว และเพื่อความเป็นสิริมงคลแก่พสกนิกรทุกหมู่เหล่า

&nbsp;

&nbsp;