<strong>ทอยรับหลังเผาศพนุ่น ยังขับบีเอ็มไปดูร่างอีกรอบ ขอรับสิ่งที่ก่อ ตร.แจ้ง 3 ข้อหาหนัก ฆ่าผู้อื่นตายโดยเจตนา ปิดบังซ่อนเร้นอำพรางศพ แจ้งความเท็จ</strong>

จากเหตุการณ์นายศิริชัย หรือทอย อายุ 33 ปี ก่อเหตุฆาตกรรมอำพรางน.ส.ชลลดา หรือนุ่น อายุ 27 ปี ภรรยาที่ถูกทำร้ายจนเสียชีวิต และไปเผาอำพรางศพในป่าสวนยางแห่งหนึ่ง ในพื้นที่ ต.หนองโพรง อ.ศรีมหาโพธิ จ.ปราจีนบุรี ตามที่ข่าวได้นำเสนอไปแล้วนั้น
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
สำหรับความคืบหน้า วันที่ 22 ก.พ.67 ผู้สื่อข่าวรายงานว่า หลังจากตำรวจ สภ.ปากเกร็ด จ.นนทบุรี ควบคุมตัวนายศิริชัย ผู้ต้องหาก่อเหตุฆาตกรรมอำพรางศพของน.ส.ชลลดา ภรรยาสาวไปทำแผนประกอบคำรับสารภาพ 4 จุด จุดแรกภายในบ้านพักย่านเมืองทองธานีที่ก่อเหตุใช้ก้อนอิฐทุบหัวซ้ำอีกครั้งในบ้านจนเสียชีวิต ก่อนนำร่างใส่กระเป๋าขึ้นรถเก๋งเพื่อนำร่างไปเผาอำพรางคดีในป่าสวนยางที่ จ.ปราจีนบุรี

จุดที่ 2 ปั๊มน้ำมันแห่งหนึ่งย่านถนนแจ้งวัฒนะ ที่แวะซื้อน้ำมันเชื้อเพลิงเพื่อนำไปเผาร่าง น.ส.ชลลดา จุดที่ 3 บริเวณริมถนนแจ้งวัฒนะ ที่จอดรถแล้วลงมาทำร้ายร่างกาย น.ส.ชลลดา จุดที่ 4 ในป่าสวนยางที่นำร่าง น.ส.ชลลดาใส่กระเป๋าขึ้นรถไว้ที่ด้านหลังเบาะท้ายรถ ก่อนนำไปเผาอำพรางคดี

นายศิริชัย ผู้ต้องหาให้การรับสารภาพระหว่างถูกควบคุมตัวอยู่ที่โรงพัก สภ.ปากเกร็ด ว่า ขอยอมรับในสิ่งก่อไว้ทั้งหมด ไม่ว่าจะติดคุก 10 ปี หรือ 20 ปีก็ตาม ซึ่งตนรู้ตัวอยู่แล้วว่ายังไงก็ต้องโดนจับ ส่วนสาเหตุที่นำร่างภรรยาไปเผาตรงนั้น เพราะว่าเคยขับรถผ่านไปทางนั้นเป็นประจำ ตอนส่งแฟนไปทำงานที่ปอยเปต และหลังจากเผาร่างแฟนสาวเสร็จแล้วตนยังขับรถย้อนกลับไปดูอีกครั้งด้วย ก่อนจะกลับมาเข้าแจ้งความเรื่องภรรยาหายตัวไป
<div class="" data-google-query-id="CMbc4YquvoQDFcLKPAIdTIgIpQ">

พ.ต.อ.อภิศักดิ์ โชติกเสถียร ผกก.สภ.ปากเกร็ด เปิดเผยว่า หลังทำการสอบปากคำนายศิริชัย หรือ ทอย รักทอง ซึ่งให้การรับสารภาพแล้ว ตำรวจได้ควบคุมตัวนำไปฝากขังศาลจังหวัดนนทบุรี พร้อมแจ้งข้อหาฆ่าผู้อื่นตายโดยเจตนา ปิดบังซ่อนเร้นอำพรางศพ รวมทั้งข้อหาแจ้งความเท็จกับพนักงานสอบสวน
<div class="ads_position_wrapper"></div>
<div class="ads_position_wrapper mb-4"></div>
<ul>
 	<li><strong>อ่านข่าว</strong> : <a href="https://www.khaosod.co.th/breaking-news/news_8107214" target="_blank" rel="noopener">แค่ฟังเสียงยังหดหู่! เปิดวงจรปิดก่อน ‘ทอย’ สังหาร ‘นุ่น’ หลังเข้าบ้าน</a></li>
 	<li><strong>อ่านข่าว</strong> : <a href="https://www.khaosod.co.th/breaking-news/news_8106335" target="_blank" rel="noopener">แม่ น้องนุ่น เผย หลานนอนผวากลางดึก สุดห่วง ตร.ส่งศพพิสูจน์ดีเอ็นเอ</a></li>
 	<li><strong>อ่านข่าว </strong><a href="https://www.khaosod.co.th/breaking-news/news_8107453" target="_blank" rel="noopener">แม่เศร้า ยังรับศพ น้องนุ่น ไปบำเพ็ญกุศลไม่ได้ เผยขั้นตอนทางนิติเวช</a></li>
</ul>
</div>
&nbsp;
<div class="" data-google-query-id="CMbc4YquvoQDFcLKPAIdTIgIpQ"></div>