&nbsp;

<em><strong>ด่วน ‘ตะวัน ทะลุวัง’ อาการหนัก ถูกส่ง รพ.ธรรมศาสตร์ฯ เจ้าตัวยันไม่ขอรับการรักษา จะเดินหน้าอดน้ำและอาหารประท้วงต่อ</strong></em>

&nbsp;

วันที่ 22 ก.พ. 67 <strong>ศูนย์ทนายความเพื่อสิทธิมนุษยชน</strong>โพสต์ผ่านแพลตฟอร์ม (X) ระบุถึงอาการของ น.ส.ทานตะวัน ตัวตุลานนท์ หรือตะวัน หนึ่งในแกนนำกลุ่มทะลุวัง ทะลุวัง ว่า ด่วน! ตะวัน ถูกย้ายตัวจาก รพ.ราชทัณฑ์ ไปยัง รพ.ธรรมศาสตร์เฉลิมพระเกียรติแล้วเมื่อช่วงบ่ายวันนี้ (22 ก.พ.) หลังอดอาหารและน้ำประท้วงเข้าสู่วันที่ 9 เพื่อ 3 ข้อเรียกร้อง
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ด้านแฟรงค์ที่ถูกคุมขังในคดีเดียวกันและเริ่มต้นประท้วงพร้อมกันยังคงอยู่ที่ รพ.ราชทัณฑ์ เช่นเดียวกับ #บุ้งทะลุวัง

อย่างไรก็ตาม จากการเข้าเยี่ยมของทนายความในเช้าวันนี้ พบว่า ตะวันดูอ่อนแรงและเหนื่อยล้ามาก ตอนนี้ #ไม่ขับถ่ายแล้ว และปัสสาวะออกเพียงนิดเดียว รู้สึกพะอืดพะอมตลอดเวลา

รู้สึกร้อนมากจากข้างในร่างกาย ซูบผอมมาก จนเห็นกระดูกไหปลาร้า ช่วงหน้าอกเห็นกระดูกเป็นซี่ๆ หน้าตอบจนเห็นสันกราม ใต้ตาคล้ำ ผิวหน้าดูโทรมคล้ำ และปากแห้งแตกจนลอกออก

โดยตะวันยืนยันจะไม่รับการรักษา รวมถึงยืนยันที่จะเดินหน้าอดน้ำและอาหารประท้วงต่อไปเช่นเดิมตาม 3 ข้อเรียกร้องที่ได้ประกาศไว้
<div class="ads_position_wrapper"></div>
<div class="ads_position_wrapper mb-4"></div>
ภาพจาก : Tawan Tantawan

&nbsp;