&nbsp;

วันที่ 6 ก.พ. 2567 กรมอุตุนิยมวิทยา อัพเดทผลการพยากรณ์ฝนสะสมรายวัน (ทุกๆ 24 ชม.:(นับตั้งแต่ 07.00น. ถึง 07.00น.วันรุ่งขึ้น) 10 วันล่วงหน้า ระหว่าง 6 ก.พ.-15 ก.พ. 67 จากศูนย์พยากรณ์อากาศระยะกลางยุโรป (ECMWF)

<img class="img-responsive" src="https://www.mumkhao.com/img1/11/240206w4tjn.jpg" />

ช่วง 6-8 ก.พ.67 ฝนน้อย เกิดขึ้นได้บางจุด บางพื้นที่ ของภาคอีสานตอนล่าง ภาคตะวันออก จากอิทธิพลของลมใต้ ลมตะวันออกเฉียงใต้ในระดับล่างพัดปกคลุมภาคอีสานตอนล่าง ภาคกลางตอนล่าง ภาคตะวันออก กทม.และปริมณฑล ตอนเช้ายังมีหมอกบางพื้นที่ กลางวันอากาศร้อน ส่วนภาคเหนือลมระดับบน

ยังมีลมฝ่ายตะวันตก ตะวันตกเฉียงเหนือ พัดปกคลุม อากาศแห้ง ทำให้ภาคเหนืออากาศยังเย็นถึงหนาว กลางวันอากาศร้อน สำหรับภาคใต้ฝนน้อย เกิดขึ้นได้บางพื้นที่ฝั่งอ่าวไทย คลื่นลมมีกำลังอ่อน ระวังเฉพาะบริเวณที่มีฝนฟ้าคะนอง

<img class="img-responsive" src="https://www.mumkhao.com/img1/11/240206ja8bp.jpg" />

&nbsp;

ช่วง 9-13 ก.พ.67 อากาศแปรปรวน คาดว่าจะมีมวลอากาศเย็นกำลังปานกลางถึงค่อนข้างแรงแผ่ลงมาปกคลุมภาคอีสานตอนบนและทะเลจีนใต้ ลมหนาวแรงขึ้น (เริ่มเย็นวันที่ 9 ก.พ.) ทำให้มีฝนฟ้าคะนองกับมีลมกระโชกแรงบางแห่งในระยะแรกจากลมที่มีทิศทางแปรปรวน บริเวณภาคอีสานตอนล่าง ภาคกลางตอนล่าง ภาคตะวันออก กทม.และปริมณฑล และภาคใต้ตอนบน

<img class="img-responsive" src="https://www.mumkhao.com/img1/11/240206qmiep.jpg" />

<img class="img-responsive" src="https://www.mumkhao.com/img1/11/240206tpuy6.jpg" />

หลังจากนั้นอุณหภูมิจะลดลงกับมีลมแรงโดยเฉพาะภาคอีสานมีอุณหภูมิลดลง 2-4 ซ. ต้องระวังอากาศที่เปลี่ยนแปลง สำหรับภาคใต้ลมหนาวที่พัดปกคลุมอ่าวไทยและภาคใต้จะมีกำลังแรงขึ้น ทำให้ภาคใต้มีฝนเพิ่มขึ้นบ้าง และมีฝนตกหนักบางแห่งบริเวณตอนล่างของภาค และคลื่นลมบริเวณอ่าวไทยจะมีกำลังแรงขึ้น ระวังคลื่นลมแรง

<img class="img-responsive" src="https://www.mumkhao.com/img1/11/240206as3lr.jpg" />

ช่วง 14-15 ก.พ.67 มวลอากาศเย็นมีกำลังอ่อนลง ลมเบาลง เว้นภาคใต้ลมยังมีกำลังปานกลางถึงค่อนข้างแรงต่อเนื่อง คลื่นลมยังแรง (ข้อมูลนี้อาจมีการเปลี่ยนแปลงได้ตามข้อมูลนำเข้าใหม่ ภายใต้สถานการณ์ปรากฎการณ์เอลนีโญกำลังแรง ซึ่งทำให้สภาวะลมหนาว ฝนและพายุเปลี่ยนแปลงไป ใช้เพื่อประกอบการตัดสินใจ)

<img class="img-responsive" src="https://www.mumkhao.com/img1/11/2402064325y.jpg" />

เรียบเรียง มุมข่าว

&nbsp;