&nbsp;

&nbsp;

&nbsp;

&nbsp;

&nbsp;

&nbsp;

พระครูปทุมภาวนาจารย์ วิ.ดร. เจ้าอาวาสวัดป่าเจริญราช ต.บึงทองหลาง อ.ลำลูกกา จ.ปทุมธานี ทำหนังสือชี้แจงกรณีข่าวในโลกออนไลน์ ภายหลังจากที่แฟนเพจเฟซบุ๊ก อีซ้อขยี้ข่าว เผยแพร่เรื่องราวของพระภิกษุรูปหนึ่ง ซึ่งมาพำนักอาศัยอยู่ในวัดป่าเจริญราช ได้ไปร่วมไลฟ์สดในเพจ นิรมิตรเทวาจุติ เมื่อวันที่ 19 เม.ย. ที่ผ่านมา

โดยมีพฤติกรรม ร่วมแสดงความคิดเห็น สนับสนุนวิธีการสอนของ น้องไนซ์ เทวาจุติ อายุ 8 ขวบ ที่อ้างว่าสามารถมีพลังเชื่อมจิตได้ ซึ่งอาจทำให้สังคมเกิดความเข้าใจผิด ในหลักธรรมของพระสัมมาสัมพุทธเจ้าที่ถูกต้อง

วัดป่าเจริญราช ไม่ได้นิ่งนอนใจกับสิ่งที่เกิดขึ้น เนื่องจากมีผลกระทบต่อชื่อเสียงวัดโดยตรง ทางวัดจึงมีการประชุมพระภิกษุสงฆ์ภายในวัดทั้งหมด รวมถึงนิมนต์พระคุณเจ้าดังกล่าวมาสอบถาม ชี้แจง โดยพระรูปดังกล่าวได้ยอมรับทั้งหมด เพราะความเขลา ขาดสติปัญญา และความยั้งคิด โดยขอยอมรับผิดชอบด้วยการไปจำพรรษาที่อื่น

วัดป่าเจริญราช ขอยืนยันว่า เหตุการณ์ที่เกิดขึ้นเป็นเพียงพฤติกรรมส่วนบุคคล วัดไม่มีส่วนเกี่ยวข้องใด ๆ ทั้งสิ้น

<img class="img-responsive" src="https://www.mumkhao.com/img1/5/240422pnedh.jpg" />

&nbsp;

&nbsp;

&nbsp;

&nbsp;

&nbsp;

&nbsp;

&nbsp;