<strong>จิตใจทำด้วยอะไร ผัวโหดฆ่า ‘น้องนุ่น’ เอาศพขึ้นรถไปเผา มีลูกน้อยอยู่ด้วยทุกครั้ง ตร.แจ้งข้อหาหนัก ฆ่าคนตายโดยเจตนา-ซ่อนเร้นอำพรางศพ</strong>

เมื่อเวลา 22.00 น. วันที่ 20 ก.พ. 2567 <strong>พล.ต.ต.ปรารถนา แผ่นผา ผบก.ภ.จว.นนทบุรี </strong>เปิดเผยภายหลังสอบปากคำ <strong>นายศิริชัย รักทอง อายุ 33 ปี </strong>หรือนายทอย ก่อเหตุฆาตกรรม น.ส.ชลลดา หรือน้องนุ่น อายุ 27 ปี ซึ่งเป็นภรรยา
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
โดยนายทอยรับสารภาพว่า ได้ทำร้ายร่างกายน้องนุ่นบนถนนขณะเดินทางกลับบ้าน ด้วยการใช้กำลังทำร้ายร่างกายและใช้หินทุบ แต่ขณะนั้นน้องนุ่นยังไม่เสียชีวิต และพากลับมาที่บ้าน เมื่อถึงบ้านแล้วก็ทำร้ายร่างกายซ้ำอีก และใช้อิฐบล็อกทุบศีรษะจนเสียชีวิต ก่อนนำศพไปเผาทิ้งอำพรางในสวนยางพาราที่ จ.ปราจีนบุรี

<strong>พล.ต.ต.ปรารถนา </strong>กล่าวช่วงหนึ่งว่า <strong>ในการก่อเหตุทุกครั้งมีลูกอยู่ด้วย หลังจากภรรยาเสียชีวิตได้นำศพใส่กระเป๋าไว้ที่เบาะหลังด้านซ้าย ส่วนแรงจูงใจเพราะหึงหวง หลังจากไปเลี้ยงฉลองวันเกิดแล้วเมา ส่วนศพที่พบคาดว่าจะใช่ เพราะมีสร้อยข้อมือทองคำที่เหมือนกัน เบื้องต้นแจ้งข้อหาฆ่าคนตายโดยเจตนา และซ่อนเร้นอำพรางศพ</strong>

<strong>พล.ต.ต.ปรารถนา </strong>กล่าวต่อว่า หลังจากสอบปากคำเสร็จ ผู้ต้องหามีการพูดขอขมาและขอโทษแม่ของภรรยาในส่วนที่ทำความผิดไป ซึ่งแม่ไม่เชื่อตั้งแต่ครั้งแรกแล้วว่านายศิริชัยไม่ได้เป็นคนทำ สำหรับจุดที่ทำร้ายคาดว่าจะมีคราบเลือดบริเวณกำแพงบ้าน ต่อให้เช็ดล้างอย่างไรก็ตรวจเจอ ส่วนอาวุธที่ทำร้ายระหว่างทางกลับบ้านจะใช้หินทุบ เมื่อมาถึงบ้านก็ใช้อิฐบล็อกทุบศีรษะในบ้าน
<ul>
 	<li><a href="https://www.khaosod.co.th/breaking-news/news_8105458" target="_blank" rel="noopener">ด่วน ผัวรับสารภาพแล้ว ฆ่า น้องนุ่น เผยนำศพไปทิ้งฉะเชิงเทรา หลังมีปากเสียงกัน</a></li>
 	<li><a href="https://www.khaosod.co.th/breaking-news/news_8105477" target="_blank" rel="noopener">เปิดคำสารภาพ ผัวโหดอ้างพลั้งมือฆ่า น้องนุ่น ก่อนเผาศพอำพรางคดีทิ้งสวนยาง</a></li>
 	<li><a href="https://www.khaosod.co.th/breaking-news/news_8105537" target="_blank" rel="noopener">ผัวเหี้ยมเปิดปาก หินทุบ ‘น้องนุ่น’ บนถนน ถึงบ้านใช้อิฐทุบหัวซ้ำ ศพยัดกระเป๋าไปเผาทิ้ง</a></li>
</ul>
&nbsp;

&nbsp;