หลวงพ่อเจ้าคณะตำบล ถูกหวย 12 ล้าน เปิดใจ พ่อค้าเร่มาขอให้ช่วยซื้อ เลยจัดไป 10 ใบ ตรวจหวยถึงช็อกถูกรางวัลที่ 1 ถึว 2 ใบ เตรียมนำเงินไปซ่อมแซมวัด ให้ทุนนักเรียนยากจน

วันที่ 31 ธ.ค.2566 ที่วัดบ้านอีปาด ต.อีปาด อ.กันทรารมย์ จ.ศรีสะเกษ ผู้สื่อข่าวเดินทางไปตรวจสอบข้อเท็จจริง หลังทราบว่า พระอธิการสมศักดิ์ จัน

ทโชโต เจ้าคณะตำบลอีปาด และ เจ้าอาวาสวัดบ้านอีปาด ถูกลอตเตอรี่ รางวัลที่ 1 หมายเลข 625544 งวดที่ 30 ชุดที่ 46 และชุดที่ 47 จำนวน 2 ใบ งวดประจำวันที่ 30 ธ.ค.2566 ได้เงินรางวัล 12 ล้านบาท

เมื่อไปถึงพบพระอธิการสมศักดิ์ พร้อมพระลูกวัดกำลังปรึกษาเรื่องการนำเงินจากการถูกรางวัลสลากกินแบ่งรัฐบาลมาใช้พัฒนาบูรณะวัดบ้านอีปาด เนื่องจาก

ศาสนสถานต่าง ๆ สร้างมานานแล้วชำรุดทรุดโทรมไปตามกาลเวลา ทั้งศาลาการเปรียญ หลังคาโบสถ์ เพื่อซ่อมแซมให้ใช้ประกอบศาสนกิจของสงฆ์ ได้ดีเช่นเดิมต่อไป

<img class="aligncenter size-large wp-image-8033681" src="https://www.khaosod.co.th/wpapp/uploads/2023/12/%E0%B8%AB%E0%B8%A5%E0%B8%A7%E0%B8%87%E0%B8%9E%E0%B9%88%E0%B8%AD1-1-696x392.jpg" alt="วัดอีปาด" width="696" height="392" />

พระอธิการสมศักดิ์ เปิดเผยว่า วันที่ 27 ธ.ค.ที่ผ่านมามีพ่อค้าเร่ขายหวยมาขายลอตเตอรี่ ขอให้อาตมาช่วยซื้อเพราะยังขายไม่ได้เลย อาตมาจึงช่วยซื้อ 10 ใบ โดยใช้เงินส่วนตัว และเลือกซื้อเลข 4 เพราะชอบเลขนี้

จนกระทั่งช่วงค่ำวันที่ 30 ธ.ค.นำลอตเตอรี่ที่ซื้อไว้มาตรวจดูก่อนพบว่า มีหมายเลข 625544 จำนวน 2 ใบถูกรางวัลที่ 1 รู้สึกดีใจมาก ไม่คาดคิดมาก่อนว่า จะถูกรางวัลที่ 1 ได้รับเงินรางวัล 12 ล้านบาท

<img class="aligncenter size-large wp-image-8033683" src="https://www.khaosod.co.th/wpapp/uploads/2023/12/%E0%B8%AB%E0%B8%A5%E0%B8%A7%E0%B8%87%E0%B8%9E%E0%B9%88%E0%B8%AD5-696x392.jpg" alt="หวย12ล้าน" width="696" height="392" />

สำหรับเงินรางวัล 12 ล้านบาทที่ได้ จะนำไปบูรณะซ่อมแซมหลังคาโบสถ์ หลังคาศาลาการเปรียญ รวมทั้งศาสนวัตถุต่าง ๆของวัดบ้านอีปาดที่ชำรุดทรุดโทรม และมอบเป็นทุนการศึกษาให้กับเด็กลูกหลานชาวบ้านอีปาดทุกคนที่ยากจนแต่ต้องการเรียนหนังสือ

<img class="aligncenter size-large wp-image-8033682" src="https://www.khaosod.co.th/wpapp/uploads/2023/12/%E0%B8%AB%E0%B8%A5%E0%B8%A7%E0%B8%87%E0%B8%9E%E0%B9%88%E0%B8%AD4-696x392.jpg" alt="โบสถ์" width="696" height="392" />

ที่สำคัญก็คือจะนำไปใช้ในประกอบพิธีพระราชทานเพลิงศพสรีระสังขารของอดีตเจ้าอาวาสวัดบ้านอีปาด ที่พระเดชพระคุณท่านได้มรณะภาพไปนานแล้ว วันที่ 11 ก.พ.2567 นี้ที่วัดบ้านอีปาด ขอเจริญพรเชิญชวนญาติโยมมาร่วมในพิธีนี้โดยพร้อมเพรียงกันด้วย

&nbsp;