<h2 class="content-blurb">10 ที่เที่ยวเมืองรองสุดปัง! รัฐบาลเตรียมปั้นเป็น "เมืองหลัก" ในปี 2567 หลังหอการค้าไทยและ ททท. คัดเลือก 10 เมืองรองจากศักยภาพด้านเศรษฐกิจและการท่องเที่ยว หวังกระจายรายได้กระตุ้นเศรษฐกิจจากการท่องเที่ยว</h2>
รัฐบาลเตรียมประกาศปั้น 10 เมืองรองให้เป็น ‘เมืองท่องเที่ยวหลัก’ ภายในเดือน มกราคม 2567 หลังหอการค้าไทย สภาหอการค้าแห่งประเทศไทย และ การท่องเที่ยวแห่งประเทศไทย (ททท.) ร่วมเคาะรายชื่อจังหวัดต่างๆ ที่เข้าเกณฑ์ เพื่อเตรียมเปิดตัวนำร่องโปรโมต หวังกระจายรายได้ไม่ให้กระจุกตัวเฉพาะในเมืองหลัก กระตุ้นเศรษฐกิจ สอดรับกับทาง

หอการค้าไทย ที่เตรียมคลอดโครงการใหม่ ผลักดัน “10 เมืองรอง” ให้เป็นเมืองหลัก ซึ่งเป็นเมืองรองที่มีศักยภาพด้านเศรษฐกิจ ทั้งมิติการค้า การลงทุนและการท่องเที่ยว

โดย 10 จังหวัดจาก 5 ภูมิภาคของไทย แม้บางจังหวัดอย่าง “กาญจนบุรี” จะเป็นเมืองหลักอยู่แล้ว แต่ควรต้องมีการส่งเสริมศักยภาพทางเศรษฐกิจที่มีอยู่แล้วให้โดดเด่นมากยิ่งขึ้น
<div id="paragraph-2">
<div class="content-detail">

<strong>รายชื่อ 10 จังหวัด ประกอบไปด้วย </strong>
<picture><source srcset="https://image.thainewsonline.co/uploads/images/contents/w1024/2024/01/hyym109Nv0x1p3EO17qH.webp?x-image-process=style/LG-webp" type="image/webp" /><img class="img-fluid w-100 showcaption-false" src="https://image.thainewsonline.co/uploads/images/contents/w1024/2024/01/hyym109Nv0x1p3EO17qH.webp?x-image-process=style/LG-webp" alt="ปั้น 10 เมืองรองสู่เมืองท่องเที่ยวหลัก ภายในเดือน ม.ค. นี้" width="600" height="399" /></picture>
<strong>1. แพร่ </strong>
จังหวัดที่ขึ้นชื่อว่าเป็นประตูแห่งล้านนาตะวันออก มีสถานที่ท่องเที่ยวชื่อดังทั้งทางวัฒนธรรมที่เก่าแก่และน่าสนใจมากมายให้นักท่องเที่ยวได้ไปสัมผัส ได้แก่ วัดพระธาตุลำปางหลวง, วัดพระธาตุช่อแฮ, วัดจอมสวรรค์, คุ้มวงศ์บุรีและคุ้มเจ้าหลวง ฯลฯ นอกจากนี้ยังมีแหล่งท่องเที่ยวทางธรรมชาติที่สวยงามแปลกตาด้วย เช่น แพะเมืองผี, แก่งเสือเต้น, อุทยานแห่งชาติเวียงโกศัย, อุทยานแห่งชาติดอยผากลอง, แก่งหลวง เป็นต้น
<picture><source srcset="https://image.thainewsonline.co/uploads/images/contents/w1024/2024/01/aKAeGFmNCBYdOH18qQJn.webp?x-image-process=style/LG-webp" type="image/webp" /><img class="img-fluid w-100 showcaption-false" src="https://image.thainewsonline.co/uploads/images/contents/w1024/2024/01/aKAeGFmNCBYdOH18qQJn.webp?x-image-process=style/LG-webp" alt="ปั้น 10 เมืองรองสู่เมืองท่องเที่ยวหลัก ภายในเดือน ม.ค. นี้" width="600" height="400" /></picture>
<strong>2. ลำปาง </strong>
เมืองท่องเที่ยวแห่งหนึ่งในภาคเหนือที่ยังคงไว้ซึ่งกลิ่นอายของบรรยากาศย้อนยุค ภายในตัวเมืองที่ยังใช้รถม้าเป็นพาหนะรับส่งผู้โดยสารจนกลายเป็นเอกลักษณ์ของจังหวัด ตลอดจนมีอาคารสถาปัตยกรรมโบราณ เช่น “กาดกองต้า” ซึ่งเป็นย่านการค้าเก่าแก่ริมแม่น้ำวัง ถัดมาคือ “สะพานรัษฎาภิเศก หรือสะพานขาว” แลนด์มาร์กเก่าแก่ของลำปางอายุกว่า 100 ปี และ “อุโมงค์ขุนตาล” ซึ่งขึ้นชื่อว่าเป็นอุโมงค์รถไฟที่สวยงามและยาวที่สุดในไทย นอกจากนี้ยังมีแหล่งท่องเที่ยวอื่นๆ ที่น่าสนใจ ได้แก่ พระธาตุลำปางหลวง, พระธาตุอินทร์แขวนจำลอง, อุทยานแห่งชาติแจ้ซ้อน, เหมืองแม่เมาะ, เขื่อนกิ่วลม, วัดพระธาตุดอยพระฌาน, วัดจองคำพระอารามหลวง, หล่มภูเขียว เป็นต้น
<picture><source srcset="https://image.thainewsonline.co/uploads/images/contents/w1024/2024/01/bZQTJYDfv6I2MsYveaHa.webp?x-image-process=style/LG-webp" type="image/webp" /><img class="img-fluid w-100 showcaption-false" src="https://image.thainewsonline.co/uploads/images/contents/w1024/2024/01/bZQTJYDfv6I2MsYveaHa.webp?x-image-process=style/LG-webp" alt="ปั้น 10 เมืองรองสู่เมืองท่องเที่ยวหลัก ภายในเดือน ม.ค. นี้" width="600" height="401" /></picture>
<strong>3. นครสวรรค์ </strong>
ประตูเชื่อมระหว่างภาคกลางกับภาคเหนือของประเทศไทย สถานที่ท่องเที่ยวชื่อดังคงหนีไม่พ้น “บึงบอระเพ็ด” ซึ่งเป็นบึงน้ำธรรมชาติอันเป็นถิ่นอาศัยของนกหลายสายพันธุ์ อีกทั้งยังมีกิจกรรมล่องเรือชมดอกบัวหลวงและอาคารแสดงพันธุ์สัตว์น้ำอีกด้วย นอกจากนี้ยังมีแลนด์มาร์กชื่อ “พาสาน” ที่มี

สถาปัตยกรรมเป็นรูปโค้งโดดเด่นพร้อมการประดับไฟแสงสีเสียงอันงดงาม นอกจากนี้ยังมีที่เที่ยวอื่นๆ ที่น่าสนใจ ได้แก่ จันเสน (เมืองโบราณ), อุทยานสวรรค์, วัดศรีอุทุมพร, วัดคีรีวงศ์, สะพานเดชาติวงศ์ (สะพานประวัติศาสตร์อายุ 60 ปี)

</div>
<div class="css-13noxnf">
<div class="mobile">
<div class="ads-inarticle-2 css-7rht0q">
<div id="div-gpt-ad-1687938440822-0" data-google-query-id="CPi6tOuXwYMDFQtgKwodYR0K1g">
<div class="andbeyond_adunit">
<div></div>
</div>
</div>
</div>
</div>
</div>
</div>
<div id="paragraph-3">
<div class="content-detail">

<picture><source srcset="https://image.thainewsonline.co/uploads/images/contents/w1024/2024/01/AqbWfslXYeyhRQeiRxHr.webp?x-image-process=style/LG-webp" type="image/webp" /><img class="img-fluid w-100 showcaption-false" src="https://image.thainewsonline.co/uploads/images/contents/w1024/2024/01/AqbWfslXYeyhRQeiRxHr.webp?x-image-process=style/LG-webp" alt="ปั้น 10 เมืองรองสู่เมืองท่องเที่ยวหลัก ภายในเดือน ม.ค. นี้" width="600" height="396" /></picture>

<strong>4. นครพนม </strong>
ในอดีตที่นี่เคยเป็นอาณาจักรที่เจริญรุ่งเรืองมาก่อน จึงมีวัฒนธรรมและประเพณีที่เป็นเอกลักษณ์และน่าสนใจอยู่มากมาย และยิ่งปัจจุบันนี้นครพนมเป็นจุดผ่านแดนไปยังสาธารณรัฐประชาธิปไตยประชาชนลาวที่สำคัญอีกจุดหนึ่งของไทย ทั้งนี้ มีแหล่งท่องเที่ยวที่น่าสนใจ ได้แก่ พระธาตุพนม, พระธาตุนคร, วัดนักบุญอันนา บ้านหนองแสง, อุทยานแห่งชาติภูลังกา ดอยหัวลิง เป็นต้น
<picture><source srcset="https://image.thainewsonline.co/uploads/images/contents/w1024/2024/01/2MQ0R3WWL51EEyDSIXHD.webp?x-image-process=style/LG-webp" type="image/webp" /><img class="img-fluid w-100 showcaption-false" src="https://image.thainewsonline.co/uploads/images/contents/w1024/2024/01/2MQ0R3WWL51EEyDSIXHD.webp?x-image-process=style/LG-webp" alt="ปั้น 10 เมืองรองสู่เมืองท่องเที่ยวหลัก ภายในเดือน ม.ค. นี้" width="600" height="400" /></picture>
<strong>5. ศรีสะเกษ </strong>
เป็นอีกจังหวัดหนึ่งที่มีประวัติศาสตร์เก่าแก่ เป็นแหล่งอารยธรรมโบราณซึ่งนำเอาศิลปะวัฒนธรรมของชาติต่างๆ โดยเฉพาะขอมโบราณมาหลอมรวมเข้ากับวิถีชีวิตท้องถิ่นอีสานได้อย่างลงตัวและมีเอกลักษณ์โดดเด่น นอกจากนี้ยังมีสถานที่ท่องเที่ยวที่สวยงามและไม่ควรมองข้าม ได้แก่ ผามออีแดง, ปราสาทปรางค์กู่, วัดมหาพุทธาราม, สวนสัตว์ศรีสะเกษ, น้ำตกสำโรงเกียรติ ฯลฯ
<picture><source srcset="https://image.thainewsonline.co/uploads/images/contents/w1024/2024/01/uXhDWeVHt1GkJtpIp64Q.webp?x-image-process=style/LG-webp" type="image/webp" /><img class="img-fluid w-100 showcaption-false" src="https://image.thainewsonline.co/uploads/images/contents/w1024/2024/01/uXhDWeVHt1GkJtpIp64Q.webp?x-image-process=style/LG-webp" alt="ปั้น 10 เมืองรองสู่เมืองท่องเที่ยวหลัก ภายในเดือน ม.ค. นี้" width="600" height="400" /></picture>
<strong>6. จันทบุรี </strong>
จังหวัดทางชายฝั่งทะเลภาคตะวันออก อยู่ห่างจากกรุงเทพฯ เพียง 245 กิโลเมตร เป็นเมืองที่อุดมสมบูรณ์ด้วยดินฟ้าอากาศเอื้ออำนวยต่อการปลูกผลไม้หลากหลายชนิด โดยเฉพาะราชาแห่งผลไม้อย่าง “ทุเรียน” และราชินีแห่งผลไม้อย่าง “มังคุด” มีสถานที่ท่องเที่ยวที่น่าสนใจมากมาย ได้แก่ โบสถ์คาทอลิกจันทบุรี, คุ้งวิมาน, พระอุโบสถและเจดีย์ร้อยปีที่วัดทองทั่ว, ถนนศรีจันท์ถนนสายอัญมณี (ตลาดพลอย), เขาคิชฌกูฏ, น้ำตกพลิ้ว เป็นต้น
<picture><source srcset="https://image.thainewsonline.co/uploads/images/contents/w1024/2024/01/sehnVS0kqVCxKm5iezIY.webp?x-image-process=style/LG-webp" type="image/webp" /><img class="img-fluid w-100 showcaption-false" src="https://image.thainewsonline.co/uploads/images/contents/w1024/2024/01/sehnVS0kqVCxKm5iezIY.webp?x-image-process=style/LG-webp" alt="ปั้น 10 เมืองรองสู่เมืองท่องเที่ยวหลัก ภายในเดือน ม.ค. นี้" width="600" height="400" /></picture>
<strong>7. ราชบุรี </strong>
เป็นเมืองเก่ามาแต่โบราณ ซึ่งเป็นเมืองหนึ่งในแคว้นสุวรรณภูมิ มีนครปฐมเป็นมหานคร เรียกว่า “ทวารวดี” จากตำนานเล่าว่า นครปฐมเป็นเมืองหลักที่ใช้ในการเผยแผ่พระพุทธศาสนา โดยตัวเมืองราชบุรีนั้น มีการย้ายที่ตั้งเมืองมาหลายสมัย กระทั่งในปี พ.ศ. 2440 ได้ย้ายมาตั้งยังศาลากลางจังหวัดในปัจจุบัน สำหรับสถานที่ท่องเที่ยวที่น่าสนใจ ได้แก่ ตลาดน้ำดำเนินสะดวก (ตลาดน้ำ 100 ปี), สวนผึ้ง, น้ำตกห้วยผาก, พระบรมราชานุสาวรีย์พระบาทสมเด็จพระพุทธยอดฟ้าจุฬาโลกมหาราช, วัดพระศรีรัตนมหาธาตุวรวิหาร เป็นต้น
<picture><source srcset="https://image.thainewsonline.co/uploads/images/contents/w1024/2024/01/AaB1z5K16nlGnikWFFeY.webp?x-image-process=style/LG-webp" type="image/webp" /><img class="img-fluid w-100 showcaption-false" src="https://image.thainewsonline.co/uploads/images/contents/w1024/2024/01/AaB1z5K16nlGnikWFFeY.webp?x-image-process=style/LG-webp" alt="ปั้น 10 เมืองรองสู่เมืองท่องเที่ยวหลัก ภายในเดือน ม.ค. นี้" width="600" height="400" /></picture>
<strong>8. กาญจนบุรี </strong>
จังหวัดที่มีขนาดใหญ่เป็นอันดับ 3 ของประเทศ รองจากจังหวัดนครราชสีมาและจังหวัดเชียงใหม่ พื้นที่ส่วนใหญ่เป็นป่าและเทือกเขาสูง โดยมีแม่น้ำสายหลัก 2 สาย คือ แม่น้ำแควใหญ่และแม่น้ำแควน้อย ที่ไหลขนานลงมาบรรจบกันเป็นแม่น้ำแม่กลองที่ตัวเมืองกาญจนบุรี โดยแหล่งท่องเที่ยวที่น่าสนใจ ได้แก่ สะพานข้ามแม่น้ำแคว, สะพานมอญ (สะพานไม้ที่ยาวที่สุดในประเทศไทย), สุสานทหารพันธมิตร, เขื่อนศรีนครินทร์, เขื่อนวชิราลงกรณ์, วัดใต้น้ำ, เมืองบาดาล, ด่านเจดีย์สามองค์, เขาช้างเผือก, น้ำตกไทรโยค, น้ำตกห้วยขมิ้น, น้ำตกเอราวัณ, วัดถ้ำเสือ เป็นต้น
<picture><source srcset="https://image.thainewsonline.co/uploads/images/contents/w1024/2024/01/amt1Nwrx8akckTMJUEiy.webp?x-image-process=style/LG-webp" type="image/webp" /><img class="img-fluid w-100 showcaption-false" src="https://image.thainewsonline.co/uploads/images/contents/w1024/2024/01/amt1Nwrx8akckTMJUEiy.webp?x-image-process=style/LG-webp" alt="ปั้น 10 เมืองรองสู่เมืองท่องเที่ยวหลัก ภายในเดือน ม.ค. นี้" width="600" height="400" /></picture>
<strong>9. นครศรีธรรมราช </strong>
เป็นเมืองโบราณที่มีความสําคัญในหลายๆ ด้าน มีการค้นพบวัตถุโบราณและหลักฐานทางโบราณคดีมากมาย จากประวัติศาสตร์พบว่า ช่วงพุทธศตวรรษที่ 17-19 เมืองนครศรีธรรมราชมีความเจริญรุ่งเรืองสูงสุด เป็นเมืองท่าสำคัญสำหรับการค้าขายทางเรือ ทั้งยังเป็นศูนย์กลางวัฒนธรรมและได้ถ่ายทอดศิลปวัฒนธรรมไปยังหัวเมืองอื่นๆ รวมทั้งสุโขทัย ปัจจุบันนครศรีธรรมราชเป็นจังหวัดที่มีขนาดใหญ่เป็นอันดับ 2 ของจังหวัดในภาคใต้ รองจากจังหวัดสุราษฎร์ธานี ส่วนแหล่งท่องเที่ยวที่น่าสนใจ ได้แก่ วัดพระมหาธาตุวรมหาวิหาร, ล่องแพบ้านวังหอน, หมู่บ้านคีรีวงศ์, วัดเจดีย์ไอ้ไข่, แหลมตะลุมพุก, อุทยานแห่งชาติหาดขนอม-หมู่เกาะทะเลใต้, ตลาดย้อนยุคปากพนัง, บ้านท่านขุนรัฐวุฒิวิจารณ์ เป็นต้น
<picture><source srcset="https://image.thainewsonline.co/uploads/images/contents/w1024/2024/01/Mt76IVyARuGapPPQ3F80.webp?x-image-process=style/LG-webp" type="image/webp" /><img class="img-fluid w-100 showcaption-false" src="https://image.thainewsonline.co/uploads/images/contents/w1024/2024/01/Mt76IVyARuGapPPQ3F80.webp?x-image-process=style/LG-webp" alt="ปั้น 10 เมืองรองสู่เมืองท่องเที่ยวหลัก ภายในเดือน ม.ค. นี้" width="600" height="401" /></picture>
<strong>10. ตรัง </strong>
เป็นจังหวัดท่องเที่ยวทางทะเลแห่งหนึ่งของประเทศไทยที่มีนักท่องเที่ยวไปเยือนจำนวนมาก เนื่องด้วย
มีสถานที่ท่องเที่ยวที่มีความหลากหลาย ทั้งสถานที่ท่องเที่ยวทางธรรมชาติ และสถานที่ท่องเที่ยวทางประวัติศาสตร์ ได้แก่ เกาะมุกและถ้ำมรกต, หาดเจ้าสำราญ, อุทยานแห่งชาติหาดเจ้าไหม, หาดทรายยาว, เกาะลิบง (เกาะที่ใหญ่ที่สุดในทะเลตรัง), เกาะกระดาน, ถ้ำเลเขากอบ, น้ำตกโตนใหญ่ น้ำตกโตนน้อย, พิพิธภัณฑ์บ้านพระยารัษฎานุประดิษฐ์มหิศรภักดี เป็นต้น

&nbsp;

</div>
</div>