&nbsp;

เมื่อเร็วๆนี้สำนักข่าวต่างประเทศรายงานว่า เดอะ บอดี้ ช็อป (The Body Shop) ในสหราชอาณาจักร ผู้ค้าปลีกเครื่องสำอางและผลิตภัณฑ์สุขอนามัยที่ไม่มีการทดลองกับสัตว์ หรือสินค้ากลุ่มอีโคบิวตี (Eco-Beauty) ได้เข้าสู่กระบวนการล้มละลายแล้ว

โดยเดอะ บอดี้ ช็อป สหราชอาณาจักร ได้เข้าสู่กระบวนการที่เรียกว่า บริหารจัดการ (Administration) ซึ่งเป็นกระบวนการตามกฎหมายในสหราชอาณาจักร ที่ธุรกิจจะแต่งตั้งผู้เชี่ยวชาญทางการเงินให้พยายามรักษาทรัพย์สินต่าง ๆ ขององค์กรไว้

&nbsp;

เดอะ บอดี้ ช็อป สหราชอาณาจักรได้แต่งตั้งที่ปรึกษาจาก FRP Advisory ให้เข้ามาดูแลกระบวนการบริหารจัดการดังกล่าว ส่งผลให้พนักงานมากกว่า 2,000 ตำแหน่งและร้านค้า 200 แห่งทั่วประเทศตกอยู่ในความเสี่ยง

บริษัทหุ้นออเรเลียส (Aurelius) ซึ่งเพิ่งซื้อกิจการ เดอะ บอดี้ ช็อป มาได้ไม่กี่สัปดาห์ ออกมาบอกว่า ความเคลื่อนไหวนี้เป็นวิธีที่ดีที่สุดในการรักษาอนาคตของแบรนด์ไว้

&nbsp;