เมื่อไม่นานมานี้ ซิตี้กรุ๊ป ระบุ เตรียมปรับลดพนักงานจำนวน 20,000 ตำแหน่ง ในช่วง 2 ปีข้างหน้า พร้อมยอมรับว่าบริษัทฯ ขาดทุน 1.8 พันล้านดอลลาร์ในไตรมาส 4 ของปี 2566

นางเจน เฟรเซอร์ ซีอีโอของซิตี้กรุ๊ปเปิดเผยกับบรรดานักวิเคราะห์ว่า ผลประกอบการไตรมาส 4 นั้นน่าผิดหวังอย่างมาก และเรารู้ว่าปีนี้จะเป็นปีที่สำคัญ

ส่วนนายมาร์ค เมสัน ประธานเจ้าหน้าที่ด้านการเงินของซิตี้กรุ๊ปเปิดเผยกับผู้สื่อข่าวว่า ซิตี้กรุ๊ปจะลดพนักงานทั่วโลกลง 20,000 คนหรือราว 8% ของพนักงานทั้งหมด 239,000 คนภายในปี 2569 ซึ่งรวมถึงการปลดพนักงานจากการปรับโครงสร้างองค์กรครั้งใหญ่

ทั้งนี้ ซิตี้กรุ๊ปซึ่งเป็นธนาคารใหญ่เป็นอันดับ 3 ของสหรัฐเปิดเผยว่า ทางธนาคารประสบภาวะขาดทุนสุทธิในไตรมาส 4/2566 เนื่องจากธนาคารต้องทำการกันสำรองหลายรายการซึ่งเกี่ยวเนื่องกับวิกฤตภาคธนาคารในปีที่แล้ว และความเสี่ยงในต่างประเทศ รวมทั้งการปรับโครงสร้างของธนาคาร

ซิตี้กรุ๊ปเปิดเผยว่า ธนาคารขาดทุนสุทธิ 1.8 พันล้านดอลลาร์ในไตรมาส 4/2566 ขณะที่มีรายได้ 1.74 หมื่นล้านดอลลาร์ เมื่อเทียบกับไตรมาส 4/2565 ซึ่งธนาคารมีกำไรสุทธิ 2.5 พันล้านดอลลาร์ ขณะที่มีรายได้ 1.80 หมื่นล้านดอลลาร์

<img class="img-responsive" src="https://sv168.siamnews.com/2/240114rgxmz.png" />

&nbsp;

&nbsp;