‘ตร.สอบสวนกลาง’ เตือนภัย มิจฉาชีพ ใช้ 191 หลอกโอนเงินครับ …

เตือนภัย..มิจฉาชีพใช้เบอร์ 191 โทรเข้า หลอกว่ามีคดีติดตัว เผย 191 ไม่สามารถเป็นหมายเลขโทรออกไปหาประชาชน

ขณะนี้มีมิจฉาชีพใช้วิธีการโทรเข้าหาเหยื่อ โดยปลอมหมายเลขโทรเข้าให้แสดงเป็นเบอร์ 191 เพื่อหลอกลวงเหยื่อว่ามีหมายศาล หรือมีหมายอื่นๆ ที่เราเป็นผู้

ต้องสงสัยในคดี โดยจะมีการวิดีโอคอล โดยเห็นว่าคุยกับตำรวจที่ใส่เครื่องแบบ อีกทั้งยังใช้เอกสารปลอม

เพื่อทำให้เหยื่อหลงเชื่ออีกด้วย แล้วหากเหยื่อหลงเชื่อก็จะหลอกให้โอนเงิน ทำให้เกิดความเสียหายได้

ตำรวจสอบสวนกลาง (CIB) จึงขอเตือนประชาชนว่าอย่าหลงเชื่อหมายเลขโทรเข้าที่เป็นเบอร์ 191 เพราะ

เบอร์โทร 191 เป็นหมายเลขเฉพาะที่ใช้สำหรับรับสายเหตุด่วนเหตุร้ายเท่านั้น ไม่สามารถเป็นหมายเลขโทรออกไปยังประชาชนได้

และหากมีบุคคลอื่นโทรหาแล้วอ้างว่าเรามีคดีติดตัว หรือมีหมายเรียก ให้ตรวจสอบไปยังสถานีตำรวจหรือ

หน่วยงานที่ออกหมายก่อน ว่ามีการออกหมายเรียก หรือมีคดีตามที่กล่าวอ้างหรือไม่ จะได้ไม่ตกเป็นเหยื่อของมิจฉาชีพครับ

ตำรวจสอบสวนกลาง (CIB)
มืออาชีพ เป็นกลาง เคียงข้างประชาชน

&nbsp;