&nbsp;

&nbsp;

&nbsp;

&nbsp;

&nbsp;

ผู้ว่าฯปทุมธานี เข้าให้กำลังใจครอบครัว สูญเสียด.ญ. 4 ขวบ สำลักควันดับไฟไหม้ตลาดสี่มุมเมือง สุดสลดกอดศพร้องไห้ระงม น้าชายยังโคม่าหมอปั๊มฟื้นยื้อชีวิต หยุดหายใจระหว่างทางนำส่งรพ.

เมื่อเวลา 19.00 น. วันที่ 12 มี.ค.2567 ที่รพ.กรุงสยามเซนต์คาลอส จ.ปทุมธานี นายภาสกร บุญญลักษม์ ผวจ.ปทุมธานี เดินทางมาเยี่ยมให้กำลังใจครอบครัวด.ญ. 4 ขวบ สำลักควันเสียชีวิตจากเหตุเพลิงไหม้ตลาดสี่มุมเมือง บริเวณอาคารโซนขายผักต่างประเทศ 1

ผวจ.ปทุมธานี กล่าวว่า จากรายงานเหตุทราบว่าน่าจะมาจากบริเวณหลังคาที่เกิดการลุกไหม้แล้วเกิดควันพิษขึ้นนับเป็นการสูญเสียเด็กอายุ 4 ขวบ ขณะเกิดเหตุพ่อแม่อยู่อีกอาคารเด็กมาเล่นกับลูกพี่ลูกน้องซึ่งก็ได้รับบาดเจ็บแพทย์จะได้ดูเรื่องการชันสูตรคงจะทราบผลรายละเอียดพรุ่งนี้

<a href="https://www.khaosod.co.th/wpapp/uploads/2024/03/%E0%B9%84%E0%B8%AB%E0%B8%A1%E0%B9%892.jpg"><img class="aligncenter size-large wp-image-8136155" src="https://www.khaosod.co.th/wpapp/uploads/2024/03/%E0%B9%84%E0%B8%AB%E0%B8%A1%E0%B9%892-696x392.jpg" alt="" width="696" height="392" /></a>

ส่วนผู้ชายที่เป็นน้าอาการยังวิกฤตเช่นกัน ขณะนำส่งรพ.ปทุมธานี หัวใจหยุดเต้นแพทย์ต้องปั๊มหัวใจและนำเข้าไอซียู ได้ไปเยี่ยมให้กำลังใจซึ่งถือเป็นหัวหน้าครอบครัว เป็นคนเชียงใหม่อยู่อ.แม่ริม มีแปลงผักนำผักมาจำหน่ายตลาดสี่มุมมือง อีกครอบครัวที่ได้รับบาดเจ็บจากรายงานมี 3 รายอาการปลอดภัยแล้ว

อีกรายเป็นแรงงานต่างด้าวที่เข้าไปช่วยดับไฟถูกกระจกบาดขา แพทย์รักษาเย็บแผลให้เรียบร้อยและให้กลับบ้านได้ ส่วนการช่วยเหลือนั้นมูลนิธิราชประชาให้ความช่วยเหลือต่อผู้เสียชีวิตรายละ 10,000 บาท ส่วนของ พม.ก็สามารถช่วยเหลือเงินช่วยผู้ประสบภัยครอบครัวละ 3,000 บาท
<div class="ads_position_wrapper"></div>
<a href="https://www.khaosod.co.th/wpapp/uploads/2024/03/%E0%B9%84%E0%B8%AB%E0%B8%A1%E0%B9%893.jpg"><img class="aligncenter size-large wp-image-8136156" src="https://www.khaosod.co.th/wpapp/uploads/2024/03/%E0%B9%84%E0%B8%AB%E0%B8%A1%E0%B9%893-696x392.jpg" alt="" width="696" height="392" /></a>

นอกจากนี้สำนักงานกาชาดจังหวัดปทุมธานีจะให้ความช่วยเหลือเช่นเดียวกัน แต่อย่างไรก็ตามผู้บริหารตลาดสี่มุมเมืองได้รับผิดชอบในทุกเรื่อง ไม่ว่าจะเป็นเรื่องของการรักษาพยาบาล การนำส่ง การจัดงานศพร่วมทั้งการเยียวยา สำหรับสาเหตุเพลิงไหม้ต้องรอให้เจ้าหน้าที่พิสูจน์หลักฐานพิสูจน์ตรวจสอบยืนยันสาเหตุ แต่ทราบแน่นอนต้นเพลิงเกิดขึ้นชั้นสอง เมื่อเกิดเพลิงไหม้มันลุกลามเร็วเด็กหนีไม่ทันสำลักควันติดอยู่ชั้นสอง

จากนั้นนายภาสกร พร้อมเจ้าหน้าที่ปภ. เดินทางไปตรวจสอบที่เกิดเหตุเพลิงไหม้ โดยมีเจ้าหน้าที่ตำรวจ สภ.คูคต และผู้บริหารของตลาดสี่มุมเมืองและเจ้าหน้าที่ที่เกี่ยวข้องร่วมตรวจสอบที่เกิดเหตุเพลิงไหม้ร่วมกันอีกครั้ง

<strong>อ่านข่าว<a href="https://www.khaosod.co.th/breaking-news/news_8135756" target="_blank" rel="noopener"> ด.ญ. 4 ขวบสำลักควันดับ! ไฟไหม้ระทึกตลาดสี่มุมเมือง พ่อค้าแม่ค้าหนีตายระทึกโซนผักต่างประเทศ 1</a></strong>

&nbsp;

&nbsp;