&nbsp;

&nbsp;

&nbsp;

&nbsp;

&nbsp;

&nbsp;

<strong>เศรษฐา ลั่นปลายปีนี้ ยื่นบัตรประชาชนใบเดียว ใช้สิทธิ 30 บาท รักษาทุกที่ทั่วไทย ไม่ต้องเดินทางไกลไป รพ. มีระบบคลาวด์กลางด้านสาธารณสุข</strong>

วันที่ 5 เม.ย. 2567<strong> นายเศรษฐา ทวีสิน นายกรัฐมนตรี และ รมว.คลัง</strong> โพสต์ข้อความผ่าน X ถึงระบบคลาวด์กลางด้านสาธารณสุข ว่า “ตั้งแต่นี้ไป เราไม่จำเป็นต้องรู้จักหมอ แต่หมอจะรู้จักเราและประวัติการรักษาของเรา

<strong> ปลายปีนี้ประชาชนทุกจังหวัดทั่วประเทศจะสามารถใช้สิทธิ 30 บาทรักษาทุกที่ด้วยบัตรประชาชนใบเดียวได้อย่างมีประสิทธิภาพ</strong> เพราะข้อมูลการตรวจรักษา ผลแล็บ การแพ้ยา แพ้อาหาร เชื่อมโยงกันทั้งหมด”

“ระบบคลาวด์กลางด้านสาธารณสุขสามารถรวบรวมข้อมูลสุขภาพจากโรงพยาบาลในสังกัดกระทรวงสาธารณสุขทั่วประเทศมาไว้บนระบบเดียว ที่ได้มาตรฐานความปลอดภัยทางไซเบอร์ระดับสากล ISO27001 ป้องกันข้อมูลรั่วไหลหรือถูกโจรกรรม เตรียมความพร้อมที่จะพัฒนาไปสู่การให้บริการ Tele Medicine โทรเภสัชกรรม-Tele Pharmacy อย่างมีประสิทธิภาพ”
<div class="ads_position_wrapper mb-4"></div>
<strong>“ต่อไปพี่น้องจะไม่ต้องเดินทางไกลๆ ไปโรงพยาบาลเพื่อรอคอยเข้ารับการรักษาอีกแล้วครับ วันนี้ประชาชนเริ่มใช้บริการได้แล้วในพื้นที่ 12 จังหวัด”</strong>

&nbsp;

&nbsp;

&nbsp;