&nbsp;

&nbsp;

&nbsp;

&nbsp;

&nbsp;

&nbsp;

<em><strong>10วัน จับได้ 37 ตัวแล้ว กรมอุทยานฯ ตั้งเป้าแก้ปัญหาลิงป่วน ลพบุรี 3 ระยะเร่งด่วน ยันไม่ย้ายลิงไปปล่อยเขาใหญ่แน่นอน</strong></em>

เมื่อวันที่ 3 เม.ย. 67 ที่กรมอุทยานแห่งชาติ สัตว์ป่า และพันธุ์พืช นายอรรถพล เจริญชันษา อธิบดีกรมอุทยานแห่งชาติฯ เป็นประธานการแถลงข่าวแผนงานและการจัดตั้งกองอำนวยการจับลิงลพบุรี พร้อมด้วยนายวีระ ขุนไชยรักษ์ รองอธิบดีกรมอุทยานฯ นายเผด็จ ลายทอง ผอ.สำนักอนุรักษ์สัตว์ป่า ร่วมแถลงข่าว

นายอรรถพล กล่าวว่า จากปัญหาลิงสร้างความเดือดร้อนให้ประชาชนในจ.ลพบุรี เบื้องต้นได้สั่งการให้สำนักบริหารพื้นที่อนุรักษ์(สบอ.)ที่ 1 สาขาสระบุรี จับลิงที่มีพฤติกรรมก้าวร้าว ที่เป็นลิงหัวโจก บริเวณหน้าร้านเซ่งเฮงและสหกรณ์การเกษตรจังหวัดลพบุรี เทศบาลเมืองลพบุรี ด้วยการยิงยาสลบหรือวางกรงขนาดเล็กดักเป็นรายตัว

<a href="https://www.khaosod.co.th/wpapp/uploads/2024/04/LOPBURI-MONKEY-1.jpg"><img class="aligncenter size-full wp-image-8170453" src="https://www.khaosod.co.th/wpapp/uploads/2024/04/LOPBURI-MONKEY-1.jpg" alt="" width="800" height="450" /></a>

<strong>มีการเริ่มจับตั้งแต่วันที่ 25 มี.ค. ถึงปัจจุบัน ได้แล้ว 37 ตัว</strong> โดยจะนำไปไว้ที่ศูนย์พักพิงลิงโพธิ์เก้าต้น อ.เมือง จ.ลพบุรี ซึ่งลิงที่จับมาแล้วจะมีการดูแลให้มีคุณภาพชีวิตที่ดี และลิงทุกตัวที่จับมาพักไว้ที่กรงพักพิงลิงจะต้องทำหมันก่อนทุกตัวอีกด้วย

“ส่วนกรณีที่มีกระแสข่าวว่าเตรียมนำลิงที่จับได้จากเทศบาลเมืองลพบุรี ไปไว้ที่อุทยานแห่งชาติเขาใหญ่ จังหวัดปราจีนบุรี ยืนยันว่า <strong>จะไม่มีการย้ายลิงจากไปที่อุทยานฯเขาใหญ่อย่างแน่นอน</strong> กระแสข่าวดังกล่าวอาจเกิดจากความเข้าใจผิดคลาดเคลื่อน ซึ่งมีการนำลิงไปพักไว้ชั่วคราวที่ศูนย์ช่วยเหลือสัตว์ป่าที่ 1 นครนายก ซึ่งอยู่ติดเขตอุทยานฯเขาใหญ่ ไม่ได้หมายถึงนำลิงไปปล่อยในป่าอุทยานแห่งชาติเขาใหญ่” นายอรรถพล ย้ำ
<div class="ads_position_wrapper"></div>
<a href="https://www.khaosod.co.th/wpapp/uploads/2024/04/LOPBURI-MONKEY-3.jpg"><img class="aligncenter size-full wp-image-8170455" src="https://www.khaosod.co.th/wpapp/uploads/2024/04/LOPBURI-MONKEY-3.jpg" alt="" width="800" height="450" /></a>

ด้าน นายเผด็จ กล่าวว่า สถานการณ์ปัจจุบันพื้นที่ที่มีปัญหาความขัดแย้งระหว่างลิงกับคนมีจำนวน 292 แห่ง ครอบคลุมพื้นที่ 52 จังหวัด คาดว่ามีประชากรลิงที่สร้างปัญหา ทั่วประเทศ ทั้งสิ้น 68,960 ตัว

ส่วนจังหวัดที่มีสถานการณ์ค่อนข้างรุนแรง คือ ลพบุรี เพชรบุรี ประจวบคีรีขันธ์ ชลบุรี ในส่วนของจ.ลพบุรี มีลิงอยู่ใน 6 อำเภอ จำนวน 8,584 ตัว โดยใน อ.เมือง คาดมีประมาณ 2,500 ตัว ซึ่งกรมอุทยานฯ ได้กำหนดให้ตั้งกองอำนวยการจับเคลื่อนย้ายลิง เมืองเก่าลพบุรี โดยมีแผนเตรียมการจับ – เคลื่อนย้ายสิงเข้าศูนย์พักพิงลิงโพธิ์เก้าต้น อ.เมือง จ.ลพบุรี เฟสที่ 1 (จำนวน 3 กรง)

<a href="https://www.khaosod.co.th/wpapp/uploads/2024/04/LOPBURI-MONKEY0.jpg"><img class="aligncenter size-full wp-image-8170458" src="https://www.khaosod.co.th/wpapp/uploads/2024/04/LOPBURI-MONKEY0.jpg" alt="" width="800" height="450" /></a>

นายเผด็จ กล่าวว่า ลำดับที่ 1 ดำเนินการจับลิงฝูงพื้นที่โรงแรมเอเชียและร้านเช่งเฮง ประมาณ 200 ตัว จะนำไปใส่กรงที่ 3 ดำเนินการระหว่างวันที่ 18 – 20 เม.ย. 67

ลำดับที่ 2 ดำเนินการจับสิงฝูงด้านหน้าและด้านหลังร้านชโยวานิช ประมาณ 300 ตัว จะนำไปไว้ในกรงที่ 2 ดำเนินการประมาณเดือนพ.ค. 67

ลำดับที่ 3ดำเนินการจับลิงฝูงตลาดมโนราห์ ประมาณ 237 ตัว จะนำไปไว้ในกรงที่ 1 ดำเนินการประมาณเดือนพ.ค. 67 รวมดำเนินการจับเคลื่อนย้ายลิงเข้าศูนย์พักพิงโพธิ์เก้าต้นของกรงเฟสแรก จำนวนประมาณ 700 – 800 ตัว

ส่วนลิงที่เหลือประมาณ 1,500 ตัวจะรอการก่อสร้างกรงลิงเฟส 2 ของศูนย์พักพิงลิงโพธิ์เก้าต้น หรือบริเวณวัดพระบาทน้ำพุ หรือสถานที่อื่นที่เหมาะสมซึ่งกรมอุทยานฯ จะได้ประสานการดำเนินการต่อไป
<div class="ads_position_wrapper mb-4"></div>
<ul>
 	<li>อ่าน <a href="https://www.khaosod.co.th/around-thailand/news_8166950" target="_blank" rel="noopener">ฝูงลิงลพบุรี เกเรไม่เลิก กระโดดลงหัว แย่งของกิน รุมทำร้ายเด็กเจ็บ</a></li>
 	<li>อ่าน <a href="https://www.khaosod.co.th/politics/news_8168327" target="_blank" rel="noopener">พัชรวาท สั่งตั้งศูนย์จับลิงลพบุรี เผยเคลียร์ชาวบ้านแล้ว ย้ายลิงไปปล่อยเขาใหญ่</a></li>
 	<li>อ่าน <a href="https://www.khaosod.co.th/around-thailand/news_8167650" target="_blank" rel="noopener">อุทยานฯ ลุยตรวจ สวนลิงลพบุรี จับลิงขังกรงชุดแรก 200 ตัว คาดเสร็จกลาง เม.ย.นี้</a></li>
</ul>
&nbsp;

&nbsp;