<strong>หนุ่มพาแฟนขี่จยย.ออกทริป รถเสียหลักลื่นล้ม สาวเสียชีวิต เศร้านั่งกอดร่างไม่ห่าง รถอีกคันยี่ห้อ รุ่นเดียวกัน ขับตามมา เบรกจนล้มอีกคันบาดเจ็</strong>

เมื่อเวลา 06.00 น. วันที่ 24 ก.พ.2567 <strong>ร.ต.ท.อนุสรณ์ เวียงสิมา</strong> ร้อยเวรสอบสวสภ.คลองหลวง รับแจ้งเหตุรถจักรยานยนต์พลิกคว่ำ มีผู้บาดเจ็บและเสียชีวิต บริเวณถนนพหลโยธินาขาออกช่องทางด่วนกม.38+900 ต.คลองหนึ่ง อ.คลองหลวง จ.ปทุมธานี

ตรวจสอบพร้อม เจ้าหน้าที่ตำรวจจราจร สภ.คลองหลวง แพทย์นิติเวชโรงพยาบาลธรรมศาสตร์ เฉลิมพระเกียรติ รถกู้ชีพบัวเพชร เจ้าหน้าที่มูลนิธิปอเต็กตึ้ง
<a href="https://www.khaosod.co.th/wpapp/uploads/2024/02/694798_0.jpg"><img class="aligncenter size-large wp-image-8110880" src="https://www.khaosod.co.th/wpapp/uploads/2024/02/694798_0-696x392.jpg" alt="" width="696" height="392" /></a>

ที่เกิดเหตุพบศพ <strong>น.ส.อรชา (สงวนนามสกุล)</strong> อายุ 29 ปี มี <strong>นายศักดิ์ชัย (สงวนนามสกุล)</strong> อายุ 31 ปี แฟนหนุ่มนอนกอดศพแฟนสาวอยู่ข้างๆ ห่างกันเล็กน้อยพบ รถจักรยานยนต์ ฮอนด้าฟอร์ซ่าสีดำไม่ติดแผ่นป้ายทะเบียน ซึ่งผู้เสียชีวิตนั่งซ้อนท้ายมาจอดอยู่ 1 คัน

นอกจากนี้ยังมีผู้ได้รับบาดเจ็บอีก 1 คน ทราบชื่อ <strong>นายรังสิมันตุ์ (สงวนนามสกุล)</strong> อายุ 29 ปี ขับรถจักรยานยนต์ ฮอนด้าฟอร์ซ่า สีแดง ทะเบียนกรุงเทพมหานคร ล้มได้รับความเสียหาย รถกู้ชีพบัวเพชรนำ นายรังสิมันตุ์ ส่งโรงพยาบาลเปาโล รังสิต
<div class="ads_position_wrapper">
สอบถาม<strong> นายศักดิ์ชัย</strong> เล่าว่า ตนขับรถมากับแฟนสาวที่สำโรง กำลังไปออกทริปกัน เมื่อมาถึงที่เกิดเหตุถนนลื่นรถสะบัดเสียหลักพลิกคว่ำ ทำให้แฟนสาวเสียชีวิต
<div class="ads_position_wrapper"></div>
ส่วน<strong> นายรังสิมันตุ์</strong> บอกว่า กำลังขับรถกลับบ้านย่านคลองสาม เมื่อมาถึงที่เกิดเหตุเห็นรถของผู้เสียชีวิตเสียหลักล้มตนเองจึงเบรกและรถล้มจนบาดเจ็บด้วย

ด้าน<strong> ร.ต.ท.อนุสรณ์ เวียงสิมา</strong> ร้อยเวรสอบสวสภ.คลองหลวง หลังจากตรวจสอบที่เกิดเหตุแล้วจึงบันทึกภาพไว้เป็นหลักฐาน และได้ให้เจ้าหน้าที่มูลนิธิปอเต็กตึ้งนำผู้เสียชีวิตส่งนิติเวชโรงพยาบาลธรรมศาสตร์ เฉลิมพระเกียรติ เพื่อตรวจสอบอีกครั้ง พร้อมทั้งจะได้ประสานญาติผู้เสียชีวิตมารับศพไปบำเพ็ญกุศลต่อไป
<a href="https://www.khaosod.co.th/wpapp/uploads/2024/02/694799_0.jpg"><img class="aligncenter size-large wp-image-8110881" src="https://www.khaosod.co.th/wpapp/uploads/2024/02/694799_0-696x392.jpg" alt="" width="696" height="392" /></a>
<div class="ads_position_wrapper mb-4"></div>
ด้านผู้สื่อข่าวสังเกตว่าถนนพหลโยธินมีความลื่นมากและเกิดอุบัติเหตุเสียหลักพลิกคว่ำหลายครั้งแล้วทำให้มีผู้เสียชีวิตและบาดเจ็บ

&nbsp;

</div>
<div></div>