<em><strong>อธิบดีกรมป่าไม้ เร่งสอบปม ‘ไบร์ท นรภัทร’ โชว์ซื้อที่ดินภูเขา จ.เพชรบูรณ์ ไล่เช็ก-สืบ เป็นพื้นที่ป่าสงวนฯ หรือไม่ คาดอีก 2-3 วันรู้ผล</strong></em>

กรณี กลุ่มนักอนุรักษ์ ร้องเรียน ว่ามีดารานายแบบชื่อดัง ครอบครองที่ดินบนภูเขาแห่งหนึ่งใน จ.เพชรบูรณ์ ซึ่งอาจเป็นพื้นที่ป่าอนุรักษ์ หรือป่าสงวนแห่งชาติหรือไม่ โดยดาราคนดังกล่าว เคยให้สัมภาษณ์ว่า “ซื้อที่ดินสวนประมาณ 40 ไร่ให้คุณพ่อ ซึ่งแน่นอนว่าเสียค่าดำเนินการเยอะมาก เกือบจะซื้อที่ดินได้อีก 1 แปลง ใน จังหวัดเพชรบูรณ์ มีแพลนว่าจะย้ายครอบครัวไปอยู่ที่นั่น โดยความฝันของพ่อก็ซื้อที่ภูเขาทั้งลูก ทำบ้านทำสวนให้เขา”
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ขณะที่ กรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อม ได้ตรวจสอบข้อมูลตามข่าวระบุลักษณะเป็นพื้นที่ทิวเขาเป็นป่าหญ้าคา ทิวเขาโซนลักษณะนี้น่าจะเป็นพื้นที่บริเวณท้องที่บ้านห้วยทราย หรือ บ้านแคมป์สน อ.เขาค้อ จ.เพชรบูรณ์ ซึ่งไม่มีสิ่งใดยึดโยง คาดว่าอยู่ในพื้นที่ป่าสงวนแห่งชาตินั้น

ส่วนรายงานข่าวจากชุดปฏิบัติการพยัคฆ์ไพร กรมป่าไม้ ระบุว่า ส่วนใหญ่แล้วพื้นที่บริเวณดังกล่าว เป็นพื้นที่ที่ดินราษฎรอาสาสมัคร (รอส.) คือ <strong>ที่ดินที่ทหารจัดสรรให้แก่ราษฎรอาสารบ</strong> <strong>เป็นที่ดินไม่มีโฉนด</strong>เนื่องจากเป็นที่ดินซึ่งอยู่ในเขตป่าสงวนฯ ที่ทหารขอจากกรมป่าไม้เพื่อให้ราษฎรที่อาสาช่วยรบ<strong>ใช้ทำกิน ซื้อขายไม่ได้ แต่มอบเป็นมรดกให้ลูกได้นั้น</strong> และที่ผ่านมามักมีการลักลอบซื้อขายและนำไปออกเอกสารสิทธิ ซึ่งต้องตรวจสอบว่าเป็นการออกเอกสารสิทธิโดยชอบหรือไม่

ล่าสุด เมื่อวันที่ 11 ม.ค. 67 นายสุรชัย อจลบุญ อธิบดีกรมป่าไม้ กล่าวว่า ขณะนี้กำลังให้เจ้าหน้าที่ป่าไม้ในพื้นที่เร่งตรวจสอบภาพถ่ายที่ปรากฏตามข่าว ว่าอยู่ในพิกัดไหน และเป็นพื้นที่ป่าสงวนฯ หรือบริเวณแคมป์สน อ.เขาค้อหรือไม่ ซึ่งต้องไปไล่เช็กดู และติดตามสืบในทางการข่าวจากพื้นที่ คาดว่าจะใช้เวลาในการตรวจสอบ 2-3 วัน หากมีรายละเอียดจะแจ้งความคืบหน้าให้ทราบต่อไป

อย่างไรก็ตาม ภายหลังปราฏข่าวกรณีดังกล่าว IG ของ<strong>ไบร์ท นรภัทร วิไลพันธุ์</strong> พระเอกชื่อดังที่เคยมีข่าวซื้อที่ภูเขาใน จ.เพชรบูรณ์ ให้คุณพ่อ ได้โพสต์คลิปเตะกระสอบทราย ซ้อมมวย พร้อมระบุข้อความ “Fake News”

&nbsp;