&nbsp;

&nbsp;

&nbsp;

&nbsp;

&nbsp;

&nbsp;

บอสนุ หมอลำชื่อดัง โพสต์คลิปอุทาหรณ์ เจอลุงเมาเล่นสงกรานต์ สาดน้ำถังใหญ่ใส่รถ ทำกระจกแตก

จากกรณีผู้ใช้เฟสบุ๊คบอสนุหมอลำเสียงวิหคโพสต์คลิปเตือนเป็นอุทาหรณ์หลังขับรถมาดีๆเจอคนเมาสาดน้ำถังใหญ่ใส่กระจกจกกระจกแตก

&nbsp;

เมื่อเวลา 14.30 น. วันที่ 13 เม.ย.67 บอสนุ หมอลำเสียงวิหค เปิดเผยกับ ‘ข่าวสดออนไลน์’ ระบุว่า เมื่อวานนี้ (12 เม.ย.67) ตน และน้อง ๆ ในวง งานแสดง จึงเดินทางออกจากอำเภอสังขะ จังหวัดสุรินทร์ เพื่อไปยังอำเภอสำโรงทาบ จังหวัดสุรินทร์ ในระหว่างทางได้มีการแวะทานข้าว

โดยรถตู้จอดจากแดดเป็นเวลานาน เมื่อทานข้าวกันเสร็จ ก็เดินทางออกมาจากร้านไม่ถึง 5 นาที ก็ผ่านหมู่บ้านในคลิป ตนจึงได้มีการชะลอรถ ขับความเร็วอยู่ที่ 40-50 กม./ชม. ซึ่งระหว่างทางก็มีเด็ก ๆ เล่นน้ำสงกรานต์ และมีการใช้ขันสาดน้ำตามปกติ

&nbsp;

จนกระทั่งมาถึงจุดที่คุณลุงในคลิป ซึ่งมีอาการมึนเมาด้วย คุณลุงรายนี้ได้มีการใช้ถังสีเปล่า ตักน้ำเต็มถัง และสาดมาที่บริเวณกระจกด้านหน้าด้านซ้ายของรถตู้ตน วินาทีนั้นกระจกร้าวจนเกือบแตก ขนาดประมาณ 50 ซม.

ตอนนั้นทุกคนในรถต่างตกใจ และตนก็โมโหมาก เพราะรถตนก็เพิ่งซื้อมายังเป็นป้ายแดงอยู่เลย อีกทั้งยังต้องใช้ทุกวัน ตนถนอมรถมาโดยตลอด แต่ต้องมาเจอแบบนี้ ตนจึงถอยรถกลับไปหาคุณลุง และถามว่า “ ทำไมเล่นน้ำแบบนี้ เล่นแรงจัง ใช้ถังสีใส่น้ำแบบนี้น้ำกระแทกกับกระจกจนแตก”

แต่คุณลุงก็ทำหน้างง ไม่รู้ว่าเขาทำกระจกหน้ารถตนแตก และไม่เชื่อว่าแค่สาดน้ำจะทำให้กระจกแตกได้ คิดว่า กระจกรถตนแตกมาจากที่อื่นแล้วมาโยนความผิดให้ลุง ซึ่งตนคาดว่าอาจจะเป็นเพราะรถร้อนมาก แล้วมาเจอกับน้ำเย็น อีกทั้งยังมีมวลขนาดใหญ่ จึงทำให้กระจกเกิดร้าวได้

นอกจากนี้หลังจากที่ตนลงคลิปไปก็ชาวเน็ตเข้ามาคอมเม้นต์บอกว่ามันจะเป็นไปได้หรอที่สาดน้ำใส่กระจกแล้วทำให้กระจกแตกได้ตนเลยงงเพราะมันแตกต่อหน้าต่อตาตนและคนบนรถ

อย่างไรก็ตามตนเข้าใจว่าลุงก็อยากจะเล่นน้ำสงกรานต์อยากจะสนุกแต่อาจจะเล่นแรงไปตนจึงอยากจะเตือนลุงว่าอย่าเล่นแบบนี้เพราะมันสร้างความเดือดร้อนให้กับคนอื่นรวมถึงถ้าหากว่าเมาก็ควรไปนอนเพราะถ้าหากว่ามาเล่นริมถนนแบบนี้ก็อาจเกิดอุบัติเหตุได้

ซึ่งในท้ายที่สุดลุงก็ได้มีการมาขอโทษตนและพยายามจะหาเงินมาชดใช้ตนตนเห็นแล้วก็รู้สึกสงสารตนเลยไม่ได้เอาเรื่องลุง ตนมองว่าการเล่นน้ำแบบนี้มันไม่สนุกและยังสร้างความอันตรายให้กับผู้อื่นด้วยถ้าหากว่าเป็นรถจักรยานยนต์ขี่ผ่านมาอาจจะล้มเลยก็เป็นได้

ส่วนเรื่องความเสียหายนั้นขณะนี้ตนยังไม่ได้นำรถไปเคลมเนื่องจากยังมีงานอยู่ต่อเนื่อง ซึ่งตอนนี้รถก็ยังขับได้อยู่ และคิดว่าจะนำรถไปเคลมวันที่ 17 เม.ย. แต่ก็ต้องดูว่าจะสามารถใช้ประกันได้หรือไม่

สุดท้ายนี้ตนอยากฝากทุกคนที่เล่นน้ำสงกรานต์ให้ระมัดระวังเพราะถ้าหากว่าเล่นแรงก็อาจสร้างความเสียหายและเดือดร้อนกับผู้อื่นได้เอาแค่พอสนุกสนานตามประเพณีก็พอ​

&nbsp;

&nbsp;

&nbsp;

&nbsp;

&nbsp;

&nbsp;