&nbsp;

&nbsp;

&nbsp;

&nbsp;

&nbsp;

<em><strong>หลวงพ่อหัวร้อน คว้าฝาบาตร ตีหัวยาย เลือดอาบ ฉุนหยิบของให้ช้า ชาวบ้านเผยยายโดนฟาดบ่อย แต่ครั้งนี้หนักสุด </strong></em>

วันที่ 24 มี.ค. 67 คุณเอ (นามสมมติ) เปิดใจกับ ‘ข่าวสดออนไลน์‘ หลังจากไปใส่บาตรแถวซอยวุฒากาศ 14 แล้วเจอพระ ใช้ฝาบาตร ตีหัวคุณยายแถวนั้นจนเลือดอาบ แถมยังชี้หน้า ต่อว่าไม่ให้ถ่ายคลิป พร้อมกับทำท่าจะหลบหนี

&nbsp;

คุณเอ กล่าวว่า เหตุการณ์เกิดขึ้นวันนี้ (24 มี.ค.) ช่วงเวลาประมาณ 7 โมง ที่ ซอยวุฒากาศ 14 ตนกำลังใส่บาตรอยู่ ซึ่งตอนนั้นตนไม่ทราบว่ามันเกิดอะไรขึ้น เนื่องจากว่าตนยืนหันหลังอยู่ ตอนนั้นคนแถวนั้นตะโกนขึ้นมาว่า “อ้าวทำไมหลวงตาทำแบบนี้ ทำแบบนี้ได้ยังไง”

ตนจึงได้หันไปถามคนที่พูดว่า “หลวงตาทำอะไร” หลังจากนั้นตนก็เห็นสภาพของคุณยายที่ถูกพระใช้ฝาบาตรพระตีเข้าที่ศีรษะจนเลือดไหล และคนแถวนั้นก็ บอกว่าที่ผ่านมาคุณยายท่านนี้มักจะโดนพระตีแบบนี้เป็นประจำ เพราะว่าคุณยายจะไปช่วยพระจัดของบิณฑบาตตลอด แต่ในครั้งนี้ไม่รู้เหมือนกันว่าเกิดอะไรขึ้นกันแน่ ทำไมพระถึงได้โมโหและก่อเหตุแบบนี้

<a href="https://www.khaosod.co.th/wpapp/uploads/2024/03/monk24-3.jpg"><img class="aligncenter size-full wp-image-8154117" src="https://www.khaosod.co.th/wpapp/uploads/2024/03/monk24-3.jpg" alt="" width="800" height="450" /></a>

ซึ่งตนพยายามจะเข้าไปช่วยเหลือคุณยาย แต่พระก็บอกว่า “ไม่ต้องมายุ่งนี่เป็นลูกศิษย์เขา เขาให้ข้าวเป็นประจำทุกวัน อย่ามายุ่ง เดี๋ยวจะเจอดี เขาจะพาไปหาหมอเอง” จากนั้นก็โบกแท็กซี่แล้วผลักคุณยายเข้าไปในรถก่อนที่จะขึ้นรถตาม ในตอนนั้นตนเห็นว่า เหมือนพระมีท่าทีจะหลบหนี จึงหยิบโทรศัพท์ขึ้นมาถ่ายคลิปและเอาตัวบังไว้เพื่อไม่ให้แท็กซี่ออกรถ จากนั้นก็มีพลเมืองดีที่บอกว่าเป็นเจ้าที่อาสาช่วยเหลือด้วยเหมือนกัน
<div class="ads_position_wrapper"></div>
<a href="https://www.khaosod.co.th/wpapp/uploads/2024/03/monk24-3-1.jpg"><img class="aligncenter size-full wp-image-8154118" src="https://www.khaosod.co.th/wpapp/uploads/2024/03/monk24-3-1.jpg" alt="" width="800" height="450" /></a>

สุดท้ายแท็กซี่ก็จอดเทียบข้างทาง และพระกับคุณยายท่านนี้ก็เดินลงจากรถ ซึ่งท่าทีของคุณยาย ดูมึนหัวและไม่ทราบเรื่องราวอะไร ขณะที่พระยังคงต่อว่าตอนที่ถ่ายคลิปอยู่ตลอด จากนั้นพระก็รีบเดินออกไปให้ห่างจากตรงนั้น แล้วไปโบกวินมอเตอร์ไซค์ที่ไม่ได้เห็นเหตุการณ์ แล้วก็ขึ้นวินหนีไปเลย ในขณะที่คุณยายก็บาดเจ็บหัวแตก จึงต้องโทรเรียกรถพยาบาลมาทำแผลให้คุณยาย จากนั้นหลานสาวของคุณยายก็มาถึง

<a href="https://www.khaosod.co.th/wpapp/uploads/2024/03/monk24-3-3.jpg"><img class="aligncenter size-full wp-image-8154120" src="https://www.khaosod.co.th/wpapp/uploads/2024/03/monk24-3-3.jpg" alt="" width="800" height="450" /></a>

“มองว่าเหตุการณ์นี้ มันอุกอาจเกินไปในสังคม มันไม่สมควร เพราะว่าเขาอยู่ในผ้าเหลืองด้วย อีกอย่างพระได้ผลักคุณยายเกือบล้มด้วย มองว่าไม่สมควรที่จะทำแบบนี้ ถึงแม้ว่าก่อนหน้านี้จะเคยให้ข้าวหรือเคยช่วยเหลือกัน แต่ก็ไม่ควรที่จะทำร้ายร่างกายกัน”

<a href="https://www.khaosod.co.th/wpapp/uploads/2024/03/monk24-3-4.jpg"><img class="aligncenter size-full wp-image-8154121" src="https://www.khaosod.co.th/wpapp/uploads/2024/03/monk24-3-4.jpg" alt="" width="800" height="450" /></a>

อย่างไรก็ตาม หลังจากที่ได้ลงคลิปนี้ในโซเชียลก็มีบุคคลที่ มาคอมเมนต์แสดงตนว่า เป็นลูกของคุณยาย ได้เข้ามาขอบคุณทุกคนที่เป็นห่วง ตอนนี้แม่ปลอดภัยแล้ว เย็บแผลไปทั้งหมด 4 เข็ม และได้แจ้งความดำเนินคดีเรียบร้อยแล้ว

<a href="https://www.khaosod.co.th/wpapp/uploads/2024/03/monk24-3-5.jpg"><img class="aligncenter size-full wp-image-8154122" src="https://www.khaosod.co.th/wpapp/uploads/2024/03/monk24-3-5.jpg" alt="" width="800" height="450" /></a>
<div class="ads_position_wrapper mb-4"></div>
เมื่อก่อนแม่เคยขายของอยู่ที่ตลาดวุฒากาศ 13 และพระรูปนี้ก็มารับบาตรอยู่ใกล้ ๆ กับที่แม่ขายของเป็นประจำ ช่วงเวลาว่าง ๆ ไม่มีลูกค้าแม่ก็จะช่วยพระรูปนี้หยิบจับและจัดของ แต่ไม่รู้ว่าวันนี้หงุดหงิดอะไรมา บอกว่าแม่หยิบของช้าเลยเอาฝาบาตรตีเข้าที่หัวของแม่

&nbsp;