&nbsp;

<strong>สึกแล้ว อดีตพระโดเรม่อน เผยจากนี้ขอจัดเต็ม เปิดแผ่นเป็นดีเจ ทำขวัญนาค โลกฆราวาสขอยินดีต้อนรับ หลังก่อนหน้านี้เจอดราม่าถล่ม</strong>

จากกรณีมีผู้ใช้เฟซบุ๊กโพสต์คลิปเพระรูปหนึ่งออกมาไลฟ์สดในลักษณะพูดไปเปิดเพลงไปคล้ายดีเจ แล้วระบุว่า “ตกลงจะเป็นพระ หรือจะเป็นดีเจ โดเรม่อนเจ้าเก่า ไลฟ์ Tiktok ทำทรงดีเจ เปิดเพลงแซวคนดู นี่คือกิจของสงฆ์เหรอ หลายรอบแล้วนะ ถ้าผ้าเหลืองร้อนก็สึก อย่าอาศัยผ้าเหลืองมาทำแบบนี้ไปวันๆ เทศน์ก่งไม่ได้แปลว่าเป็นพระดีนะ สำนักพุทธฯทำอะไรอยู่ครับ #สำนักพุทธ”
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
หลังจากคลิปดังกล่าวเผยแพร่ไป กลายเป็นกระแสวิพากษ์วิจารณ์ในวงการสงฆ์ถึงความเหมาะสมของหลวงพี่โดเรม่อน

ล่าสุดเพจ ทนายอนันต์ชัย ไชยเดช โพสต์แจ้งว่า อดีตพระโดเรม่อน สึกแล้วครับในวันนี้ การแก้ไขปัญหา ต้องร่วมด้วยช่วยกันด้วยใจเป็นธรรม การลาสิกขาของอดีตพระโดเรม่อน เป็นแบบอย่างที่ดีของผู้ที่กระทำผิดพลาดแล้วยอมตนแก้ไขข้อบกพร่อง ไม่ให้องค์กรคณะสงฆ์ต้องมัวหมอง โดยยอมลดสถานะของตนออกไปเป็นคฤหัสถ์ ซึ่งต้องยกย่องว่าเป็นผู้อาจหาญเด็ดเดี่ยวและสำนึกรับผิดชอบในผลที่ตนได้กระทำผิดพลาดมา โดยการตัดสินใจยุติปัญหาด้วยการลาสิกขาบทด้วยความสมัครใจ
ขออนุโมทนาสาธุการมายังอดีตพระโดเรม่อนและขออวยพรให้เจริญรุ่งเรืองในทุกๆ ด้านในฐานะคฤหัสถ์ที่เป็นพุทธบริษัทอุบาสกที่ดีต่อไปในสัมมาชีพที่ท่านชอบครับ

ด้านเฟซบุ๊กของ อาจารย์สุทัศน์ ซึ่งเป็นหมอขวัญชื่อดัง โพสต์คลิปกับอดีตพระโดเรม่อน โดยอดีตพระโดเรม่อนนุ่งกางเกงและสวมเสื้อยืด ก่อนทั้ง 2 คนจะพูดคุยกันว่า “ขอแสดงความยินดีกับท่านอาจารย์โดเรม่อน ยินดีกับการเริ่มต้นใหม่ ขอฝากทุกคนเป็นกำลังใจให้ท่านได้เริ่มต้นใหม่อีกครั้งหนึ่ง ที่นี้เต็มที่เลยกับการเป็นดีเจ ทำขวัญนาคก็ได้ร้องได้เต็มที่ เป็นดีเจก็ได้ เต็มที่เลย ฆราวาสก็ขอยินดีต้อนรับ ขอคำคมหน่อย”

ต่อมาผู้สื่อข่าวเดินทางไปที่วัดธรรมนิมิตต์ หมู่ 9 ต.บ้านสวน อ.เมือง จ.ชลบุรี จุดทางเข้าวัดที่อยู่ในคลิปจะเห็นป้ายวัดชัดเจน
<div class="ads_position_wrapper"></div>
<div class="ads_position_wrapper mb-4"></div>
สอบถามพระครูนิมิตธรรมานุรักษ์ เจ้าอาวาสวัดธรรมนิมิตต์ .บ้านสวน อ.เมือง จ.ชลบุรี เปิดเผยว่า อดีตพระโดเรม่อนมาขอให้สึกเวลาประมาณ 05.30 น. โดยมากัน 2 คน เขามาขอความกรุณา คนที่มาติดต่อให้สึกบอกว่าอยู่ไปก็อย่างนั้น อดีตพระโดเรม่อนบวชมา 14 พรรษา มีความรู้ความสามารถ แต่รู้สึกว่าเป็นแกะดำในสังคม เขาไม่ชอบเลยมาขอสึกให้แล้ว เขาบอกว่าเดี๋ยวจะกลับไปอยู่บ้านที่จ.ระยอง

&nbsp;