<strong>หนุ่มตั้งใจบวชตลอดชีวิต แต่ขอลาสิกขา มาดูแลยายป่วยติดเตียง ลั่นบวช 10 พรรษา ไม่เท่าดูแลพระในบ้าน</strong>

กรณีผู้ใช้ติ๊กต็อก<strong> Nutdanaishop33</strong> โพสต์คลิปวิดีโอขณะดูแลเช็ดตัวคุณยาย พร้อมระบุแคปชั่นว่า <strong>“เหตุผลที่ทำให้ลาสิกขาเร็ว“</strong>
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
เมื่อเวลา 11.00 น. วันที่ 17 ม.ค.67 <strong>นายดนัย จางนวล</strong> เจ้าของโพสต์ เปิดเผยกับ ‘ข่าวสดออนไลน์’ ว่า ตนอาศัยอยู่ในกรุงเทพฯ มา 15 ปี ทำอาชีพไรเดอร์ แต่เกิดอุบัติเหตุบ่อยครั้ง เลยกลับไปบวชที่บ้านเกิด จ.พะเยา เพื่อแก้เคราะห์ เมื่อวันที่ 8 ธ.ค.66

ขณะเดียวกันยายตนป่วยเป็นโรคเส้นเลือดในสมองตีบทำให้พิการ และป่วยติดเตียงมา 4 ปีแล้ว ส่วนแม่ตน ทำอาชีพขายของ ทำให้ไม่สามารถ ดูแลยายได้เต็มที่ จึงตัดสินใจลาสิกขาในวันที่ 8 ม.ค.67 เพราะปกติตนก็เป็นคนคอยดูแลเช็ดตัวยายเวลากลับมาที่พะเยา

ทั้งนี้ยายเป็นคนดูแลตนตั้งแต่ 3 ขวบ ตนกินนมยาย ทำให้ผูกพันกับยายมาก ตอนทำงานที่กรุงเทพฯ โทรหายายทุกวัน เวลาที่ตนไม่อยู่ยายก็บ่นหาตนเป็นประจำ ตอนที่ตนบวชเป็นห่วงยายอยู่ตลอด เป็นกิเลสสิ่งเดียวที่ตนไม่สามารถตัดได้

&nbsp;

ตอนแรกตนไม่มีกำหนดลาสิกขา แต่ก็ไม่เสียดายที่ตัดสินใจลาสิกขามาดูแลยายในวันนี้ เพราะจะน่าเสียดายมากกว่าหากตนไม่ได้ดูแลยาย ต่อให้บวช 10 พรรษาก็ไม่เท่ากับทำบุญกับพระในบ้าน โดยตอนนี้ตนกำลังไปสมัครงาน เพื่อให้แม่ได้พัก

&nbsp;