<strong>เบสท์ รักษ์วนีย์ ร้องว้าว! จัดงานวันเกิดให้ พ่อสมรักษ์ แขกเกินงบ ไม่รู้เรื่องคดีมีหน้าที่แค่จ่ายเงิน ตนยินดีจ่ายเพราะเป็นหัวหน้าครอบครัว ลั่นไม่ไปฝรั่งเศสแล้ว</strong>

เป็นสาวยอดกตัญญูซึ่งเป็นหัวหน้าครอบครัวในวัยเพียง 23 ปี สำหรับยูทูปเบอร์สาว <strong>เบสท์</strong><strong> รักษ์วนีย์ คำสิงห์</strong> ลูกสาวของคุณพ่อ <strong>สมรักษ์ คำสิงห์</strong> แถมสถานะล่าสุดยังโสดอีกต่างหาก
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ล่าสุดมีโอกาสเจอกับ <strong>เบสท์ รักษ์วนีย์</strong> ในงานเปิด<strong>CLASSY Aesthetic &amp; Wellness</strong> โฉมใหม่ โลเกชั่นใหม่ราชพฤกษ์ เลยขอถามถึงการจัดงานวันเกิดให้คุณพ่อในวันครบรอบ 51 ปี พร้อมอัปเดตคดีความของพ่อสมรักษ์

<img class="alignnone wp-image-8110283 size-full" src="https://www.khaosod.co.th/wpapp/uploads/2024/02/bestkamsing-4-1.jpg" alt="เบสท์ จัดงานวันเกิดให้ พ่อสมรักษ์" width="800" height="450" /><strong>วันเกิดเมื่อต้นปี แฮปปี้เบิร์ดเดย์กันไป? </strong>“เรื่องราวคือเรารู้แล้วว่าวันนั้นวันเกิดพ่อ คุณพ่อมาจากขอนแก่นพอดีเราเลยถามคุณพ่ออยากได้อะไร เขาบอกอยากจัดงานเอาเป็นว่าของขวัญไม่มีแล้วกัน เบสจ่ายวันนั้นให้คือจัดงานให้พ่อ”

<strong>คุณพ่อเป็นไง ยิ้มแฮปปี้?</strong> “เขาก็แฮปปี้เพราะเพื่อนเขามาเยอะมาก เยอะมากจริงๆ”

<strong>แขกเกินกว่าที่เราตั้งงบไว้? </strong>“ใช่ๆ(หัวเราะ) เราบอกพ่อว่าเลี้ยงอาหาร ไม่มีแอลกอฮอล์นะ ดื่มกรุบๆได้ เบาเนอะพ่อเนอะ กินเลี้ยงกันเอง พอไปถึงหนูไปช้าเพราะว่าหนูทำงาน ประมาณ 3-4 ทุ่ม เขาปาร์ตี้กันแล้ว อู้ว! คือ 4 โต๊ะ ใหญ่ๆ หนูก็แบบโอ้มายก็อด คำนวณจากสายตาแล้วน่าจะประมาณเท่านี้”
<div class="ads_position_wrapper"></div>
<strong>สมมติจาก100เกินไปเท่าไหร่? </strong>“ประมาณ3-4 เท่า แต่ก็โอเคพ่อแฮปปี้เนอะ”<strong> (มีช็อคนิดนึง?)</strong> “เราไม่ได้ช็อคหรอกแต่ว่า อู้ว! ว้าว!”

<img class="alignnone wp-image-8110276 size-full" src="https://www.khaosod.co.th/wpapp/uploads/2024/02/bestkamsing-6.jpg" alt="เบสท์ จัดงานวันเกิดให้ พ่อสมรักษ์" width="800" height="450" /><strong>เขาแฮปปี้? </strong>“เขาก็แฮปปี้หนูเข้าใจนะ คนถามทำไมถึงจัดงานให้พ่อ <em>หนูอยากบอกว่าวันเกิดมันมีปีละครั้ง แล้วแต่ละปีอ่ะเราไม่รู้จะเจออะไร ไม่รู้จะได้อยู่พร้อมหน้าพร้อมตากันไหม หนูรู้สึกว่าเป็นวัน</em>สำคัญ วันเกิดมันเป็นวันสำคัญนะคะ วันเกิดน้อง วันกิดพ่อ วันเกิดแม่ <em>ถ้าเราให้ของขวัญได้เราก็ให้ ถ้าเราเลี้ยงให้เขามีความสุขได้เราทำเถอะ เราไม่มีทางรู้ว่าปีหน้าจะเกิดอะไรขึ้น ปีนี้เราอยู่ด้วยกันปีหน้าจะได้อยู่ด้วยกันไหมเราก็ไม่รู้”</em>

<strong>อวยพรคุณพ่อว่ายังไงบ้าง? </strong>“บอกตลอดว่า ยูแฮปสตินะ ไอแฮปสติอยู่ ยูก็ต้องมีสตินะ” <strong>(แล้วพ่อตอบว่าไง?)</strong> “โอเค (หัวเราะ)” <strong>(ตอนนั้นคุณพ่อมีสติไหม?)</strong>“กรึ่มๆ เขามีสติค่ะ ไม่ได้เมาขนาดนั้น ในงานไม่ได้เมาเละ เฮฮาสนุกสนาน”

<strong>ในครอบครัวยังกังวลเรื่องข่าวอยู่ไหม? </strong>“ตอนนี้ไม่นะคะ <em>เป็นไปตามกระบวนการทางกฎหมาย เบสท์ให้ทนายจัดการ เบสท์ไม่รู้รายละเอียดเบสมีหน้าที่จ่ายตังค์</em> เราแค่คอยจ่ายให้ในแต่ละเดือนที่ต้องใช้จ่ายเท่านั้น ในเรื่องของยืดเยื้อหรือพิสูจน์ยังไง อันนี้ไม่รู้เลย”

<strong>จากนี้ไปเขาระวังมากขึ้นไหม? </strong>“ทุกคนรอดูพร้อมกันดีกว่า เพราะตอนนี้เขามีโปรเจกต์ใหม่อยู่ไปทำธุรกิจกับเพื่อน รอดู หนูไม่เคยห้ามหนูรู้สึกว่ามนุษย์เราไม่มีใครโตที่สุดหรอก คนเราต้องอยากลองอะไรใหม่ๆล้มเหลวอีกลองทำใหม่ มันเป็นปกติของมนุษย์เราเลยบอกพ่อถ้าพ่ออยากทำ แล้วพ่อคิดว่าดีก็ทำไปก่อน”

<strong>ประเมินความเสี่ยงไหม? </strong>“หนูไม่ได้ประเมินหนูแค่บอกว่า ถ้าสำเร็จก็ดีใจแต่ถ้าล้มเหลวค่อยว่ากัน ให้เขาได้ลองไป”

<img class="alignnone wp-image-8110275 size-full" src="https://www.khaosod.co.th/wpapp/uploads/2024/02/bestkamsing-5.jpg" alt="เบสท์ จัดงานวันเกิดให้ พ่อสมรักษ์" width="800" height="450" /><strong>ล่าสุดคดีคืบหน้าแค่ไหน? </strong>“หนูไม่รู้นะ เหมือนกับว่าทนายบินไปตรงนู้นแล้ว ตรงขอนแก่น บินไปมา”

<strong>ตอนจ่ายตังค์มึนไหมมันหลายจุด? </strong>“ไม่ หนูว่ามันเป็นเรื่องปกติแหละ เราเป็นหัวหน้าครอบครัว จะเกิดอะไรขึ้นจะกี่บาทเราก็ต้องรับผิดชอบ”

<strong>ท้อไหมว่าเราหาตังค์มาแทบไม่ได้ใช้เลย? </strong>“ก็ใช้ ไม่ท้อค่ะ หนูรู้สึกว่าก็ดีค่ะ เราได้เรียนรู้จะได้เก่งขึ้นถ้าเรามองในมุมที่ดี”

<strong>เวลาจ่ายเยอะๆเครียดไหม? </strong>“ไม่ๆ ก็เครียดแหละ ไม่อยากตอบให้มีดราม่า เอาเป็นว่าหนูไม่เป็นไรสบายดี”

<strong>เคยคุยกับพ่อจริงจังไหม? </strong>“หนูก็ไม่ได้คุยอะไรขนาดนั้นนะ หนูว่าการให้เกียรติเป็นสิ่งสำคัญ เขาเป็นบิดามารดาเนอะไม่ว่าเขาจะตัดสินใจยังไง เราเป็นสายซัพพอร์ตดีกว่า มีความคิดเห็นไหมอาจจะมีแต่เราไม่ได้ถึงขั้นไปว่าเขา หรือไปสั่งเขา หนูว่าเหมือนเราไม่ให้เกียรติ เราอายุน้อยกว่าเราเด็กกว่า”
<div class="ads_position_wrapper mb-4"></div>
<strong>เรื่องคุณพ่อไปฝรั่งเศส? </strong>“เขาไม่น่าไปแล้ว ตอนนี้เขากำลังจะทำธุรกิจอะไรสักอย่าง คงไม่ได้ไป”

&nbsp;