&nbsp;

&nbsp;

&nbsp;

&nbsp;

ใกล้เข้ามาทุกทีแล้ว สำหรับเกณฑ์ทหาร 2567 กองทัพบก ประกาศการตรวจเลือกทหารกองเกิน เข้ารับราชการทหารกองประจำการ ปี 2567 ระหว่างวันที่ 1-12 เมษายน 2567 เว้นวันที่ 6 เมษายน (วันจักรี) ซึ่งทหารกองเกินที่สมัคร หรือผู้ที่จับสลากถูกกำหนดให้เข้ารับราชการทหารหรือผู้ที่คณะกรรมการตรวจเลือกกำหนดให้เข้ารับราชการทหารกองประจำการ และเป็นบุคคลที่มีคุณวุฒิพิเศษ จะมีสิทธิได้รับการลดวันรับราชการทหารกองประจำการ ต้องปฏิบัติตามหลักเกณฑ์และวิธีการที่ทางราชการ กำหนด ดังนี้

1.ยื่นคำร้องขอสิทธิลดวันรับราชการต่อคณะกรรมการตรวจเลือก ในวันตรวจเลือกฯ

2.แสดงวุฒิการศึกษาหรือหนังสือรับรองที่ระบุวันสำเร็จการศึกษาอย่างชัดเจน ต่อคณะกรรมการตรวจเลือก ในวันตรวจเลือกฯ

3.กรณีนำหนังสือรับรองการศึกษามายื่นต่อคณะกรรมการตรวจเลือกฯ เมื่อได้รับวุฒิ การศึกษาฉบับจริงแล้ว ต้องนำมายื่นต่อสัสดีจังหวัดภูมิลำเนาทหารอีกครั้ง โดยต้องระบุวันสำเร็จการศึกษา ก่อนวันตรวจเลือกฯ ถ้าระบุวันสำเร็จการศึกษาหลังวันตรวจเลือกฯ จะไม่ได้รับสิทธิลดวันรับราชการทหาร

ตารางแสดงวันรับราชการทหารกองประจำการ ของบุคคลที่มีคุณวุฒิพิเศษตามกฎกระทรวง

ทั้งนี้ผู้ที่อยู่ในเกณฑ์การตรวจเลือกทหารกองเกิน ระหว่างวันที่ 1 -12 เมษายน 2567 ได้แก่

ชายไทย เกิดปี พ.ศ.2546 มีอายุ 21 ปีบริบูรณ์

ชายไทย เกิดปี พ.ศ. 2538 - 2545 มีอายุ 22 - 29 ปีบริบูรณ์ ที่ยังไม่เคยเข้ารับการตรวจเลือกฯ หรือผลการตรวจเลือกฯ ยังไม่แล้วเสร็จทุกกรณี

นิสิต นักศึกษา นักเรียน ที่อยู่ระหว่างการศึกษา จะได้รับการผ่อนผันตามกฎกระทรวง

บุคคลข้างต้น ต้องไปรับหมายเรียกฯ (แบบ สด.35) จากเจ้าหน้าที่สัสดี ณ สำนักงานเขต หรือที่ว่าอำเภอซึ่งเป็นภูมิลำเนาทหารของตนและไปเข้ารับการตรวจเลือก ตามวันเวลา และสถานที่ ที่กำหนดไว้ในหมายเรียกฯ

หากไม่ไปรับหมายเรียก ภายในกำหนดต้องระวางโทษจำคุก ไม่เกิน 3 เดือน หรือปรับไม่เกิน 300 บาท

หากรับหมายเรียกแล้วไม่ไปเข้ารับการตรวจเลือก ถือว่าผู้นั้นหลีกเสี่ยงหรือขัดขืน มีโทษจำคุกไม่เกิน 3 ปี

<img class="img-responsive" src="https://sv168.siamnews.com/2/24032305r4h.jpg" />

ขอบคุณข้อมูลจาก กองการสัสดี หน่วยบัญชาการรักษาดินแดน

&nbsp;