&nbsp;

&nbsp;

&nbsp;

&nbsp;

&nbsp;

&nbsp;

ด่วน ด.ต.ปิยนันท์ หรือ “ดาบต้าร์” ตำรวจทางหลวง โบกรถช่วงสงกรานต์ ถูกรถชน เสียชีวิตแล้ว เผยสาเหตุ หลังแพทย์พยายามยื้อชีวิต

จากกรณีเกิดเหตุ ด.ต.ปิยนันท์ สีเสื้อ หรือ ดาบต้าร์ ผบ.หมู่ ส.ทล.3 กก.1บก.ทล. ถูกรถชนขณะปฏิบัติหน้าที่อำนวยความสะดวกการจราจรให้แก่ประชาชน ช่วงระหว่างที่ประชาชนเดินทางกลับเข้าทำงาน หลังหยุดยาวเทศกาลสงกรานต์ จนบาดเจ็บสาหัส เมื่อวันที่ 16 เม.ย.ที่ผ่านมา

&nbsp;

ล่าสุดวันที่ 28 เม.ย.2567 รายงานข่าวแจ้งว่า ด.ต.ปิยนันท์ ได้เสียชีวิตลงแล้ว โดยสาเหตุการเสียชีวิต เกิดจากการบาดเจ็บรุนแรงที่ศีรษะและสมอง โดยตลอดระยะเวลาที่เข้ารับการรักษายังโรงพยาบาลตำรวจ ทางทีมแพทย์ และพยาบาลได้ดำเนินการรักษาผู้ป่วยอย่างใกล้ชิดในหอผู้ป่วยภาวะวิกฤต

โดยในคืนวันที่ 27 เม.ย.67 เวลา 02.00 น. ผู้ป่วยมีความดันโลหิตต่ำ เนื่องจากหัวใจเต้นเร็วผิดจังหวะ ทีมแพทย์ผู้รักษาจึงได้ให้ยาแก้ไขตามอาการ (ยาเพิ่มความดันโลหิตในระดับสูงสุด) จนสามารถกลับมาปกติ แต่ระบบการทำงานของไตและตับนั้นลดลงเรื่อย ๆ

จนกระทั่งวันที่ 28 เม.ย.67 เวลา 08.10 น. ผู้ป่วยหัวใจหยุดเต้น หลังจากมีความดันโลหิตตกและหัวใจเต้นผิดจังหวะ รักษาด้วยยาตลอดระยะ 2 วันที่ผ่านมา ทำการกู้ชีวิตเป็นระยะเวลา 30 นาที

&nbsp;

&nbsp;

&nbsp;

&nbsp;

&nbsp;

&nbsp;