&nbsp;

&nbsp;

&nbsp;

&nbsp;

&nbsp;

&nbsp;

<strong>ในช่วงที่ราคาน้ำมันพุ่งขึ้นรายวันเช่นนี้ หลายคนเริ่มถอดใจเตรียมหันไปคบ LPG กันบ้างแล้ว ครั้นจะไปถอย<a class="keyword" title="รถยนต์" href="https://www.sanook.com/auto/" target="_blank" rel="noopener">รถยนต์</a>ไฟฟ้าก็ต้องเป็นหนี้กันไปยาวๆ อีกหลายปี Sanook Auto ก็เลยมีเคล็ด (ไม่) ลับขับรถเกียร์ออโต้ให้ประหยัดน้ำมันแบบถึงใจมาฝากกันครับ</strong>

<strong>     1.เร่งออกตัวแบบไม่ต้องรีบร้อน -</strong> เครื่องยนต์จะกินน้ำมันมากที่สุดในช่วงขณะเร่งออกตัว จึงควรเร่งออกตัวอย่างช้าๆ ไม่ต้องรีบร้อน ประคองรอบเครื่องยนต์ไม่ให้เกิน 2,000 - 2,500 รอบต่อนาที หากต้องการเปลี่ยนเกียร์ให้เร็วขึ้นก็สามารถยกเท้าออกจากคันเร่งเบาๆ จากนั้นจึงเติมคันเร่งลงไปอีกครั้ง จะช่วยลดการลากรอบเครื่องยนต์ที่เป็นสาเหตุให้กินน้ำมันเพิ่มขึ้นได้

<strong>     2.ใช้ความเร็วคงที่ 80-90 กม./ชม. -</strong> เนื่องจากช่วงความเร็วดังกล่าวเป็นช่วงที่เครื่องยนต์จะกินน้ำมันน้อยที่สุดเมื่อเทียบกับระยะทางที่วิ่งได้ ควรเลี้ยงความเร็วให้คงที่ ลดการเหยียบเบรกโดยไม่จำเป็น รวมถึงหลีกเลี่ยงการเร่งแซงที่มีผลทำให้เครื่องยนต์กินน้ำมันมากขึ้น อาจใช้เวลาถึงที่หมายนานขึ้นอีกหน่อย แต่ประหยัดน้ำมันขึ้นได้แน่นอน!
<div class="jsx-2498453646 inreadAd">
<div class="jsx-44162114 MobileInreadAd">
<div>
<div class="adSlot">
<div>
<div id="rgpt-inreadrequest-7" data-google-query-id="CPHT8LzJpYUDFQ0kgwMdgY8CQQ">
<div id="google_ads_iframe_/4899711/auto.sanook/mobile/car-tip-trick/readpage/inreadrequest_0__container__"><iframe id="google_ads_iframe_/4899711/auto.sanook/mobile/car-tip-trick/readpage/inreadrequest_0" tabindex="0" title="3rd party ad content" name="google_ads_iframe_/4899711/auto.sanook/mobile/car-tip-trick/readpage/inreadrequest_0" width="1" height="1" frameborder="0" marginwidth="0" marginheight="0" scrolling="no" aria-label="Advertisement" data-load-complete="true" data-google-container-id="4" data-mce-fragment="1"></iframe></div>
</div>
</div>
</div>
</div>
</div>
</div>
<strong>     3.ปรับอุณหภูมิแอร์สูงขึ้นเล็กน้อย -</strong> ระบบปรับอากาศของรถยนต์มีส่วนทำให้เครื่องยนต์กินน้ำมันมากขึ้น ให้ลองปรับอุณหภูมิสูงขึ้นจากปกติเล็กน้อย 2-3 องศา จะช่วยให้คอมเพรสเซอร์แอร์ทำงานน้อยลง เป็นการลดภาระของเครื่องยนต์ และช่วยให้ประหยัดน้ำมันขึ้นได้

<strong>     4.ใส่เกียร์ N ขณะติดไฟแดง -</strong> การใส่เกียร์ว่าง (N) ขณะหยุดติดไฟแดง จะช่วยลดอัตราสิ้นเปลืองลงได้ไม่ต่ำกว่า 30% เมื่อเทียบกับการใส่เกียร์ D แล้วเหยียบเบรกค้างไว้ แต่ทางที่ดีควรเหยียบเบรกหรือใส่เบรกมือเพื่อป้องกันรถไหลด้วย
<div class="jsx-2498453646 inreadAd"></div>
<strong>     5.เติมลมยางให้เหมาะสม -</strong> การปล่อยให้แรงดันลมยางน้อยจนเกินไป จะไปเพิ่มแรงเสียดทานระหว่างหน้ายางและพื้นถนน ทำให้เครื่องยนต์กินน้ำมันมากขึ้น จึงควรเติมลมยางให้เหมาะสมตามที่ผู้ผลิตกำหนด และอย่าลืมเพิ่มลมยางมากกว่าปกติเมื่อบรรทุกผู้โดยสารและสัมภาระเต็มคัน (Full Load) รวมถึงนำสิ่งของไม่จำเป็นออกจากรถด้วย

<strong>     นอกเหนือจากเคล็ด (ไม่) ลับช่วยประหยัดน้ำมันเหล่านี้แล้ว การดูแลบำรุงรักษาเครื่องยนต์ให้เหมาะสม เปลี่ยนถ่ายน้ำมันเครื่องยนต์เมื่อถึงระยะที่กำหนด ก็มีส่วนช่วยลดอัตราสิ้นเปลืองในช่วงภาวะน้ำมันแพงได้เช่นกันครับ</strong>

&nbsp;

&nbsp;

&nbsp;