&nbsp;

โค้ชโดนัท กฤษกร กระสายเงิน หัวหน้าผู้ฝึกสอนบางกอก เอฟซี ผู้พาทัพกระทิงเหล็ก โค่นบุรีรัมย์ ยูไนเต็ด ดับฝันเหมาทุกแชมป์ของปราสาทสายฟ้า

โค้ชโดนัท กฤษกร กระสายเงิน กุนซือหนุ่มวัย 27 ปีของบางกอก เอฟซี ทีมไทยลีก 3 โซนกรุงเทพฯ และปริมณฑล ผู้ดับฝันการคว้าทุกแชมป์ของบุรีรัมย์ ยูไนเต็ด ในฤดูกาลนี้

โดย กฤษกร กระสายเงิน ถืออดีตแข้งลูกหม้อบางกอก เอฟซี จบหลักสูตรโค้ชระดับ ซีไลเซนส์ของสมาพันธ์ฟุตบอลเอเชีย (เอเอฟซี) ตั้งแต่อายุ 25 ปี นอกจากนี้ยังเคยไปฝึกการทำงานโค้ชกับสโมสรเวลกันตะ เซ็นได ในเจลีก ญี่ปุ่นมาแล้ว
<div class="ads_position_wrapper mb-4"></div>
ซึ่งงานในไทยลีก 3 ฤดูกาล 2023-24 กฤษกร โชว์ผลงานพาทีมคว้าแชมป์ไทยลีก 3 โซนกรุงเทพฯ พร้อมเข้ารอบแชมเปียนส์ลีก เพื่อโอกาสลุ้นเลื่อนชั้น และล่าสุด พาทีมโค่นยักษ์ใหญ่อย่าง “ปราสาทสายฟ้า” บุรีรัมย์ ยูไนเต็ด เข้ารอบ 8 ทีม ฟุตบอลถ้วยช้าง เอฟเอ คัพ

&nbsp;