&nbsp;

&nbsp;

&nbsp;

&nbsp;

&nbsp;

&nbsp;

<strong>แก๊งโจ๋หนองหาน ไม่เลิกห้าว ไล่ยิงเยาวชน14 ดับ โพสต์ขู่เพื่อน อยากตายตามน้องไหม ญาติเผย น้องยังไม่อยากตาย วิญญาณมาบอกลา อยากร้องขอความเป็นธรรม</strong>

วันที่ 4 เม.ย.2567 ผู้สื่อข่าวรายงานว่า จากกรณีวัยรุ่นเมืองหนองหาน ไล่ยิง ด.ช.วัย 14 เสียชีวิต 1 ราย สาหัส 2 ราย เหตุเกิดเมื่อเวลา 18.30 น. วันที่ 31 มี.ค. ที่ผ่านมา ที่ถนนภายในหมู่บ้าน บ้านยาง หมู่ 4 ต.หนองหาน เป็นเหตุให้น้องอาร์ม อายุ 14 ปีเสียชีวิต ส่วนน้องชิต้า อายุ 14 และน้องเติ้ล อายุ 14 ปีได้รับบาดสาหัส

โดยวงจรปิดจับภาพเอาไว้ได้ขณะที่วัยรุ่น 5 คนขี่รถจยย. 2 คันไล่กวดน้องอาร์มและเพื่อนๆ จนไปถึงซอยตันเลี้ยวกลับ ถูกยิงเสียชีวิตและบาดเจ็บดังกล่าว ขณะเดียวกัน พ.ต.อ.เชี่ยวชาญ มีชัย ผกก.สภ.หนองหาน ได้สั่งการให้ตร.ชุดสืบสวนติดตามจับกุมวัยรุ่นทั้ง 5 รายที่ก่อเหตุยิงน้องอาร์มได้ในวันต่อมา
<div id="attachment_8173988" class="wp-caption aligncenter"><a href="https://www.khaosod.co.th/wpapp/uploads/2024/04/gang2.jpg"><img class="wp-image-8173988 size-full" src="https://www.khaosod.co.th/wpapp/uploads/2024/04/gang2.jpg" alt="แก๊งโจ๋หนองหาน ไม่เลิกห้าว ไล่ยิงเยาวชน14 ดับ โพสต์ขู่เพื่อน อยากตายตามน้องไหม" width="800" height="450" aria-describedby="" /></a>
<p class="wp-caption-text">แก๊งโจ๋หนองหาน ไม่เลิกห้าว ไล่ยิงเยาวชน14 ดับ โพสต์ขู่เพื่อน อยากตายตามน้องไหม</p>

</div>
ประกอบด้วยนายตังค์ อายุ 16 ปี มือยิง, นายนา อายุ 15 ปี คนขับรถและนำอาวุธปืนไปซ่อน, นายมาค อายุ 15 ปี, นายเวฟ อายุ 15 ปี และนายอีด อายุ 16 ปี โดยวัยรุ่นทั้ง 5 คนเป็นวัยรุ่นบ้านป่าก้าว ต.ผักตบ อ.หนองหาน จ.อุดรธานี

เบื้องต้นนายตังค์และนายนา ให้การรับสารภาพ ส่วนอีก 3 คนให้การปฏิเสธ โดยตำรวจยึดของกลางเป็นอาวุธปืนลูกซองสั้นแบบไทยประดิษฐ์ หรือที่วัยรุ่นเรียก ปืนอีโป้เอาไว้เป็นหลักฐาน หลังบันทึกจับกุม ตร.ได้แจ้งข้อหา “ร่วมกันฆ่าโดยเจตนา,ร่วมกันพยยามฆ่า มีและพาอาวุธปืน” ดำเนินคดีตามกฎหมายต่อไป
<div class="ads_position_wrapper"></div>
<a href="https://www.khaosod.co.th/wpapp/uploads/2024/04/gang3.jpg"><img class="aligncenter size-full wp-image-8173989" src="https://www.khaosod.co.th/wpapp/uploads/2024/04/gang3.jpg" alt="" width="800" height="450" /></a>

ส่วนงานศพน้องอาร์มที่วัดนาข่า เขตเทศบาลต.หนองหาน เมื่อช่วงบ่ายวานนี้ บรรยากาศเป็นไปอย่างสุดเศร้า แม่น้องอาร์ม ญาติ และเพื่อนๆ น้องอาร์มเดินทางมาร่วมงานศพส่งวิญญาณเป็นครั้งสุดท้ายของน้องอาร์ม ก่อนทำพิธีฌาปนกิจศพ แม่และญาติเปิดดูหน้าเป็นครั้งสุดท้าย เสียงร้องไห้ระงมทั่ววัด

ขณะเดียวกันน้องเติ้ล ที่ถูกยิงได้รับบาดเจ็บที่ศีรษะ แต่รอดตายมาได้อย่างปาฏิหาริย์ ได้เดินทางมาร่วมงานศพน้องอาร์มด้วย ส่วนซิต้ายังคงนอนรักษาตัวที่รพ.อุดรธานี น้องเติ้ลบอกว่า ผมโชคดีที่รอดตายมาได้ราวปาฏิหาริย์ ถูกลูกซองยิงใส่ทั้ง 3 คน เขายิงเพียง 1 นัด หลังเกิดเหตุกลุ่มเพื่อนคนก่อเหตุยังโพสต์บอกว่า พวกผมเป็นคิวต่อไป พวกผมก็ยังกลัวอยู่

<a href="https://www.khaosod.co.th/wpapp/uploads/2024/04/gang5.jpg"><img class="aligncenter size-full wp-image-8173991" src="https://www.khaosod.co.th/wpapp/uploads/2024/04/gang5.jpg" alt="" width="800" height="450" /></a>

หลังเผาศพน้องอาร์ม น.ส.สุพรรณี แม่ของน้องอาร์ม บอกว่า ตั้งแต่น้องเสียชีวิต แม่ก็ยังเสียใจเพราะมีลูกชายคนเดียว ยังทำใจไม่ได้ ส่วนพ่อแม่ของคนก่อเหตุว่าจะร่วมงานศพน้องก็ไม่มา และที่เป็นห่วงคือ ตอนนี้มีความเป็นห่วงครอบครัวและเพื่อนน้องอาร์มด้วย เพราะกลุ่มเพื่อนคนที่ยิงน้องอาร์ม ยังโพสต์ข่มขู่เพื่อนน้องอาร์ม บอกว่า พวกมึงอยากตายตามน้องมึงหรือ กลัวจะมีศพรายต่อไป และยังขู่ครอบครัวตนเองไม่อยากให้เดินหน้าเอาเรื่องผู้ก่อเหตุ

และมีเรื่องขนลุก เมื่อแม่ได้นำคลิปตอนที่นิมนต์พระไปสวดเชิญดวงวิญญาณน้องมาเข้าร่าง ตรงที่เกิดเหตุมาให้นักข่าวดู แม่น้องอาร์มบอกว่า ตอนที่พวกเราไปทำพิธีเชิญดวงวิญญาณน้องอาร์มกลับมาเข้าร่างที่บ้าน เจอเพียงรอยเลือดจางๆ ตรงจุดที่น้องเสียชีวิต แต่พอพระสวดเชิญวิญญาณเสร็จ ปรากฏว่า มีรอยเลือดสีแดงฉานโผล่ริมถนนตรงข้ามน้องเสียชีวิต ทุกคนงงมาก เลือดมาได้ไง ขนาดพระยังงง เชื่อว่า ลูกชายอยากบอกแม่ว่า ถูกยิงแล้วเจ็บมานั่งรอตรงนี้จึงทำให้เห็นรอยเลือด
<div id="attachment_8173990" class="wp-caption aligncenter"><a href="https://www.khaosod.co.th/wpapp/uploads/2024/04/gang4.jpg"><img class="wp-image-8173990 size-full" src="https://www.khaosod.co.th/wpapp/uploads/2024/04/gang4.jpg" alt="แก๊งโจ๋หนองหาน ไม่เลิกห้าว ไล่ยิงเยาวชน14 ดับ โพสต์ขู่เพื่อน อยากตายตามน้องไหม" width="800" height="450" aria-describedby="" /></a>
<p class="wp-caption-text">แก๊งโจ๋หนองหาน ไม่เลิกห้าว ไล่ยิงเยาวชน14 ดับ โพสต์ขู่เพื่อน อยากตายตามน้องไหม</p>

</div>
น.ส.กัญญารัตน์ น้าสาวน้องอาร์ม บอกนักข่าวว่า ตอนที่ศพน้องอาร์มตั้งบำเพ็ญกุศลที่บ้าน หลานชายวัย 5 ขวบเห็นวิญญาณน้องอาร์ม หลานรีบวิ่งมาบอกตนเองว่า ทำไมพี่อาร์มไม่เข้าบ้าน เดินไปเดินมาหน้าบ้านทำไม หลานพูดอย่างนั้นตนก็ขนลุกเลยเชื่อว่าน้องอาร์มอยากมาหาแม่และยายเหมือนจะบอกลา
<div class="ads_position_wrapper mb-4"></div>
เหตุการณ์ที่หลานชายเห็นน้องอาร์เกิดขึ้นหลังจากที่ไปเชิญดวงวิญญาณน้องอาร์มมาจากที่เกิดเหตุแล้ว เหมือนน้องอาร์มเขาอยากจะมาบอกแม่และยายว่าน้องเขายังไม่อยากตาย มาบอกลา และอยากร้องขอความเป็นธรรมที่ถูกยิงเสียชีวิตด้วย

&nbsp;

&nbsp;