&nbsp;

&nbsp;

&nbsp;

&nbsp;

&nbsp;

&nbsp;

&nbsp;

<em><strong>2แม่ลูก ร้องเรียน ตัวแทนบริษัทประกันชื่อดัง ยักยอกเงินสินไหมลูกค้า 1.5 ล้านบาท แถมเย้ยท้าทาย พร้อมออกทุกรายการไม่กลัว</strong></em>

วันที่ 7 เม.ย. 67 ที่สำนักงานเพจสายไหมต้องรอด ซอยสายไหม 38 นางฐิติรัตน์ อายุ 42 ปี และ น.ส.ศิวปรียา อายุ 20 ปี บุตรสาว เข้าร้องขอความช่วยเหลือกับ นายเอกภพ เหลืองประเสริฐ ที่ปรึกษารัฐมนตรีว่าการกระทรวงมหาดไทย และผู้ก่อตั้งเพจสายไหมต้องรอด <strong>กรณีถูกตัวแทนบริษัทประกันชื่อดัง ยักยอกเงินสินไหมทดแทนที่อดีตสามีเสียชีวิต จำนวน 1,500,000 บาทไป</strong>

นางฐิติรัตน์ กล่าวว่า ตนได้แต่งงานอยู่กินกับ นายภาณุพงศ์ มีบุตรด้วยกัน 2 คนโดยอีกคนนึงเป็นลูกชายคนเล็กแต่ได้เลิกรากันมานาน 15 ปี ต่อมาปี 2565 สามีเสียชีวิตที่จังหวัดยโสธร ด้วยอาการโรคหัวใจวายเฉียบพลันที่จังหวัดยโสธร ตนรับศพอดีตสามีมาทำพิธีศพที่จังหวัดนนทบุรี โดยมารดาของสามี จำได้ว่าสามีเคยทำประกันอุบัติเหตุไว้ของบริษัทประกันแห่งหนึ่ง จึงเอาบัตรไปตรวจสอบปรากฏว่าเมื่อตรวจสอบพบว่ามีจริง โดยผู้ได้รับผลประโยชน์คือลูกคนละครึ่ง โดยลูกต้องเป็นผู้ร้องเรียนเพื่อรับเงิน

กระทั่งไปติดต่อต่อแทนบริษัทประกัน ที่สามีทำประกันอุบัติเหตุไว้ เรื่องรับผลประโยชน์จากการเสียชีวิต แต่ถ้ามีการติดต่อเรื่องรับเงินผลประโยชน์กันมาตลอดจนเกิดความสนิทสนมไว้ใจ ต่อมาวันที่ 30 ม.ค.67 ว่า ประธานอนุมัติได้รับเงินจำนวน 5.5 ล้านบาท โดยตัวแทนคนดังกล่าวได้เสนอไปรับเงินให้ พร้อมนัดให้ไปเปิดบัญชีที่ธนาคารในห้างสรรพสินค้า

โดยแบ่งเป็น 4 บัญชีเป็นบัญชีลูกสาว บัญชีลูกชาย บัญชีตน และบัญชีร่วมระหว่างตนกับตัวแทนประกัน โดยบัญชีร่วมระหว่างตนกับตัวแทนประกันคนดังกล่าวมีเงินฝาก จำนวน 1,500,000 บาท ภายหลังตนนำเงินของลูกไปซื้อบ้านที่ย่านรามอินทราและต้องการเงินมาตกแต่งบ้าน จึงติดต่อกับตัวแทนประกันเพื่อขอเบิกเงินจำนวน 700,000 บาท ด้วยตนตัดสินใจว่าเงินที่เหลือจะนำไปซื้อประกันตามที่ตัวแทนได้ร้องขอไว้
<div class="ads_position_wrapper"></div>
<div>

<strong>แต่ปรากฏว่า เมื่อวันที่ 14 มีนาคม 67 ตนเดินทางไปกับตัวแทนคนดังกล่าวที่ธนาคาร เพื่อเบิกเงินปรากฏว่าตัวแทนได้โอนเงินเข้าบัญชีของตัวเองโดยอ้างว่าจะโอนเงินมาให้ตนภายหลังและทำการปิดบัญชีจากนั้นไม่สามารถติดต่อกับตัวแทนได้อีกและมีการท้าทายพร้อมไปออกรายการทุกรายการ</strong>
<div class="ads_position_wrapper"></div>
ตนจึงได้เข้าแจ้งความไว้ที่ สน.ทองหล่อ แต่คดีไม่มีความคืบหน้า จึงเข้ามาขอความช่วยเหลือกับทางเพจสายไหมต้องรอดให้ช่วยติดตามเร่งรัดคดีให้

นายเอกภพ กล่าวว่า ตัวแทนที่เอาเงินไปคุณรู้อยู่แก่ใจว่าเป็นการฉ้อโกงและยักยอกทรัพย์ มีโทษจำคุกข้อหาละ 3 ปี พฤติกรรมของคุณใช้ชีวิตกินหรู อยู่ดี ผู้หญิงเป็นเพียงแม่บ้านทำความสะอาด อย่าไปคิดว่าเขายากจนหรือไม่มีทางสู้แล้วจะกระทำแบบนี้ได้
<div class="ads_position_wrapper mb-4"></div>
โลกวันนี้มันเท่าเทียมกันทั้งหมด จะยากดีมีจน หรือรวยล้นฟ้า กฎหมายคุ้มครองเหมือนกันหมด ตนอยากให้ตัวแทนรายนี้นำเงิน 1,500,000 บาทมาคืน อย่าหน้ามึน ตนพร้อมประสานตำรวจ สน.ทองหล่อ เพื่อเร่งรัดคดีต่อไป

</div>
&nbsp;

&nbsp;