<h2 class="content-blurb">‘ธนกฤต’ ยื่นข้อเรียกร้อง ‘แป้ง นาโหนด’ ถึง ยธ. ปม เรือนจำพัทลุง-นครศรีฯ พบ ตร.เรียกรับเงิน ผตข.ถูกทรมาน ด้าน ‘ทวี’ เร่งตั้ง คกก.สอบข้อเท็จจริง</h2>
<div id="paragraph">
<div id="paragraph-1" class="default-inread">
<div class="sc-hLBbgP jBHHXE">
<div class="desktop"></div>
</div>
<div class="content-detail">

วันที่ 30 พ.ย. 66 เวลา 09.20 น. ที่ กระทรวงยุติธรรม นายกองตรี ดร.ธนกฤต จิตรอารีย์รัตน์ ผู้ช่วยรัฐมนตรีฯ ประจำรองนายกรัฐมนตรี เดินทางมายื่นจดหมายของนายเชาวลิต ทองด้วง หรือ ‘แป้ง นาโหนด’ เพื่อให้กระทรวงยุติธรรมดำเนินการสอบสวนต่อไป

&nbsp;

<picture><source srcset="https://image.tnews.co.th/uploads/images/contents/w1024/2023/11/STsZZveWBsXKVwqsyHsL.webp?x-image-process=style/LG-webp" type="image/webp" /><img class="img-fluid w-100 showcaption-false" src="https://image.tnews.co.th/uploads/images/contents/w1024/2023/11/STsZZveWBsXKVwqsyHsL.webp?x-image-process=style/LG-webp" alt="ธนกฤต ยื่นข้อเรียกร้อง แป้ง นาโหนด ถึง ยธ.ปม เรือนจำพัทลุง-นครศรีฯ" width="500" height="375" /></picture>

&nbsp;

นายกองตรี ดร.ธนกฤต กล่าวว่า เมื่อเช้าได้คุยกับ พ.ต.อ.ทวี สอดส่อง รมว.ยุติธรรม เกี่ยวกับเรื่องนี้  โดยเวลานี้ ‘เสี่ยแป้ง’ มอนิเตอร์สิ่งที่เราดำเนินการอยู่ตลอดประเด็นการร้องทุกข์ของเสี่ยแป้ง เป็นการร้องทุกข์ปกติทั่วไป เพียงแต่เรื่องนี้ประชาชนให้ความสนใจ โดยการหลบหนีของเสี่ยแป้งยังเป็นการกระทำที่ผิดกฎหมาย และคดีความยังเหมือนเดิม

สำหรับหนังสือที่นำมายื่นวันนี้ มีประเด็นเกี่ยวข้องกับกรมราชทัณฑ์เป็นหลัก ประกอบด้วย 2 เรือนจำที่มีปัญหา คือ เรือนจำพัทลุง และ เรือนจันทร์นครศรีธรรมราช โดยมีเหตุผล ดังนี้

<strong> 1. มีผู้ต้องขัง 339 ราย ร่วมกันลงชื่อว่าเจ้าหน้าที่ตำรวจเรียกรับเงิน
2. สินค้าราคาปรับสูงขึ้น ซึ่งราชทันฑ์ต้องตรวจสอบ
3. มีผู้ต้องขัง 2 ราย ถูกทรมาน ลงโทษ ทำร้ายร่างกาย</strong>

โดยการดำเนินการทั้ง 3 เรื่องดังกล่าว เป็นประเด็นที่อยู่ใน 7 ข้อ ที่เสี่ยแป้งขอมาในจดหมาย ซึ่ง รมว.ยุติธรรม ได้ตั้งคณะกรรมการตรวจสอบข้อเท็จจริง โดยมีกรมราชทันฑ์ ปปส. และ DSI เป็นคณะกรรมการร่วม ซึ่งดำเนินการตั้งและมีคำสั่งแล้ว เนื่องจากเรื่องนี้เกี่ยวพันกับยาเสพติดด้วย

&nbsp;

<picture><source srcset="https://image.tnews.co.th/uploads/images/contents/w1024/2023/11/p58d8RlGqLT7qOF7BCQR.webp?x-image-process=style/LG-webp" type="image/webp" /><img class="img-fluid w-100 showcaption-false" src="https://image.tnews.co.th/uploads/images/contents/w1024/2023/11/p58d8RlGqLT7qOF7BCQR.webp?x-image-process=style/LG-webp" alt="ธนกฤต ยื่นข้อเรียกร้อง แป้ง นาโหนด ถึง ยธ.ปม เรือนจำพัทลุง-นครศรีฯ" width="500" height="375" /></picture>

&nbsp;

นอกจากนี้ ยังได้รับแจ้งว่าญาติของเสี่ยแป้งมีความกังวลใจเรื่องความปลอดภัย เรื่องนี้ตนจะประสานกระทรวงยุติธรรมจังหวัดลงพื้นที่ เพื่อคุ้มครองพยาน และสิทธิของญาติ

<picture><source srcset="https://image.tnews.co.th/uploads/images/contents/w1024/2023/11/lnj2XzSWDrr1cX5Sjtls.webp?x-image-process=style/LG-webp" type="image/webp" /><img class="img-fluid w-100 showcaption-false" src="https://image.tnews.co.th/uploads/images/contents/w1024/2023/11/lnj2XzSWDrr1cX5Sjtls.webp?x-image-process=style/LG-webp" alt="ธนกฤต ยื่นข้อเรียกร้อง แป้ง นาโหนด ถึง ยธ.ปม เรือนจำพัทลุง-นครศรีฯ" width="500" height="375" /></picture>
</div>
</div>
<div id="paragraph-2" class="default-inread">
<div class="sc-hLBbgP jBHHXE">
<div class="desktop"></div>
</div>
<div class="content-detail">

ทั้งนี้ ภายหลังมีกระบวนการยื่นหนังสือดังกล่าว มั่นใจแค่ไหนว่าเสี่ยแป้งจะมอบตัวเร็วที่สุด นายกองตรี ดร.ธนกฤต กล่าวว่า จากที่พูดคุยมานั้น คำขอข้อ 1 ตนไม่อาจก้าวล่วง แต่คาดว่าจะมีคชิปของเสี่ยแป้งถูกปล่อยออกมาอีก 3-4 คลิป พูดความรู้สึกจากเรื่องราวที่ถูกดำเนินการ โดยคลิปที่ 3 ที่ถูกปล่อยออกมา จากการพิจารณาก็สงสัยว่าเขามีประเด็นอะไร การประกันตัวของศาลเป็นดุลยพินิจที่ก้าวล่วงไม่ได้ และก็

ไม่ใช่เหตุผลที่เสี่ยแป้งจะไม่มอบตัว เพราะถ้าไม่มอบตัว จะพูดเรื่องประกันตัวทำไม อย่างไรก็ตาม ยืนยันว่าตนไม่มีส่วนได้เสียอะไรกับเสี่ยแป้ง เพราะไม่รู้จักกัน โดยเสี่ยแป้งเองก็ยืนยันมาตลอดว่าจะไม่ต่อสู้ ยืนยันตั้งแต่แรกว่าไม่คิดยิงตำรวจ แต่เขาคงกำลังพิจารณาว่าจะมอบตัวเมื่อไร กับใคร ฝากถามไปทางทนายความว่าถ้าตนดำเนินการให้ครบเสี่ยแป้งจะมอบตัวหรือไม่

&nbsp;

<picture><source srcset="https://image.tnews.co.th/uploads/images/contents/w1024/2023/11/QaQzyByzHAZCNP5KFhJb.webp?x-image-process=style/LG-webp" type="image/webp" /><img class="img-fluid w-100 showcaption-false" src="https://image.tnews.co.th/uploads/images/contents/w1024/2023/11/QaQzyByzHAZCNP5KFhJb.webp?x-image-process=style/LG-webp" alt="ธนกฤต ยื่นข้อเรียกร้อง แป้ง นาโหนด ถึง ยธ.ปม เรือนจำพัทลุง-นครศรีฯ" width="500" height="375" /></picture>

</div>
</div>
<div id="paragraph-3" class="default-inread">
<div class="content-detail">

ส่วนการที่ตนเดินหน้ายื่นหนังสือของเสี่ยแป้งไปยังหน่วยงานต่างๆ จะถูกมองเป็นการแทรกแซงการทำงานหรือไม่นั้น ตนไม่มองเป็นเรื่องการแทรกแซง เพราะเป็นเรื่องที่มีคนส่งข้อมูลมา และเลือกไม่ได้ว่าประชาชนจะอยู่ในหรือนอกเรือนจำ เรื่องนี้ไม่ควรยืดเยื้อ ควรจบ และไม่มีเงื่อนไขใดๆ

ด้าน นายสมภพ รุจจนเวท หัวหน้าผู้ตรวจราชการกรมราชทันฑ์ กล่าวว่า สำหรับทั้ง 3 ประเด็น โดยที่เรือนจำกลางพัทลุง ประเด็นมีการขายสินค้าราคาแพง เบื้องต้นกรมราชทันฑ์มีระเบียบ และขั้นตอนในการจำหน่ายสินค้า ว่าจะไม่ขายเกินราคาตลาด และเปรียบเทียบราคาระหว่างเรือนจำข้างเคียงทุก 3 เดือน โดยทางกรมฯ จะลงไปตรวจสอบว่ามีการจำหน่ายราคาแพงจริงหรือไม่ ถ้าพบจริงถือว่าผิดระเบียบ

&nbsp;

<picture><source srcset="https://image.tnews.co.th/uploads/images/contents/w1024/2023/11/lSQ2PgpAb6XaEK3DZLBD.webp?x-image-process=style/LG-webp" type="image/webp" /><img class="img-fluid w-100 showcaption-false" src="https://image.tnews.co.th/uploads/images/contents/w1024/2023/11/lSQ2PgpAb6XaEK3DZLBD.webp?x-image-process=style/LG-webp" alt="ธนกฤต ยื่นข้อเรียกร้อง แป้ง นาโหนด ถึง ยธ.ปม เรือนจำพัทลุง-นครศรีฯ" width="500" height="375" /></picture>

&nbsp;

ส่วนเรือนจำกลางนครศรีธรรมราช ประเด็น 393 ผู้ต้องขังลงชื่อว่าเจ้าหน้าที่ตำรวจเรียกรับเงินนั้น ทางกรมฯ จะไปสืบว่าปัจจุบันมีที่มาที่ไปอย่างไร และมีใครบ้างที่ลงชื่อ ส่วนผู้ต้องขังอีก 2 ราย ที่ถูกทำร้ายร่างกายนั้น ปัจุบันกรมราชทันฑ์ได้ปรับปรุง และกำหนดเงื่อนไขการดำเนินงาน โดยเฉพาะเรื่องการทรมาน การทำร้ายร่างกาย มาหลายปีแล้ว ทั้งนี้ จะดำเนินการตรวจสอบ หากมีการทำร้ายร่างกายจริง จะสอบข้อเท็จจริงต่อไป

</div>
</div>
&nbsp;

</div>