<strong>หนุ่มงง ตักดินที่ตัวเองขาย โดน ตร.บุกรวบ ถามผิดด้วยหรือ เจ้าหน้าที่อธิบายละเอียดยิบ เหตุใดถึงมีความผิด ก่อนยึดของกลางส่งดำเนินคดีต่อไป</strong>

วันที่ 4 ม.ค.2567 <strong>พ.ต.อ.ณัทกฤช น้อยคำปัน</strong> ผู้กำกับการ 4 กองบังคับการปราบปรามการกระทำความผิดเกี่ยวกับทรัพยากรธรรมชาติและสิ่งแวดล้อม สั่งการให้<strong>พ.ต.ต.หญิง ภิ์ษัชกร เลิศวิลัย</strong> ชุดปฏิบัติการสืบสวนปราบปรามจังหวัดพิจิตร พร้อมด้วย เจ้าหน้าที่จำนวนหนึ่ง

ออกตรวจพื้นที่การขุดถมดิน บริเวณ ต.สำนักขุนเณร อ.ดงเจริญ จ.พิจิตร พบมีรถบรรทุก 2 คัน ขนดินเหนียวเปียกน้ำ แบกน้ำหนักจนน่าสงสัยบนถนนทางหลวง จึงขับรถติดตามดูพบนำไปถมในที่ดินชาวบ้านลักษณะเป็นการนำไปขายเชิงพาณิชย์หลายเที่ยวรถ

ติดตามต่อจนพบว่ามีการลักลอบขุดตักดิน ในพื้นที่หลังฟาร์มไก่แห่งหนึ่งใน ต.สำนักขุนเณร จึงขับติดตามรถบรรทุกดังกล่าวเข้าไปจนถึงที่ขุดตัก พบมีรถแบคโฮกำลังขุดตักดินเป็นบ่อขนาดใหญ่ มีความลึกกว่า 5 เมตร มีรถบรรทุกเข้าไปรอรับดินอยู่พอดี

<a href="https://www.khaosod.co.th/wpapp/uploads/2024/01/1704355448532.jpg"><img class="aligncenter size-large wp-image-8038046" src="https://www.khaosod.co.th/wpapp/uploads/2024/01/1704355448532-696x522.jpg" alt="" width="696" height="522" /></a>

เจ้าหน้าที่ตำรวจ กก.4 บก.ปทส. แสดงตนขอตรวจสอบเอกสารการแจ้งการขุดต่อเจ้าพนักงานท้องถิ่น และเอกสารการได้รับอนุญาตให้ประกอบกิจการโรงงานจำพวกที่ 3 ตาม พ.ร.บ.โรงงาน พ.ศ. 2535
<div class="ads_position_wrapper"></div>
มี <strong>นายวอ (นามสมมติ)</strong> คนขับรถแบคโฮ มาแสดงตนเป็นผู้จัดการบ่อและเป็นเจ้าของรถทั้งหมดรวมถึงรถบรรทุกด้วย มีลูกจ้าง 2 นาย เป็นคนขับรถขนส่งดินให้ พร้อมแจ้งว่า ไม่มีเอกสารดังกล่าวตามที่ขอตรวจสอบ เพราะขุดดินในที่ตัวเองขาย ไม่จำเป็นต้องบอกใคร ผิดด้วยหรอ?

ซึ่งเจ้าหน้าที่ตำรวจ กก.4 บก.ปทส. จึงแนะนำให้ทราบว่า การขุดดิน ขุดดินลึกเกิน 3 เมตร หรือพื้นที่ปากบ่อเกินกว่า 10,000 ตารางเมตร โดยปากบ่อดินมีระยะห่างถึงเขตที่ดินข้างเคียง เกิน 2 เท่าของความลึก “แม้จะเป็นที่ดินของตนเองก็ตาม” ต้องแจ้งการขุดต่อเจ้าพนักงานท้องถิ่น “ก่อนจะขุดดิน”

เพราะการกระทำดังกล่าวมีความเสี่ยงต่อการพังทลายของดินส่งผลต่อสิ่งแวดล้อมและพื้นที่ข้างเคียง จึงต้องขออนุญาต เพื่อจัดการป้องกันการพังทลายของดิน โดยต้องได้รับการรับรองจากวิศวกรเสียก่อน หากไม่แจ้งต่อเจ้าพนักงานท้องถิ่น และกระทำการโดยพละการมีโทษตาม พ.ร.บ.การขุดดินและถมดิน พ.ศ.2543 อัตราโทษจำคุกไม่เกิน 1 ปี หรือปรับไม่เกิน 50,000 บาท หรือทั้งจำทั้งปรับ

ในส่วนของการขุดดินขายถึงแม้จะเป็นที่ดินตนเอง แต่ถือเป็นการประกอบกิจการพาณิชย์ เพราะได้รับผลประโยชน์ต่างตอบแทนกันทั้งเงินจากการขายดินในที่ดินของตนแก่บุคคลทั่วไป และได้ทั้งบ่อน้ำเพื่อการเกษตรในที่ดินของตนด้วย การใช้รถแบคโฮซึ่งมีแรงม้าสูงกว่า 50 แรงม้า ขุดตักดิน

จึงเป็นการเข้าองค์ประกอบของการจัดตั้งโรงงานจำพวกที่ 3 ตามบัญชีจำแนกประเภทโรงงานท้าย พ.ร.บ.โรงงาน พ.ศ.2535 หากจะประกอบกิจการต้องขออนุญาตจากอุตสาหกรรมจังหวัดเสียก่อน ฝ่าฝืนมีโทษจำคุกไม่เกิน 2 ปี หรือปรับไม่เกิน 200,000 บาท หรือทั้งจำทั้งปรับ

นายวอ อ้างว่า ตนทราบดี เพราะประกอบกิจการมานาน และเคยขออนุญาต แต่เข้าใจว่าพอเป็นที่ของตนเอง เลยเจตนาไม่ขอ เพราะคิดว่าเรื่องเล็กๆ เจ้าหน้าที่ตำรวจพิจารณาแล้วเห็นว่าเป็นความผิด จึงตรวจยึดของกลาง พร้อมนำตัว ส่งพนักงานสอบสวน สภ.ดงเจริญ ดำเนินคดีตามกฎหมายต่อไป
<a href="https://www.khaosod.co.th/wpapp/uploads/2024/01/1704355440683.jpg"><img class="aligncenter size-large wp-image-8038045" src="https://www.khaosod.co.th/wpapp/uploads/2024/01/1704355440683-696x392.jpg" alt="" width="696" height="392" /></a>
<div class="ads_position_wrapper mb-4"></div>
ทั้งนี้ขอฝากประชาสัมพันธ์พี่น้องประชาชนทั้งหลาย หากพบการกระทำความผิดเกี่ยวกับทรัพยากรธรรมชาติและสิ่งแวดล้อม หรือเบาะแสเกี่ยวกับลักลอบขุดดินถมดิน ลักลอบประกอบกิจการในลักษณะเดียวกันนี้ สามารถแจ้งมาได้ที่ กองบังคับการปราบปรามการกระทำความผิดเกี่ยวกับทรัพยากรธรรมชาติและสิ่งแวดล้อม สายด่วน 1136

&nbsp;