&nbsp;

&nbsp;

&nbsp;

&nbsp;

&nbsp;

&nbsp;

<strong>ดับ 2 ศพ ลุงตามหาหลานที่มาตกปลากับเพื่อน เจอหลานกำลังจะจมน้ำ ด้วยสัญชาตญาณกระโดดน้ำลงไปช่วย ทั้งที่ตัวเองว่ายน้ำไม่เป็น งมหากว่า 4 ชั่วโมงก่อนเจอร่าง</strong>

เมื่อวันที่ 4 เม.ย.2567 พ.ต.ต.เอกวิทย์ ทองพุ่ม สว.(สอบสวน) สภ.เมืองลพบุรี รับแจ้งคนจมน้ำ 2 คน บริเวณริมคลองส่งน้ำชลประทานอนุสาสนันท์ เชิงสะพานใหม่เทศบาล ด้านหน้าของฝ่ายปฏิบัติการเครื่องจักรกลรถขุดที่5.1 ต.ป่าตาล อ.เมือง จ.ลพบุรี จึงไปตรวจสอบ พร้อมชุดค้นหาใต้น้ำ อาสาสมัครมูลนิธิป่อเต็กตึ๊งลพบุรี

ที่เกิดเหตุ พบรถจยย. ยี่ห้อฮอนด้า เวฟ สีดำ ไม่ติดแผ่นป้ายทะเบียน จอดอยู่บนถนน และมีรอยเหมือนคนวิ่งไถลลงไปในน้ำ พบโทรศัพท์ตกอยู่ 1 เครื่อง และริมน้ำพบรองเท้าแตะว่างอยู่ 1 คู่ และมีขวดเบียร์ 2 ขวด ขวดน้ำดื่มเปล่า 1 ขวด พร้อมเสื้อผ้า
<div id="attachment_8173817" class="wp-caption aligncenter"><img class="wp-image-8173817 size-full" src="https://www.khaosod.co.th/wpapp/uploads/2024/04/1712228687471.jpg" alt="ดับ 2 ศพ ลุงกระโดดน้ำช่วยหลาน ทั้งที่ตัวเองว่ายน้ำไม่เป็น งมหา 4 ชั่วโมงกว่าจะเจอทั้งคู่" width="800" height="450" aria-describedby="" />
<p class="wp-caption-text">ดับ 2 ศพ ลุงกระโดดน้ำช่วยหลาน ทั้งที่ตัวเองว่ายน้ำไม่เป็น งมหา 4 ชั่วโมงกว่าจะเจอทั้งคู่</p>

</div>
เจ้าหน้าที่ชุดค้นหาใต้น้ำ ได้ลงทำการค้นหา โดยจุดที่ผู้จมน้ำมีระดับน้ำลึกกว่า 4 เมตร ประกอบน้ำไหลแรง จึงยากในการค้นหา เจ้าหน้าที่ใช้เวลากว่า 4 ชม.จึงพบศพ ทั้ง 2 ศพ ซึ่งอยู่ห่างจากจุดจมประมาณ 200 เมตร ก่อนนำศพขึ้นมา ทราบชื่อผู้เสียชีวิต ชื่อนายสมพร อายุ 57 ปี

สวมกางเกงยีนส์ ใส่เสื้อเชิ้ตสีขาว สวมเสื้อกั๊กวินสีส้มทับ ส่วนอีกศพ คือด.ช.รุ่งโรจน์ อายุ 13 ปี นุ่งกางเกงขายาวสีดำ ไม่สวมเสื้อ โดยผู้เสียชีวิตทั้ง 2 คนเป็นลุงหลานกัน
<div class="ads_position_wrapper"></div>
สอบถามนางสุภัฒนะ อายุ 52 ปี ผู้เป็นแม่น้องผู้เสียชีวิต และเป็นน้องสาวของนายสมพร เล่าว่าเมื่อช่วงสายลูกชายได้ออกจากบ้าน มากับเพื่อน 3-4 คน โดยจะมาตกปลาที่ริมคลองชลประทาน ตรงจุดเกิดเหตุ จนกระทั่งเที่ยงยังไม่กลับ ลุงจึงขี่ จยย.มาตาม คงจะเห็นหลานกำลังจะจมน้ำ จึงรีบลงไปช่วย

<img class="aligncenter wp-image-8173818 size-full" src="https://www.khaosod.co.th/wpapp/uploads/2024/04/1712228696658.jpg" alt="ดับ 2 ศพ ลุงกระโดดน้ำช่วยหลาน ทั้งที่ตัวเองว่ายน้ำไม่เป็น งมหา 4 ชั่วโมงกว่าจะเจอทั้งคู่" width="800" height="450" />

แต่คงลืมไปว่าตัวเอง ก็ว่ายน้ำไม่เป็น และระดับน้ำมีความลึก ตลิ่งมีความชัน น้ำไหลแรง จึงทำให้จมน้ำเสียชีวิตทั้งลุงทั้งหลานดังกล่าว

เบื้องต้นเจ้าหน้าที่ส่งร่างผู้เสียชีวิตทั้ง 2 ชันสูตร ก่อนให้ญาตินำไปบำเพ็ญกุศลตามศาสนาต่อไป

&nbsp;

&nbsp;